
Inima mea creează realitatea 

în cefei însă? 



Introducere 

INIMA MISTERIOASĂ 

De la începutul creaţiei, omenirea a atribuit inimii un rol deosebit de 
important atunci când vine vorba despre „o viaţă bună“, despre onoare şi justiţie, 
despre credinţă, iubire şi forţă, despre noroc, împlinire şi sens. Când depunem un 
jurământ, o facem din toată inima; la fel şi când facem promisiuni sau vorbim 
despre adevăr. Inima reprezintă garanţia celor mai înalte şi pure intenţii. 

Deşi deţine o forţă imensă, ea este totuşi vulnerabilă şi poate fi rănită, afirmă 
unii. Un cuvânt greşit la momentul nepotrivit din partea unei fiinţe dragi ne 
străpunge inima precum un junghi. Grijile o apasă, iar o pierdere o sfâşie. Dar o 
floare în lumina firavă a razelor de soare primăvăratice o poate vindeca, făcând- 
o să înflorească din nou. 

INIMA - MANIFESTAREA UNEI FORTE 

t 

Regi şi comandanţi de oşti, cercetători şi inventatori, filozofi, pionieri şi mulţi 
alţii, fie că au militat sau au luptat pentru o cauză nobilă, au căutat mereu ca 
acţiunile lor să fie în totalitate în acord cu glasul inimii. Unele personalităţi au 
folosit simbolul inimii în stemele lor, ca motto şi chiar în numele de familie, 
pentru a demonstra tuturor cărei forţe se supun şi ce îi susţine. 

Chiar şi fără a avea un renume, sunt mulţi cei care îşi urmează inima, 
dobândind încredere, curaj şi claritate în momente decisive. Cu toţii afirmă că cel 
mai bun lucru pe care l-au făcut a fost să-şi urmeze vocea inimii. Când acţionăm 
cu jumătate de inimă, finalul nu va fi neapărat favorabil, iar lipsa încrederii în 
vocea inimii ne va priva de energia vieţii. Altfel spus, inima se află în strânsă 
legătură cu o forţă energetică misterioasă, care ne îmbunătăţeşte viaţa atunci 
când o urmăm. 

INIMA CUNOSCĂTOARE 

Inima este în strânsă legătură cu adevărul şi cunoaşterea. A nu simţi cu inima 
ce este bine poate duce la o stare de nebunie. Iar a şti, şi cu toate acestea a nu 
urma calea inimii ne va întrista foarte tare. 

Să ne îndreptăm în continuare atenţia asupra jocului inimii şi al minţii. Mulţi 
au experimentat următoarea situaţie: există momente în care simţim şi înţelegem 


anumite aspecte cu inima şi pe care mintea refuză să le înţeleagă, din cauză că 
adevărul poate fi simţit doar cu inima. Mintea posedă de asemenea un adevăr, 
care uneori diferă de cel al inimii. Acest contrast dificil dintre cei doi poli ne 
defineşte ca fiinţe umane. Mintea şi inima sunt pline de contradicţii, urmând o 
logică proprie, superioară. 

A fi om în totalitatea dimensiunilor sale reprezintă cea mai mare enigmă 
posibilă şi, din orice perspectivă am privi această realitate, vom descoperi că 
multe aspecte ale acestei enigme sunt strâns corelate cu inima. înţelepţii afirmă 
că cel căruia i se va dezvălui misterul inimii, chiar dacă asta se va realiza pas cu 
pas, va cuceri universul în care trăieşte, dobândind totodată cunoaşterea despre 
creaţia propriei lumi. 

INIMA RESPECTATĂ 

A fi „bun“ la inimă, deşi pare simplu, depăşeşte cu mult valoarea oricărei 
formări intelectuale şi profesionale. Mulţi fac o plecăciune interioară în faţa celui 
cu inima bună şi dreaptă. Iar celui care are inima rea, o neagă şi abuzează de 
valorile ei nu i se va acorda un respect autentic, indiferent de ce va realiza. 

Atunci când o persoană cu inimă mare se stinge din viaţă, aproape toţi 
cunoscuţii vor fi zguduiţi. Când moare însă un om fără inimă, mulţi vor răsufla 
pe ascuns uşuraţi. Tot ce percepem ca fiind „bun“ sau „rău“ este în strânsă 
legătură cu inima. 

INIMA UNIFICATOARE 

Legătura care există între două inimi sau absenţa ei înseamnă totul atunci 
când vorbim de relaţii împlinite şi prietenii autentice. Ea nu poate fi înlocuită de 
cuvinte, înţelegeri, contracte sau promisiuni. Dacă înlăturăm legătura dintre 
două inimi în cadrul unei relaţii, sentimentul unificator va dispărea. Iar dacă 
această legătură există, restul va deveni secundar. 

Inima nu creează doar o legătură între indivizi, ci legătura cu noi înşine, 
dezvăluindu-ne sensul propriei existenţe. Oricât de multe am poseda, absenţa 
legăturii cu propria inimă va face ca totul să pară lipsit de sens. Iar a deţine puţin, 
şi cu toate acestea a ne urma vocea inimii, poate reprezenta cea mai mare fericire 
de pe pământ. Inima reprezintă punctul crucial când vorbim despre sens sau 
absenţa sa. 

INIMA SENSIBILĂ 

Sentimentele şi inima par să fie unite în mod indisolubil. Deschiderea inimii 
ne face vulnerabili, afirmă unii, iar dacă o închidem, ne rănim pe noi înşine. 
Niciuna din aceste acţiuni nu se produce după plac, ci pare a urma legi proprii. 

Când rănim inima cuiva, poate că în lipsa altor soluţii, resimţim noi înşine 


durere, chiar şi atunci când viaţa consideră că am făcut un pas esenţial. Dacă îl 
menajăm însă pe cel de lângă noi, rănindu-ne astfel pe noi înşine, este la fel de 
dureros, deoarece în clipele respective avem senzaţia că nu ne preţuim propria 
viaţă. Oricum am proceda, este neplăcut când rănim o inimă. Totodată, ea ne 
învaţă prin forţa pe care o deţine semnificaţia cuvântului prudenţă. 

INIMA IUBITOARE 

în multe ţări şi culturi, inima reprezintă simbolul central, semnificativ al 
iubirii. Este ea oare lăcaşul iubirii? Dacă am privi cu ochiul liber, nu am vedea 
nimic, deşi majoritatea celor care trăiesc acest sentiment ar putea jura că ea s-ar 
afla acolo. 

De ce ne dăruim inima când iubim profund? De ce ne pierdem inima în ceva? 
Cum de putem să ne implicăm cu toată inima într-o idee, muncă sau intr-un 
proiect ori să ne oferim inima unei anumite persoane? Şi cum de este posibil să 
realizăm lucruri importante cu jumătate de inimă? Există o cheie pentru starea 
de împlinire, dăruire şi comuniune şi, dacă ştim să o folosim, vom deschide cu 
ajutorul ei poarta spre alte dimensiuni. 

INIMA SFÂNTĂ 

Când o decizie vine din inimă, ea combate orice argument, iar un cuvânt 
rostit din inimă reprezintă un adevăr fundamental incontestabil. Mulţi au 
senzaţia că imaginea inimii ca autoritate este în mod special preţuită. Toate 
scrierile sacre ale omenirii menţionează faptul că „o inimă pură“ reprezintă calea 
spre cele mai înalte stări şi conştientizări. Atât persoanele religioase, cât şi cele 
nereligioase intuiesc realitatea faptului că în inimă sălăşluieşte o forţă deosebită, 
care trebuie respectată. Religia propriei inimi poate fi urmată oricând, indiferent 
de modificările şi transformările cărora le sunt supuse religiile lumii. 

MISTERUL INIMII 

Există multe aspecte aparent stranii şi contradictorii referitoare la tema 
inimii, dar care sunt totodată logice şi pline de sens. Şi există legi universale şi 
forţe care se află dincolo de gânduri şi acţionează inteligent şi corect. 

Cercetători şi gânditori renumiţi din domeniile filozofiei, psihologiei, 
medicinii, religiei şi maeştrii spirituali încearcă de mii de ani să desluşească 
misterul inimii. Chiar dacă se apropie doar tangenţial de realitatea inimii, cu toţii 
propovăduiesc un adevăr comun: inima joacă un rol fundamental în viaţa 
fiecăruia dintre noi. Pe de altă parte, acordăm o atenţie deosebită gândurilor 
noastre. Cum coexistă cele două funcţii într-un mod armonios? 

Dacă inima ar fi doar un organ muscular, aşa cum afirmă medicina 
tradiţională, atunci de ce i s-ar oferi această semnificaţie extraordinară? Oare 


greşesc toţi aceia care vorbesc despre şi cugetă la misterul inimii sau există intr- 
adevăr ceva care aşteaptă să fie revelat, poate chiar măsurat sau demonstrat? 

Ce secrete sălăşluiesc în inimile noastre? De ce abilităţi dispune ea? Ce 
descoperă ştiinţa actuală cu o viteză ameţitoare? Dar cea mai importantă 
întrebare rămâne următoarea: cum putem beneficia de această nouă cunoaştere 
şi cum putem să o integrăm practic în viaţa noastră, astfel încât această forţă 
incredibilă să ne susţină în tot ceea ce realizăm? 

Răspunsurile la aceste întrebări le vei afla treptat în cele ce urmează. 



„Urmează-ţi glasul inimii cât timp vei trăi 
şi nu face nimic din ce nu-ţi cere ea. 

Nu scurta timpul petrecut în tihnă, 
căci pentru inimă este o atrocitate 
dacă nu îi dai ascultare. 

Nu risipi ziua 

cu griji exagerate pentru casa ta. 

Orice s-ar petrece, urmează-ţi inima. 
Nimic nu va decurge bine 
dacă îi nesocoteşti sfatul." 


Ptahhotep „înţeleptul “ (aprox. 2500 ani Î.H.), 
Şef de stat şi înţelept egiptean, 
autorul cărţii „înţelepciunea lui Ptahhotep 
cea mai veche învăţătură despre înţelepciune. 




Prima abilitate a inimii 

Inima şi percepţia sa 

Suprasenzorul din interiorul meu 



Testamentul lui Amenemope 

Cu 3200 de ani în urmă, în vechiul Egipt, un bărbat pe nume Amenemope a 
aşezat o pană şi un teanc de foi de papirus pe masa lui de lucru, pentru a desena 
primul simbol al operei ce avea să devină celebră în mileniile următoare. 

în acel moment, Amenemope, înalt funcţionar responsabil cu distribuţia 
alimentelor din regatul regelui său Ramses, nu era conştient de efectele acţiunii 
sale. El avea un fiu, al cărui nume era Hor-em-ma’a-cheru şi care intenţiona să 
urmeze calea preoţiei. Dorea să-i ofere acestuia cele mai bune sfaturi de viaţă 
astfel încât să devină „înainte de toate un om bun.“ 

Opera sa cuprinde 30 de capitole, care analizează toate aspectele importante 
ale vieţii şi ale comportamentului uman, aşa cum le cunoştea el şi le considera ca 
fiind drepte. El menţiona printre altele cum ar fi bine să ne comportăm cu cei din 
jur, cum să acţionăm în diverse situaţii şi vorbea totodată despre forţa propriilor 
gânduri asupra lumii şi a mediului înconjurător. Scrierile lui Amenemope au 
avut un impact extraordinar de-a lungul timpului, în multe culturi, devenind 
cunoscute sub denumirea „Cum să devii un om bun“. Filozofii Greciei antice au 
studiat-o şi s-au lăsat inspiraţi de ea, la fel de mult precum înţelepţii Romei antice. 
Conducători de oşti, preoţi şi regi au fost educaţi pe baza acesteia. Chiar şi astăzi 
vizitatorii muzeului britanic din Londra privesc plini de curiozitate fragmentele 
scrierilor sale, care s-au păstrat aproape nealterate. Unul din sfaturile plin de 
înţelepciune pe care el ni-1 oferă este următorul: 



„Cuvintele tale să fie mereu în acord 

cu inima, căci atunci vei reuşi în tot ce îţi propui." 


Institutul HeartMath din Boulder Creek , 

Colorado, astăzi 

Cercetătorii recentei ştiinţe medicale numite neurocardiologie examinează cu 
ajutorul instrumentelor moderne şi în condiţii ştiinţifice valide însuşirile şi 
abilităţile inimii umane. Interesul lor merge dincolo de cunoaşterea medicinii 
clasice asupra inimii ca organ. Cardiologii, neurologii şi psihologii acestui institut 
cercetează ceva ce multor colegi le-ar părea de domeniul fantasticului: ei caută 


dovezi concrete în ceea ce priveşte capacităţile şi forţele inimii, despre care se 
vorbeşte de mii de ani, dar pe care nimeni nu a reuşit până acum să le pună în 
evidenţă. 

Descoperirile lor sunt revoluţionare din mai multe puncte de vedere, 
extinzând considerabil orizontul cunoaşterii ştiinţifice asupra inimii şi 
demonstrând că inima umană deţine o gamă întreagă de capacităţi care depăşesc 
în multe domenii cele mai îndrăzneţe închipuiri. Pe unele dintre ele le vei privi 
dintr-o perspectivă nouă lecturând istorioara următoare. 



• TAIFUNUL 

Când Klaus Schubert şi iubita lui, Claudia Metz, originari din Koln, au pornit 
intr-o călătorie transcontinentală pe motocicletă spre Japonia, pentru a-şi vizita 
rudele, şi-au considerat intenţia ca fiind nebunească, dar totodată incitantă. Iniţial, 
nici nu bănuiau că cele zece luni planificate pentru călătorie se vor transforma în 
şaisprezece ani, parcurgând peste 250.000 km, de-a lungul tuturor continentelor. 

Din primele săptămâni ale călătoriei şi-au dat seama că nu vor fi capabili să 
respecte planul iniţial. Se confruntau zilnic cu noi provocări: probleme cu 
autorităţile, accidente, boli, defecţiuni tehnice, dificultăţi climatice, drumuri blocate 
sau deviate... Au înţeles destul de curând că nu aveau să reuşească niciodată să 
ducă la îndeplinire ce plănuiseră şi că singura lor şansă era să accepte cursul 
normal al lucrurilor. 

începând cu traversarea Indiei au renunţat definitiv şi la ultima lor dorinţă de a 
controla mersul călătoriei, după cum avea să mărturisească ulterior Klaus 
Schubert. Din cauza traficului haotic din India Klaus a fost implicat într-un accident 
rutier grav, care s-a soldat printre altele cu o rană la genunchi. Ghinionul a fost 
însă purtător de noroc, deoarece cuplul a fost luat în grija unui bătrân cu însuşiri 
deosebite, care i-a oferit un prim ajutor. Acest bătrân nu era însă atât de neajutorat 
precum părea, reuşind să vindece în scurt timp rănile grave ale lui Klaus prin 
anumite metode neortodoxe din punctul de vedere al occidentalilor. Această 
uluitoare artă a vindecării a reprezentat pentru cei doi călători ultima verigă din 
lanţul revelaţiilor despre un mod alternativ de trăire a existenţei. Ei au decis în acel 
moment să renunţe definitiv la toate planificările şi să urmeze vocea tainică a inimii 
lor. în decursul timpului această decizie avea să le salveze viaţa de mai multe ori. 

Deosebit de impresionaţi de cunoaşterea şi capacităţile inimii lor au fost într-o 
după-amiază, pe când se aflau pe plaja coastei filipineze în căutarea unui loc 
adecvat pentru cort. Deoarece călătoria lor se extindea pe un interval lung de timp, 
bugetul zilnic era limitat, motiv pentru care au ales să petreacă majoritatea 
nopţilor în cort. 

Era o zi însorită, cerul era albastru, apa de un albastru turcoaz, iar palmierii se 


lăsau legănaţi de adierea lină a brizei marine. Deşi condiţiile pentru a înnopta în 
cort erau perfecte, Klaus şi Claudia au simţit instantaneu că ar fi mai bine ca în 
mod excepţional să închirieze o colibă mică. Deşi preţurile erau mari, cei doi şi-au 
urmat vocea interioară, bucurându-se astfel de luxul unei băi cu apă curentă şi de o 
noapte petrecută într-un pat confortabil. 

La scurt timp după luarea acestei decizii au descoperit un complex cu trei până 
la patru duzine de bungalouri modeste, aşezate sub umbra protectoare a 
palmierilor. Căsuţa lor era suspendată pe picioare din bârne de lemn, câteva trepte 
de lemn conducând spre o verandă mică. Majoritatea colibelor aveau pereţii 
construiţi din cocos împletit, iar acoperişul era din frunze de palmier. Cei doi şi-au 
parcat motocicletele în faţa treptelor şi şi-au dus bagajele în căsuţă. Când au 
pătruns în încăpere, privirile lor au putut să se bucure de două paturi confortabile 
cu aşternut alb, două scaune, o masă şi o comodă simplă, pe scurt, de o mostră de 
civilizaţie. 

La aproximativ o jumătate de oră după ce s-au instalat, Claudia l-a anunţat pe 
Klaus, aflat la duş, că starea vremii s-a modificat brusc. Klaus, care obţinea un mic 
venit suplimentar din relatări despre călătorie, urmărea să surprindă în imagini 
fiecare moment deosebit. El a montat de îndată aparatul foto pe stativ, orientând 
obiectivul camerei prin geam spre complexul de bungalouri. „Poate reuşesc să 
surprind câteva imagini cu furtuna tropicală“, se gândea el. 

între timp vântul s-a transformat din briza iniţială într-o etapă premergătoare 
a unei furtuni. Albastrul strălucitor al cerului a fost acoperit fulgerător de nori care 
acum aveau culoarea gri închis, iar palmierii foşneau şi gemeau în efortul lor de a 
se împotrivi forţelor dezlănţuite ale cerului. 

Klaus a apucat să facă câteva poze înainte să înceapă să plouă cu stropi mari. 
Salve din mare erau împroşcate cu forţă spre ţărm, ca şi cum cineva apăsa un 
buton. 

„Ce noroc că nu suntem nevoiţi să înnoptăm pe malul mării“, se gândeau cei 
doi. 

După o vreme primii palmieri nu au mai reuşit să facă faţă furiei furtunii şi s-au 
prăbuşit. Furtuna s-a transformat între timp într-un taifun. Palmierii cădeau rând 
pe rând, iar frunze de palmier şi bucăţi de scândură erau purtate de vânt. Brusc s-a 
oprit curentul. Atmosfera a devenit întunecată precum o noapte înnorată şi 
luminată de lumina lunii. Era însă suficient pentru a face alte câteva poze, fiind 
ultimele pentru ziua respectivă. Klaus, ţinând în continuare degetul pe 
declanşatorul aparatului foto, era uluit de priveliştea apocaliptică ce se desfăşura 
în faţa ochilor săi. Primele acoperişuri ale căsuţelor din jur au fost ridicate în aer, 
fiind purtate de vânt precum zmeii. Pereţii bungalourilor erau purtaţi câţiva metri 
la sol, fiind stopaţi în mişcarea lor de trunchiurile palmierilor. 

Klaus şi iubita lui se aflau în mod evident în mijlocul unei catastrofe naturale. 
Ce îi cutremura însă cel mai mult era experienţa din coliba lor. în timp ce în faţa 



uşii se dezlănţuia un infern, în interiorul încăperii nu simţeau nimic din toate 
acestea. Auzeau sunetele şi erau conştienţi de ce se petrecea în jur, şi cu toate 
acestea coliba lor nu fusese atinsă deloc, fiind parcă protejată de o cupolă 
protectoare. 

Taifunul s-a domolit în timpul nopţii. Dimineaţa următoare, când au ieşit din 
colibă, Klaus şi Claudia au privit urmările dezastrului din seara precedentă: niciun 
palmier şi nicio casă, în afara celei în care locuiau, nu rămăseseră în picioare. 
Coliba lor a fost singura care a rămas neafectată. Furtuna nu a mişcat nici măcar o 
frunză de palmier de pe acoperiş, ba mai mult, motocicletele au rămas nemişcate în 
faţa verandei, aşa cum le lăsaseră la sosire. 

„Nimeni nu ne-ar crede dacă am povesti ce s-a petrecut“, se gândeau cei doi. 

Klaus a poziţionat aparatul foto pe stativ şi l-a fixat pe autodeclanşator, 
fotografiindu-se cu Claudia în faţa colibei intacte în mijlocul unui scenariu 
apocaliptic. Ei au aflat ulterior că fuseseră martorii celui mai puternic taifun din 
ultimii zece ani, care provocase un dezastru imens în toată ţara. Organizaţii 
mondiale au iniţiat proiecte de prim ajutor, oferind ţării fonduri de salvare şi 
refacere. 

în ciuda tragicului petrecut, evenimentul acesta le-a oferit lui Klaus şi Claudiei 
cunoaşterea unei noi dimensiuni a vieţii care este trăită din inimă. Intuiţia care i-a 
îndemnat să nu înnopteze în cort a fost impresionant de corectă. Dar faptul că cea 
mai nimicitoare furtună din ultimii ani a distrus jumătate din ţară, lăsând coliba 
lor neafectată, a modificat în mod cert înţelegerea lor asupra realităţii. 

în timp ce încă se mai gândeau la ce se petrecuse, localnicii s-au apropiat de ei 
cu coşuri pline cu fructe, formând un semicerc în jurul lor. Purtătorul de cuvânt a 
făcut un pas înainte, înmânând fiecăruia câte un coş. El le-a dat de înţeles că acest 
dar era în semn de apreciere pentru că trăiau în comuniune cu zeii. 

Cei doi au adăugat o serie de fotografii ce documentează evenimentul 
inexplicabil din punct de vedere ştiinţific în cartea şi prezentarea multimedia 
intitulate „în călătorie. 16 ani în jurul lumii.“ Este vorba despre una dintre cele mai 
apreciate prelegeri de acest gen, care a atins inimile a peste o jumătate de milion de 
oameni. 



Proverb evreiesc 


CUM SE NAŞTE LUMEA NOASTRĂ 

t 


Cum anticipează oamenii evenimentele care nu pot fi percepute şi explicate 
mental sau cu ajutorul simţurilor? Să privim mai întâi cum se naşte realitatea pe 
care o percepem. 

în fiecare secundă în care acţionăm, realitatea ne asaltează cu unsprezece 


m i lioane de informaţii individuale (biţi/secundă). Majoritatea informaţiilor nu le 
percepem din simplul motiv că organele de simţ nu sunt capabile să facă asta. 

Să luăm ca exemplu sunetul. Dintre toate sunetele care ne înconjoară, auzim 
în funcţie de vârstă doar pe cele care ajung la maximum 20.000 de hertzi. Un 
câine aude sunetele care ajung până la aproximativ 35.000 de hertzi, având deci 
un spectru de frecvenţe dublu şi situându-se astfel într-o dimensiune auditivă 
diferită. Delfinii şi liliecii aud cu 200.000 de hertzi, până la 15 ori mai mult decât 
noi. 

în această clipă urechea ta percepe sunete de a căror existenţă nu eşti 
conştient, din simplul motiv că urechea nu este dotată pentru a le percepe. Dacă 
ai fi avut urechi precum un liliac, probabil ai fi fost capabil să percepi zborul unei 
muşte la geamul ferestrei ce se află cu două încăperi mai încolo. 

Un alt exemplu ar fi ochii: din ansamblul spectrului electromagnetic (al 
undelor prezente în mediul înconjurător), ochii percep doar undele cuprinse în 
intervalul de la 380 (violet) până la 780 (roşu) nanometri. Putem compara 
spectrul undelor existente cu un joc de puzzle având m ili oane de piese, din care 
priveşti o piesă şi crezi că ea reprezintă singura realitate. 

Privirea unui vultur recunoaşte mişcarea unui şoarece de la o înălţime de o 
mie de kilometri... Nasul câinelui este capabil să perceapă prin intermediul 
simţului olfactiv produsele de contrabandă, chiar şi dacă ar fi ascunse într-un 
butoi cu benzină ... Şi lista fiinţelor care percep lumea într-un mod diferit de al 
nostru poate continua. 

Realitatea noastră este în continuare influenţată de percepţiile senzoriale, 
deşi marea majoritate a influenţelor exterioare nu pot fi percepute de nicio 
vieţuitoare, ci doar de aparate de măsurat. Ele există însă şi creează mediul 
nostru înconjurător. 



„Adevărata expediţie nu constă în a 
descoperi peisaje noi, ci a privi cu alţi ochi.“ 


Marcel Proust (1871-1922), 
autor şi explorator francez al eului 


PERCEPŢIA MINTII 

Din punct de vedere teoretic, am fi capabili să percepem în fiecare secundă 
unsprezece m i l i oane de informaţii, dacă am dispune de organe de simţ 
corespunzătoare şi creierul nostru ar fi capabil să prelucreze informaţiile. Klaus 
şi Claudia ar fi fost astfel capabili să perceapă şi să analizeze transformările 
electromagnetice din atmosferă ce apar înaintea oricărei furtuni şi să ia anumite 
decizii în funcţie de rezultate. 

Din punct de vedere practic, simţurile noastre nu sunt înzestrate să perceapă 


aceste influenţe invizibile şi silenţioase. Chiar dacă acest lucru ar fi fost posibil, 
creierul nu ar fi fost capabil să analizeze toate informaţiile. Măsurătorile 
efectuate asupra creierului au demonstrat faptul că mintea noastră, inclusiv 
partea subconştientă, poate să prelucreze 40 până la 60 biţi pe secundă, ceea ce 
face să fim conştienţi doar de o infimă parte. Restul se derulează la nivel 
subconştient. 

40 până la 60 de informaţii din unsprezece m ili oane existente înseamnă că în 
fiecare secundă suntem înconjuraţi de aproximativ 200.000 de ori mai multe 
informaţii decât am fi capabili să percepem şi să prelucrăm. 

în felul acesta putem înţelege de ce anumite aspecte ni se revelează într-o 
lumină diferită decât am gândit, planificat, dorit, pregătit sau indus iniţial. Dacă 
am lua doar decizii mentale, multitudinea informaţiilor despre lume ar fi atât de 
mult filtrată, încât nu am fi capabili să realizăm cu exactitate desfăşurarea unui 
eveniment din viaţă. Mintea este adecvată pentru rezolvarea problemelor 
concrete, deoarece multitudinea informaţională este clară şi poate fi descompusă 
în părţile sale componente pentru a fi analizată. 


PERCEPŢIA INIMII 

r 

40 până la 60 de impresii din cele unsprezece m i l i oane existente înseamnă 
totodată că, dacă ne-am baza doar pe percepţia mentală, realitatea subiectivă ar 
cuprinde 0,0005 procente din realitatea obiectivă. Această fereastră ar fi într- 
adevăr foarte mică, dacă nu ar exista un alt simţ capabil să o lărgească... 

Neurocardiologii din cadrul Institutului HeartMath din Colorado au 
descoperit că inima noastră deţine o capacitate de a percepe şi a prelucra 
informaţiile care este mult mărită comparativ cu funcţia celorlalte simţuri 
laolaltă. Asemenea unui senzor, ea este capabilă să cuprindă şi să prelucreze într- 
un mod deosebit de eficient întregul „câmp informaţional" cu toate cele 
unsprezece m ili oane de informaţii. Cum ajunge inima la acest rezultat şi cum poţi 
să trezeşti, să dezvolţi şi să utilizezi în mod conştient aceste capacităţi în tine vom 
descoperi treptat în cele ce urmează. 

Cunoscând toate acestea, putem înţelege cum de au avut Karl şi Claudia 
intuiţia de a nu înnopta în cort pe malul mării, ci de a se caza într-o colibă. Doar 
bazându-se pe simţurile lor obişnuite le-ar fi fost imposibil să ştie ce „plutea în 
atmosferă" şi urma să ia amploare câteva ore mai târziu. în cele 0,0005 procente 
din mica fereastră a percepţiilor obişnuite nu exista niciun indiciu despre acea 
catastrofă naturală. Totuşi, în norul tuturor informaţiilor existente, derularea 
acestui eveniment era deja evidentă, iar inima le-a transmis celor doi rezultatul 
percepţiei sub forma impulsului de a închiria o colibă. 



„Inima desăvârşită 


cuprinde cea mai înaltă cunoaştere. 

Iar cunoaşterea desăvârşită 

atinge cel mai înalt grad de umanitate." 

Dschuang Dsi (350-290 a.H.), 
filozof şi poet taoist chinez 

• VITRINA MAGNETICA 

Adeseori înţelegem ulterior sensul ascuns al informaţiei pe care inima îl 
transmite minţii. Când înţelegem modul în care s-a derulat un anumit eveniment, 
suntem uimiţi de inteligenţa şi perfecţiunea care se ascund în spatele său. Toate 
relatările despre inteligenţa inimii expuse în această carte - oricât de incredibile ar 
părea - se bazează pe evenimente reale şi documentate. Următoarea povestire este 
una din multele pe care le-am experimentat eu însumi, reprezentând totodată unul 
din motivele pentru care am abordat în această carte fascinanta tematică a 
inteligenţei inimii. La urma urmei, se petrece mereu acelaşi lucru: tot ceea ce facem 
cu toată inima îşi are începutul într-o experienţă care ne-a atins inima la un 
moment dat... 

Deşi evenimentul s-a petrecut cu ceva timp în urmă, el ne-a marcat într-un mod 
deosebit viaţa. Dacă privim înapoi, suntem capabili să intuim cum funcţionează 
inteligenţa inimii. 

în perioada respectivă am avut două sau trei relaţii, dar ca să fiu sincer, nu 
găsisem încă femeia cu care să îmi petrec restul vieţii. Bineînţeles că fiecare este 
potrivit la momentul respectiv, însă există „persoana potrivită pentru moment“ şi 
„persoana potrivită pentru a vă clădi împreună viitorul“. Fiecare are o imagine 
proprie despre relaţia ideală. Eu am preferat dintotdeauna să petrec cât mai mult 
timp şi să-mi împărtăşesc ideile, proiectele şi ţelurile vieţii cu o parteneră. Eram 
conştient că nu puteam face asta cu oricine, deoarece consideram că este important 
ca persoana de lângă mine să împărtăşească aceleaşi aspiraţii şi valori. 

Ei bine, în acea perioadă locuiam singur şi nu aveam pe nimeni alături. Deşi nu 
aveam o problemă cu situaţia respectivă, aveam permanent sentimentul că undeva 
în această lume cineva mă aşteaptă. De îndată ce apare acest gând, avem tendinţa 
să ne mustrăm, deoarece suntem conştienţi că este doar un simplu gând plin de 
dorinţe, speranţe şi autoamăgire. El provine din neacceptarea clipei prezente şi din 
incapacitatea de a ne abandona în faţa a ceea ce ne aduce viaţa. Confruntându-mă 
cu aceste gânduri, mi-am spus: „Nimeni nu ştie ce ne rezervă viitorul, aşa că 
opreşte-te din a-ţi ocupa mintea cu toate aceste fantasme.“ Unele gânduri au 
devenit repetitive şi nu am găsit niciun contraargument capabil să le stopeze. 

Un astfel de gând neobişnuit care mă urmărea era următorul. Acolo unde 
locuiam aveam senzaţia că ceva mă atrăgea spre vest. Atenţia mea era permanent 
orientată în acea direcţie, ca şi când te-ai afla într-un hotel, iar intuiţia îţi spune 


clar în ce direcţie se află plaja. Percepţia este permanent orientată în această 
direcţie. Indiferent în ce direcţie mergi, există parcă un fir invizibil care te leagă de 
plajă, atrăgându-te spre ea. Acest aspect este oarecum de la sine înţeles când te afli 
într-un hotel, dar dacă locuieşti undeva în oraş, nu există niciun argument logic 
pentru intuiţia care îţi spune: „Trebuie să te muţi mai spre vest.“ 

Am făcut numeroase excursii în direcţia indicată, am cercetat împrejurimile, le 
consideram atrăgătoare, şi cu toate acestea nu exista niciun motiv obiectiv pentru 
care să mă mut acolo. 

Al doilea eveniment straniu a fost cel cu vitrinele. Probabil îţi sunt cunoscute 
vitrinele plate expuse în pasaje şi gări. Doi ani la rând privirea mi-a fost mereu 
atrasă de respectivele vitrine şi nu mă puteam opri din a studia afişele expuse, ca şi 
cum ceva din mine era în căutarea unei comori. Cel mai des erau afişate planurile 
de călătorie şi, dacă spaţiul permitea, descopeream cărţi de vizită şi reclamele unor 
firme din apropiere. Uneori vitrinele erau utilizate doar pentru publicitate. Iniţial 
credeam că privesc vitrinele doar din plictiseala aşteptării trenului. După un timp 
am înţeles însă de ce o făceam. La un moment dat a apărut următorul gând: 
„Curând vei descoperi imaginea femeii care îţi este menită.“ Mentalul obişnuit a 
răspuns: „Da, desigur. Exact aşa îmi voi găsi femeia vieţii. Voi suna la numărul 
indicat de reclama unei frme, expusă într-o gară, spunând: «Bună ziua. Aş dori să 
vă cunosc, deoarece este posibil să fiţi viitoarea mea soţie.»“ Acum chiar că 
deveneam caraghios. 

Deoarece doar prin simpla privire a vitrinelor nu mă consideram caraghios, am 
continuat să le studiez ori de câte ori îmi apăreau în vizor. Pentru a diminua 
hrănirea unei idei fixe, mi-am spus că sunt în căutarea unei persoane cu care să 
colaborez. 

într-o zi de vară am plecat cu un tren personal spre un lac din apropiere. Când 
am ajuns în gară, am traversat un pasaj subteran lung, care avea pe ambele părţi 
aproximativ 3 duzine de vitrine iluminate. După cum am menţionat deja, ele mă 
urmăreau de aproape doi ani şi ca de obicei am aruncat din nou o privire asupra 
lor. La un moment dat am remarcat o vitrină de la depărtare. Era decorată cu 
mătase de culoare turcoaz şi cu câteva obiecte pe care nu le-am reţinut. Am privit 
cele trei sau patru fotografii expuse în rame. Ele prezentau încăperile unui birou de 
consiliere şi imaginea proprietarei. Nu o mai văzusem până atunci, dar în clipa în 
care i-am văzut ochii am simţit un mic junghi în inimă, ca şi cum cineva sau ceva ar 
fi atins-o. Putem să ne iluzionăm uşor privind multe persoane frumoase în 
fotografii, dar când simţim o reacţie evidentă în inimă ştim cu siguranţă că este mai 
mult decât o fantasmă mentală. 

„Sun acum.“, a fost prima mea reacţie şi pentru prima oară mi-am notat un 
număr de telefon expus într-o vitrină. Restul zilei mi l-am petrecut la lac. Seara, 
când am ajuns acasă, am constatat că pierdusem bileţelul cu numărul de telefon. Aş 
dori să adaug că în decursul anilor în care am călătorit prin întreaga lume, 



adeseori în cele mai aventuriere moduri, nu mi s-a mai petrecut niciodată să pierd 
sau să uit un obiect. De data aceasta bileţelul cu numărul de telefon a dispărut fără 
urmă! 

O parte din mine gândea: „Probabil este un semn, de vreme ce l-am pierdut. 
Poate că nu trebuie să sun acolo.“ Nu doream să amplific această idee fixă. 

Atunci când dispare ceva în noi înşine nu sesizăm imediat. Ulterior mi-am dat 
seama că începând din acea zi atenţia mea asupra vitrinelor dispăruse. Fără să 
decid în mod voit şi fără să sesizez, pur şi simplu nu mi-am mai întors privirea spre 
ele. 

Câteva săptămâni mai târziu, când evenimentul a fost dat uitării, am mers din 
nou la lac. Am trecut iar pe lângă acea vitrină, mi-am notat din nou numărul de 
telefon şi bileţelul a dispărut din nou până seara. Probabil căzuse din greşeală din 
buzunar. 

După trei luni m-am confruntat pentru a treia oară cu aceeaşi situaţie. Eram în 
faţa vitrinei şi gândeam: „în clipa asta nu mai contează nimic, aşa că sun acum. “ 
Am format numărul pe telefonul mobil şi am sunat. Mi-a răspuns o femeie. Discuţia 
a decurs într-un mod oarecum neobişnuit, îndeosebi pentru că femeia era surprinsă 
că intenţionam să o recomand clienţilor mei, în cazul în care concepţiile noastre 
asupra respectivei profesii se potriveau. 

Am decis să ne întâlnim, însă din cauza circumstanţelor exterioare şi a 
concediilor deja planificate întâlnirea avea să aibă loc abia peste trei săptămâni. 
Indiferent de situaţie, era clar că ne vom întâlni, şi cu toate acestea nu eram deloc 
agitat. Nu s-a schimbat nimic, nici măcar în clipa în care am deschis uşa. Aveam 
sentimentul că vizitez o cunoştinţă veche, deşi mintea îmi spunea mereu: „Nici 
măcar nu o cunoşti, de ce nu te agiţi deloc?“ M-a condus în camera de aşteptare, 
pentru a-şi lua rămas-bun de la ceilalţi clienţi. Mă aflam în încăperea respectivă, 
aşteptând-o, şi priveam în jur, admirând lanţul muntos din depărtare. Dintr-odată 
am avut convingerea că aceea era camera mea! 

îţi poţi imagina ce neobişnuit pare acest gând - te afli într-o casă străină şi 
brusc gândeşti: aceasta este camera în care voi lucra. Nu a fost doar o întrebare, o 
intenţie sau un plan, ci era ca şi cum deţineam acea cameră de zece ani. Părea că 
îmi aparţinea deja şi pur şi simplu intrasem din nou în ea. în acele momente mi-a 
fost clar că mintea se desfăşoară pe mai multe niveluri. O parte îmi spunea: 
„Aceasta este camera mea.“ O alta o contrazicea spunând: „Eşti nebun. încetează 
imediat!“ 

Această cameră a devenit într-adevăr camera mea de lucru, în faţa geamului 
aflându-se acum biroul la care îmi scriu cărţile. Iar femeia din reclamă, Nicole 
Diana, este astăzi soţia mea, cel mai apropiat prieten şi totodată colaboratoarea 
mea pe plan profesional. 


POVESTEA LUI NICOLE 


Deţineam de mulţi ani un birou de consiliere de succes. într-o zi, o cunoştinţă m- 
a întrebat dacă doresc să împart cu ea o vitrină dintr-o gară apropiată pentru a-mi 
face cunoscut cabinetul. Deoarece clienţii mei veneau la mine prin recomandare, nu 
vedeam niciun sens în a plăti lunar doar pentru ca undeva la 20 km distanţă să fie 
afişată reclama mea. 

Nu îmi amintesc exact cum s-a petrecut, dar m-am lăsat convinsă şi în final am 
avut chiar o vitrină proprie. M-am deplasat la gara respectivă şi am decorat vitrina 
până când mi s-a părut că era mai frumoasă decât celelalte. Doream să fiu în 
totalitate mulţumită de ea. 

După un timp mi-am întrebat noii clienţi şi pe cei în devenire cum de au venit la 
mine şi am remarcat astfel că niciunul nu venise datorită reclamei expuse în vitrina 
gării. Această situaţie mi-a confirmat senzaţia iniţială, motiv pentru care eram pe 
punctul de a renunţa la contract. în mod surprinzător am depăşit însă de trei ori 
consecutiv termenul de întrerupere a contractului, care era din şase în şase luni, 
deţinând astfel vitrina aproape doi ani. 

Mereu îmi revenea gândul: „Ar trebui să renunţi odată la contract.“, dar de 
fiecare dată lipsea impulsul categoric, care să mă determine să acţionez. Gândurile 
îşi pierdeau forţa de îndată ce ieşeau la suprafaţă. 

într-o zi m-a sunat un bărbat, spunându-mi că are numărul meu de pe reclama 
din vitrină. Mi-a explicat că este în căutarea unei terapeute cu experienţă, pe care 
să o poată recomanda cu încredere clienţilor săi când este suprasolicitat. Trebuie să 
ştiţi că în această branşă un astfel de gând este deplasat, deoarece de obicei fiecare 
este fericit când vin clienţi la el. 

Situaţia mi se părea neobişnuită, dar chiar şi aşa am decis să ne întâlnim. Pe 
scurt, acel bărbat este bărbatul pe care îl iubesc astăzi, cu care trăiesc şi colaborez. 
Desigur că înţeleg acum rostul acelei vitrine. La scurt timp după întâlnirea noastră 
am anulat contractul şi, deşi poate părea incredibil, câteva luni mai târziu gara a 
fost renovată şi toate vitrinele au fost desfiinţate. 

Foarte interesant este şi timingul celor petrecute, căci cu câteva luni mai 
devreme, din cauza relaţiei anterioare, probabil nici nu aş fi fost pregătită şi 
deschisă pentru o relaţie nouă. în ziua în care am primit apelul telefonic, 
încheiasem definitiv cu tot ce ţinea de trecut. 

MINTEA NU EXPLICĂ TOTUL 

în povestea anterioară există mai multe aspecte pe care nu ni le putem 
explica din punct de vedere raţional. Iată câteva dintre ele: 

- Sincronicitatea: în clipa în care ea a închiriat vitrina, el a început să le 
acorde o atenţie mărită. 

- Direcţionarea percepţiei Ambele personaje s-au confruntat de mai multe 
ori cu situaţia de a uita sau de a fi incapabile să acţioneze într-o anumită 
direcţie. Ea a uitat de mai multe ori să anuleze contractul, iar el a pierdut de 


mai multe ori numărul de telefon. 

- Timingul: Pierderea numărului de telefon de două ori era exact ce trebuia 
să se petreacă, deoarece până în acel moment ea nu ar fi fost pregătită 
pentru o nouă relaţie. 

- Fereastra timpului: Ambele personaje au susţinut existenţa sistemului 
compus din „a deţine o vitrină" şi „a căuta o vitrină" până în clipa în care s- 
au întâlnit. Imediat după aceea sistemul s-a prăbuşit, iar vitrinele au fost în 
final desfiinţate. 

Logica inimii şi modul în care funcţionează 

Logica inimii se impune adeseori, deşi ea nu are nicio logică. Te atrage fără 
motiv, te face să uiţi ceva aparent important, revenind în câmpul conştiinţei la 
momentul potrivit. Aceste situaţii sunt tipice când ne lăsăm ghidaţi de inimă. Ea 
este capabilă să ne influenţeze gândurile şi să ne orienteze atenţia într-o anumită 
direcţie, neînţelegând de ce anumite aspecte ne trezesc interesul, deşi nu există 
un argument raţional. Dacă decidem să urmăm impulsul, ni se va dezvălui o 
raţiune superioară, care se află dincolo de puterea noastră de imaginaţie. 


A URMA CALEA INIMII ESTE O MANIFESTARE A LIBERULUI ARBITRU 

Desigur că am putea afirma: 

„Nu aş da curs niciodată unui impuls nepalpabil." 

însă astfel este posibil să ratăm cea mai mare şansă pe care ne-o oferă viaţa. 


CREIERUL DIN INIMĂ 

Dr. Andrew Armour, neurolog din Montreal, Canada, a făcut cu câţiva ani în 
urmă o descoperire remarcabilă. în cadrul cercetărilor efectuate el a observat 
existenţa unui sistem neural complex în inimă, un ansamblu de celule nervoase 
pe care l-a numit „micul creier din inimă". Celulele descoperite deţin o memorie 
de scurtă durată, dar şi o memorie de lungă durată. Din ce motiv ar avea inima 
nevoie de neuroni şi de ce ar deţine ea capacitatea de a-şi aminti, se întreba dr. 
Armour. 

Un motiv ar fi că, din punct de vedere medical, inima coordonează proprii 
muşchi, fără ajutorul creierului. Deoarece în urma unui transplant ea este 
capabilă să-şi reia activitatea imediat, neurologul a concluzionat că micul creier 
din inimă este responsabil de a-şi aminti cum funcţionează inima în general. 
Cercetările în acest domeniu au început de curând, iar oamenii de ştiinţă 
descoperă noi şi noi abilităţi pe care le deţine inima. 





MEREU „ONLINE" - CONEXIUNEA DIRECTĂ DINTRE INIMĂ ŞI MINTE 

Mintea realizează un schimb intens de informaţii cu inima. Măsurătorile 
efectuate asupra transferului neuronal au demonstrat că inima transmite mai 
multe informaţii creierului decât invers, influenţând totodată percepţia, 
sentimentele şi gândurile transmise. Această influenţare benefică reprezintă 
modalitatea prin care inima ne ghidează paşii pe calea care îi este specifică. 

Renumitul şi adeseori menţionatul experiment referitor la „liberul arbitru" al 
fiziologului Benjamin Libet îşi găseşte explicaţia în studiile actuale, explicaţie 
care acum 30 de ani îi era necunoscută lui Libet. Fiind şef de catedră în cadrul 
Universităţii California, el a realizat o serie de cercetări în cadrul cărora a 
conectat subiecţii la unul dintre primele EEG-uri (electroencefalograme) şi la un 
aparat de măsurare a activităţii musculare. Apoi le-a cerut subiecţilor să ridice un 
obiect de pe masă. Acţiunea respectivă a declanşat în creierul fiecărui subiect un 
impuls măsurabil. 

în etapa următoare Libet le-a cerut subiecţilor să ridice obiectul respectiv 
atunci când doresc ei, solicitându-le totodată să memoreze momentul deciziei 
luate cu ajutorul unui ceas foarte precis. Impulsurile respective au fost din nou 
înregistrate de aparatele de măsurat. 

în urma mai multor încercări cu diverşi subiecţi el a concluzionat că 
diferenţa dintre momentul deciziei „acum iau obiectul" şi momentul înregistrat 
de EEG în creier era de 0,4 secunde. 

Aspectul cel mai neaşteptat a fost însă că momentul declarat de participant în 
care şi-a manifestat intenţia: „Acum mă decid." se afla de fiecare dată la 0,4 
secunde după (!) impulsul de a lua obiectul măsurat. Acel aparent liber arbitru 
şchiopăta cu aproape o jumătate de secundă în spatele impulsului real de a ridica 
obiectul. Ce anume a declanşat impulsul dacă nu voinţa din creier? 

Acest experiment legendar realizat de Libet a fost reluat cu câţiva ani în urmă 
în Germania. Cu ajutorul aparatelor modernizate, cu o precizie de măsurare mai 
mare, cercetătorii au putut prezice cu opt secunde (!) înainte ce decizie va lua 
creierul unui subiect. 

Acest experiment este interesant, deoarece în urma măsurătorilor realizate 
doar asupra creierului s-a ajuns la următoarea concluzie: „Există ceva în 
exteriorul creierului care transmite acestuia impulsul de a lua o anumită 
decizie." 

Acest „ceva", această inteligenţă necunoscută a fost numită de Libet 
„Dumnezeu". Astăzi putem afirma cu mai multă precizie că este inima. Ea 
transmite minţii impulsul de a acţiona într-o anumită direcţie. Vom afla foarte 
curând că Libet a avut totuşi dreptate. 

CUNOAŞTEREA ETERNĂ A OMENIRII DESPRE 

r 


INIMĂ 

Cunoaşterea despre capacităţile pe care le deţine inima este la fel de în vârstă 
ca cele mai vechi culturi, regăsindu-se şi azi oglindită în limbaj. De exemplu, 
limba sanscrită, care datează din anul 1000 a.H., este una dintre cele mai vechi 
limbi vorbite din lume, stând la baza celor mai vechi texte sacre şi religioase. 
Pentru occidentali limba sanscrită reprezintă un adevărat fenomen, căci, dacă 
limba lor utilizează adeseori mai multe fraze pentru a explica ceva, în limba 
sanscrită este adeseori suficient un singur cuvânt, care are multiple înţelesuri. 

„Inimă" în limba sanscrită se spune Hrd, rostit „Hrid". Chiar şi fără a fi filolog, 
intuim care este corespondenţa dintre acest cuvânt şi cuvântul „Heart“ (inimă în 
limba engleză, n. trad.) sau „Herz" (inimă în limba germană, n. trad.). 

Cu adevărat interesantă este însă semnificaţia respectivului cuvânt: 

-Hrd înseamnă „centru" 

-Hrd înseamnă „mişcare", „pulsaţie" 

-Hrd înseamnă „suflet" 

-Hrd înseamnă „inimă" 

-Hrd înseamnă „gândire", „procese intelectuale", „inteligenţă". 

Putem să afirmăm în felul acesta că încă de acum 3000 de ani, atunci când 
oamenii rosteau în limba sanscrită cuvântul „inimă", ei se refereau totodată şi la 
minte. în limba greacă cuvântul pentru „inimă" este kardia, care semnifică 
totodată „gânduri" şi „sentimente". în limba ebraică, „inimă" se spune lebeb şi 
înseamnă totodată „înţelegere" şi „conştiinţă". 




A doua abilitate a inimii 

Inima şi inteligenţa ei 

Cunoaşterea nesfârşită din interiorul fiinţei mele 



Inima gânditoare 

Deşi la prima vedere inima pare a fi doar un organ muscular, alcătuit din 
celule musculare, 60-65 procente din celule sunt de fapt de origine neurală, 
predestinate prelucrării informaţionale. Aproximativ 40.000 dintre ele sunt celule 
nervoase identice cu cele din creier şi sunt responsabile pentru procesul gândirii 
şi al memorării. 

Inima noastră secretă autonom, deci fără intervenţia creierului, hormoni şi 
neurotransmiţători - substanţe precum dopamina sau noradrenalina, un hormon 
secretat în situaţii de stres - pe care îi transmite sistemului nervos central. Putem 
să afirmăm astfel că inima este capabilă să transmită corpului în mod autonom 
instrucţiuni. 

Cercetările ştiinţifice au demonstrat că semnalele transmise de inimă pot 
modifica mişcarea undelor cerebrale, datorită conexiunii directe, prin 
intermediul unui canal nervos, cu corpul amigdalian (amygdala), localizat în 
creier. Această zonă este responsabilă pentru prelucrarea emoţiilor precum frica, 
cât şi pentru plâns sau râs. Este interesant faptul că amygdala este responsabilă şi 
pentru aprecierea situaţiilor, şi pentru toate deciziile pe care le luăm în funcţie de 
„cunoaşterea simţitoare“ a inimii. Altfel spus, inima este capabilă să producă 
emoţii, transmiţându-ne prin intermediul lor anumite informaţii. 

Prin proprietăţile pe care le deţine, ne putem explica de ce inima consumă 
cinci procente din oxigenul existent în organism, deşi cântăreşte doar 0,5 la sută 
din greutatea corporală totală. Pe lângă circulaţia sangvină - care necesită multă 
energie -, ea prelucrează şi informaţiile psihice şi fizice, înainte de a le transmite 
creierului - un proces care necesită de asemenea multă energie. 

Totul devine mai limpede dacă vom compara activitatea inimii cu cea a 
creierului: dacă am reduce viteza activităţii inimii la cea a creierului, mintea ar 
avea nevoie de 50 de ore de audiere pentru tot ceea ce percepe inima într-o 
secundă. 



„Adevărata cunoaştere provine din inimă.“ 


Leonardo da Vinci (1452-1519), 
geniu universal, pictor, sculptor, arhitect, 
naturalist de origine italiană 


INIMA „AMINTITOARE" 


Inima transmite creierului anumite semnale, provocând în felul acesta reacţii 
diverse. Ce declanşează însă un semnal care provine din inimă diferă de la om la 
om. 

Imaginează-ţi doi prieteni care se plimbă şi care la un moment dat ajung într- 
un loc unde strada a fost devastată de viitură. Cineva a construit în zona 
respectivă un pod provizoriu din trunchiul unui copac. Ambele persoane percep 
un impuls spontan de a traversa podul natural, pentru a-şi putea continua 
plimbarea pe partea cealaltă. 

Imaginea mentală care le apare la gândul trecerii peste podul improvizat 
trezeşte în fiecare reacţii diferite. Unul trăieşte un sentiment de fericire: „Ce 
aventură, ce bucurie, ca în copilărie!“, pe când celălalt este cuprins de o puternică 
senzaţie de frică: „Dacă mă împiedic şi cad, mă voi accidenta şi mă voi murdări! “ 
Acelaşi gând, acelaşi trunchi de copac, aceeaşi dorinţă de a-şi continua plimbarea. 
Cu toate acestea, cei doi prieteni trăiesc în lumi emoţionale diferite. 

Un alt exemplu ar fi cel al unei situaţii relaţionale: „Ridică-te şi adresează-te 
femeii!“ Multe persoane s-ar teme de acest impuls spontan venit din inimă. „Nu 
îndrăznesc. Nu vreau să fiu respins deoarece m-ar răni!" Aceste impulsuri 
interferează cu tiparele subconştientului sau cu reflectările mentalului conştient. 
Cum vom da curs impulsului respectiv, fără să cugetăm, depinde de 
personalitatea fiecăruia, de caracterul sau de gradul nostru de conştiinţă. Pe de 
altă parte, această decizie va fi luată în concordanţă cu decizia minţii. Adeseori 
mintea hotărăşte singură în conformitate cu vechile tipare existente. 

INIMA, „SEDIUL" GENEZEI PERSONALITĂŢII 

Semnalele nu sunt transmise doar dinspre inimă în direcţia creierului, ci şi 
invers. Când ochii sau urechile transmit creierului imaginea unui eveniment 
surprinzător sau primejdios, percepem spaima adeseori direct în inimă şi abia 
ulterior în întreaga fiinţă. Chiar dacă mintea doar îşi imaginează o anumită 
situaţie, informaţiile transmise inimii sunt atât de intense, încât pare că imaginea 
respectivă este reală. 

Capacitatea de a experimenta o situaţie la nivel mental reprezintă una din 
înzestrările fundamentale ale minţii. Prin intermediul ei suntem capabili să 
simulăm sau să înţelegem „ce reacţii ar declanşa“ ea în noi. 

Suplimentar la conexiunea inimă-minte, inima deţine totodată şi un sistem 
neural autonom, propriu, capabil să înregistreze asemenea creierului amintiri de 
scurtă sau lungă durată. Am putea să îl numim „creierul inimii". El funcţionează 
ca şi cum ar avea propria personalitate... 


m PASIUNEA PENTRU RFC 

în anii 1990 Claire Sylvia a stârnit o mare vâlvă prin cartea intitulată „Inimă 
străină“ (titlul original: „Herzensfremd“, n. trad.). Ea a fost supusă unui transplant 
de plămâni şi inimă în spitalul Yale-New-Haven din Connecticut, donatorul 
organelor decedând într-un accident de motocicletă. Despre provenienţa organelor 
ea nu ştia nimic în acel moment. 

Claire Sylvia a fost prima persoană din regiunea respectivă care a fost supusă 
unei astfel de intervenţii, motiv pentru care i s-a acordat atât ei, cât şi intervenţiei 
chirurgicale o atenţie mărită din partea presei. Imediat după transplantul reuşit 
purtătorul de cuvânt a ţinut o conferinţă de presă, în cadrul căreia a fost şi Claire 
întrebată de rezultat. în timpul evenimentului respectiv a conştientizat pentru 
prima oară că ceva nu era în regulă. 

„Acum că operaţia a reuşit, de ce vă este cel mai dor?“, a întrebat un jurnalist, 
„în această clipă nu îmi doresc nimic mai mult decât o bere rece.“, a răspuns 
Claire spontan, speriată totodată de răspunsul pe care îl dăduse. Dintr-un anumit 
motiv credea în acea clipă într-adevăr că nu ar exista nimic altceva în lume care să- 
i liniştească mai bine setea. Acest lucru era straniu, deoarece până în clipa 
respectivă nu îi prea plăcea berea. în seara acelui incident îi veni următoarea idee: 
„Poate donatorul organelor a fost băutor de bere?“ 

în clipa respectivă Claire nu era încă conştientă că acela va fi primul dintr-o 
serie întreagă de evenimente stranii care se legau între ele. Iniţial i-a povestit 
medicului ei toate acestea, dar pentru că el nu înţelegea despre ce vorbeşte, a 
sfătuit-o să nu îşi mai facă gânduri în această privinţă. 

După o lună Claire a fost externată, plecând la o clinică pentru reabilitare. 
„Acum că îmi era permis să mănânc oarecum normal“, relata ea după câţiva ani 
într-un interviu, „am sesizat apariţia unor pofte neobişnuite, pe care le respingeam 
până atunci. Batoane din caramel, ardei verde şi mâncăruri de la Kentucky Fried 
Chicken. “ 

în decursul următoarelor săptămâni a constatat şi alte modificări 
comportamentale, care deveniseră masculine. De exemplu, a sesizat că ceva din ea 
transmitea anumite semnale evidente femeilor, manifestând dorinţa unei relaţii cu 
ele, deşi asta nu corespundea deloc intenţiilor ei. 

„Părea că întreaga mea personalitate se schimba“, relata ea mai târziu. „Mersul 
devenise mai masculin, iar interesul meu pentru bărbaţi scăzuse. Devenisem mai 
agresivă, mai hotărâtă şi aveam o încredere în sine mult mărită. 

«De ce mergi atât de ciudat?», m-a întrebat fiica mea Amara într-o zi. «Păşeşti 
atât de greoi, ca un jucător de fotbal musculos.» Cu acea ocazie am sesizat că 
dispăruse o anumită atitudine feminină din mine.“ 

în aceeaşi perioadă Claire a avut cel mai neobişnuit vis din viaţa ei. „în acel 


vis“, povestea ea, „mă aflam afară pe un gazon cu iarbă verde. Era vară, iar eu mă 
aflam în faţa unui tânăr înalt şi atletic cu păr blond. Numele lui era Tim. Posibil Tim 
Leighton, dar nu sunt sigură. Când mă gândeam la el, mă gândeam ca la Tim L. 
Părea să fim prieteni buni. Când m-am îndepărtat de el, am simţit că mai exista o 
legătură între noi. M-am întors din nou spre el pentru a-mi lua rămas-bun şi ne-am 
sărutat. Era ca şi cum l-aş fi absorbit cu cea mai adâncă inspiraţie. Mă simţeam în 
totalitate ca Tim şi ştiam că vom fi uniţi pentru totdeauna. Când visul s-a încheiat, 
s-a schimbat totodată ceva în mine. M-am trezit conştientă de faptul că Tim L. era 
donatorul meu de organe, iar anumite părţi ale spiritului şi personalităţii sale 
sălăşluiau acum în mine. 

Doream să verific aceste presupuneri, dar programul transplantului de organe 
prevedea reguli stricte de confidenţialitate. Am sunat-o pe Gail Eddy, 
coordonatoarea programului. Deşi nu îmi putea spune numele donatorului, speram 
totuşi că îmi va confirma numele Tim L. Când am întrebat-o pe Gail, a urmat o 
scurtă pauză. 

„Nu îmi este permis să discut asta cu dumneavoastră.“, a răspuns ea în final. 
„Cel mai bine este să renunţaţi. Nu mai deschideţi acest subiect.“ 

Eram dezamăgită, dar respectam decizia lui Gail şi am asigurat-o că voi 
renunţa la a mai căuta ceva în direcţia respectivă. Dar situaţia nu a renunţat la 
mine. 

Câteva luni mai târziu l-am întâlnit pe Fred, un bărbat arătos, la teatru. Am 
discutat despre transplant şi despre donator. Nu eram sigură dacă Fred era intr- 
adevăr interesat de operaţie sau doar dornic de conversaţie, dar ceva din el îmi 
plăcea, motiv pentru care i-am dat numărul meu de telefon. 

Fred m-a sunat a doua zi şi mi-a propus să ne întâlnim. Mi-a explicat că 
povestea mea l-a marcat, iar în noaptea aceea a văzut în vis anunţul decesului 
donatorului meu de organe. 

Am decis să plecăm împreună la Boston, oraşul cel mai apropiat de locul 
accidentului. Acolo urma să căutăm anunţul în ziarele din săptămâna în care se 
petrecuse accidentul. Când am ajuns, Fred era deja în arhivă, răsfoind ziarele în 
căutarea anunţului respectiv. 

Am găsit imediat ceea ce căutam: anunţul decesului unui tânăr de 18 ani intr-un 
accident de motocicletă. Numele său era Timothy Famirande. Visul meu despre 
«Tim F.» se adeverise în felul acesta. 

Din anunţ am mai aflat că Tim avea cinci surori şi doi fraţi. întreaga familie a 
inimii mele era acolo, aşezată pe acea bucată de hârtie! Citind toate acestea, mi s- 
au înmuiat picioarele şi am simţit nevoia să mă aşez. 

Până în clipa respectivă nu eram 100% sigură că acel transplant fusese intr- 
adevăr realizat. Situaţia era atât de incredibilă, încât îmi era mult mai uşor să 
privesc totul ca pe o minune. Acum ştiam dintr-odată că donatorul era real şi că 
avusese o familie. Dovada o aveam în faţa ochilor: un nume, un oraş, o adresă. 



Câteva zile mai târziu m-am întâlnit cu Gail Eddy de la spital şi i-am povestit 
cele petrecute. Am întrebat-o dacă este posibil ca unul dintre medici să fi rostit 
numele donatorului şi acesta să fi fost înregistrat în subconştient. 

„Mi-am pus şi eu această întrebare“, a răspuns Gail. „Dar medicii nu află 
niciodată numele donatorului. în plus, Dr. Baldwin lucrează întotdeauna într-o 
tăcere aproape totală.“ 

Nouă luni mai târziu l-am visat pe Tim din nou. Simţeam că făcea tot posibilul 
să ajung la casa părinţilor săi. Am decis să iau legătura cu familia lui. Le-am scris 
şi am hotărât să ne întâlnim. 

Am plecat împreună cu un prieten bun la Milford, localitate situată în regiunea 
Mâine. L-am aşteptat pe tatăl lui Tim într-o parcare. Când a apărut o maşină mare 
de culoare maro, mi s-a strâns stomacul. Domnul Lamirande era mai scund decât 
mi-l imaginasem. El s-a îndreptat spre noi şi ne-a salutat cu un simplu «Bună!» 
Trebuie să recunosc că nu a fost cel mai profund moment pe care l-am aşteptat. 

L-am urmat cu maşina spre casa lor. Părinţii lui Tim locuiau într-o zonă cu vile 
şi gazoane cu iarbă proaspăt cosită. Când am ajuns acolo, eram incredibil de 
agitată şi am trăit totodată o stare de surprindere când le-am întâlnit pe trei dintre 
surorile lui Tim, care m-au salutat imediat. 

Mă aflam în casa lui Tim, cu inima lui în mine, şezând pe canapea lângă mama 
lui şi discutând despre vreme. Tăceam un schimb de politeţuri până în clipa în care 
a apărut Annie, cea de-a patra soră, care era cea mai apropiată de Tim ca vârstă. S- 
a sprijinit de marginea şemineului şi privindu-mă în ochi a spus ferm: «Bine, şi 
acum spuneţi-ne cum ne-aţi găsit!» 

Le-am relatat toată povestea mea şi ceea ce întrerupea şirul celor povestite 
erau unele gesturi de minunare. Când am încheiat, ochii unora dintre ei erau plini 
de lacrimi. 

«Nimeni altul din cei care au primit alte organe nu ne-a contactat», a spus 
Caria, sora lui Tim. 

Am aflat că familia lui Tim donase, pe lângă inimă şi plămâni, şi rinichii, ficatul 
şi corneele. 

Doamna Lamirande, care între timp îmi ceruse să îi spun June, a mers în altă 
cameră şi s-a întors cu o poză înrămată. S-a aşezat din nou pe canapea şi a întors 
fotografia spre mine, astfel încât să o pot vedea. 

Tim purta ochelari, deşi în vis nu era aşa. în fotografe avea paisprezece ani, 
purta un costum, iar lângă el era un preot. Dar chiar şi cu ochelari i-am remarcat 
strălucirea din ochi. June a început să spună ceva despre el, când dintr-odată s-a 
blocat. A început să lăcrimeze, iar eu am simţit imediat o legătură profundă între 
noi, pe care nu o mai percepusem niciodată până atunci. 

Cu toate acestea, tot nu eram conştientă de ceea ce se petrecea: mă afam cu 
poza lui Tim în mână, pe care o strângeam la pieptul meu, aproape de inima lui! M- 
am oprit pentru a inspira şi simţeam cum plămânii lui Tim se umplu de aer. Acum 



erau însă plămânii mei. Plămânii cu care respiram eu, în timp ce şedeam lângă 
mama lui îndoliată. 

June mi-a spus că Tim era incredibil de energic. Surorile lui relatau cât de dificil 
fusese să aibă grijă de el când era încă mic şi de câte ori încerca să fugă de ei. 

«Era foarte neliniştit», povestea altă soră. 

Poate aşa se explica de ce aveam atâta energie acum. 

«îi plăcea berea?», am întrebat eu. 

Surorile au dat afirmativ din cap. Când le-am povestit cât de mult mi-am dorit 
una imediat după operaţie, ele au zâmbit. 

Era incredibil pentru mine să mă aflu acolo, încât uitasem că venisem cu câteva 
întrebări. Doream să ştiu dacă Tim a fost răcit vreodată şi dacă în cazul acesta şi-a 
revenit foarte rapid. Mi-au povestit că nu prea a fost bolnav, motiv pentru care mi- 
am pus întrebarea dacă aşa se explică noua mea rezistenţă la boli. Voiam să mai 
ştiu dacă îi plăcea ardeiul verde. înainte de operaţie nu îmi plăcea deloc, dar de 
atunci îl mâneam cu foarte mare plăcere la fiecare masă. 

Sora lui a spus atunci: «Da, lui Tim i-a plăcut foarte mult ardeiul. Dar ce iubea 
cel mai mult erau aripioarele de pui.» 

Asta explica şi noua mea pasiune, şi excursiile dese la Kentucky Fried Chicken. 
Am rămas fără cuvinte. 

Mai târziu, înainte de a mă reîntoarce acasă, am mers cu familia Lamirande 
într-un restaurant din apropiere. în cinstea lui Tim am comandat aripioare de pui. 

Toate discuţiile purtate au fost pentru mine lumină pură, fiind mult mai mult 
decât intenţionam să obţin prin vizita respectivă. 

«Nu sunt o scriitoare bună», a spus June în final. «De aceea probabil nu îţi voi 
scrie prea des. Dar vreau să ştii că eşti oricând binevenită la noi.» 

Pe drumul de întoarcere la casa familiei Lamirande, June m-a întrebat dacă aş 
vrea să mai servesc un desert cu ei. 

Când ne aflam înăuntru, June a dispărut pentru câteva clipe, revenind la scurt 
timp după aceea cu un tort mare pe care era scris cu litere mari: BINE AI VENIT. 

Mama inimii mele ţinea tortul în faţa mea şi radia. 

«Ciocolată», spuse ea. «Prăjitura preferată a lui Tim.»“ 

INIMA SI SUFLETUL 

r 

La finalul experimentului său referitor la liberul arbitru, Benjamin Libet a 
afirmat: „Aceste 0,4 secunde sunt Dumnezeu", şi a avut dreptate. în clipa de faţă 
descoperim că sursa liberului arbitru se află în inimă. Completând această 
descoperire cu cunoaşterea spirituală a omenirii referitoare la inimă, circuitul se 
închide şi totul devine logic şi inteligibil: sufletul este adăpostul inimii. El este 
totodată în strânsă legătură cu divinul. Aşa cum o picătură din apa mării constă 
din materialul lichid al mării, tot aşa şi sufletul este parte din Dumnezeu. 
Impulsul pe care îl percepem în inimă este un impuls care provine din suflet, 


altfel spus, din conştiinţă, care este în ultimă instanţă Dumnezeu. 

Putem să afirmăm că, de fiecare dată când îţi asculţi inima, asculţi de fapt de 
Dumnezeu, de îndrumarea sa, de măreţie sau oricum ai dori să îl defineşti. Chiar 
dacă nu eşti credincios, spiritual sau religios, vei fi permanent ghidat de 
inteligenţa inimii. Aici nu este vorba despre credinţă, ci despre o realitate 
existentă şi demonstrată. Credinţa ne poate doar susţine în aplicabilitatea sa. 


CEA MAI VECHE ŞTIINŢĂ DESPRE 
ÎNŢELEPCIUNEA INIMII 

r 

Cuvântul „filozofie" provine din philosophia, termen din limba greacă veche, 
care înseamnă „iubire pentru înţelepciune". Marii înţelepţi nu au lăsat 
semnificaţia niciunui cuvânt la voia întâmplării, motiv pentru care nici sensul 
acestui cuvânt nu este întâmplător, ascunzând în el o cale de evoluţie: 

- Iubirea este o însuşire a inimii. Dacă simţi iubire pentru cineva, nu mai eşti 
prezent doar în minte. 

-înţelepciunea este o stare care se află dincolo de cunoaşterea pură a raţiunii. 
Pe lângă cunoaşterea raţională, ea cuprinde şi cunoaşterea intuitivă, şi cea 
provenită din experienţele vieţii. înţelepciunea cuprinde şi un nivel 
spiritual superior. 

Multe persoane se simt atrase de filozofie, deoarece datorită ei viaţa lor se 
transformă în bine. Chiar şi un mic impuls oferit de un citat ne mişcă, ne oferă 
susţinere, o confirmare interioară sau devine un fel de călăuză. 

Cotidianul nostru este pătruns doar fragmentar de această „cunoaştere 
milenară despre o viaţă mai bună". Aceasta se datorează într-o oarecare măsură 
faptului că filozofia ca ştiinţă este uneori destul de complicată, greu de înţeles şi 
rareori accesibilă omului comun. Principalul motiv este însă acela că filozofia a 
fost plasată din inimă în minte, cu toate că iniţial se urmărea prin intermediul ei 
unificarea minţii cu inima. 



„Filozofia îmi oferă un refugiu în timp ce 
îi privesc pe ceilalţi luptând cu furtunile." 


Platou (428-348 a.H.), 
filozof grec, întemeietorul filozofiei occidentale 



ACTIVAREA INTELIGENŢEI INIMII (1): UN 
TEST PE HÂRTIE 


Inima noastră reprezintă un senzor foarte sensibil, care poate mult mai mult 
decât îşi imaginează mintea. Următorul exerciţiu poate fi util dacă doreşti să iei o 
decizie şi ai mai multe posibilităţi la alegere, dintre care nu poţi exclude niciuna 
în mod categoric şi nici nu poţi denumi una ca fiind clară. Acest exerciţiu va 
funcţiona perfect dacă eşti deschis şi recunoscător pentru ghidarea spre una 
dintre posibilităţi şi dacă vei alege să pui în practică ceea ce îţi va sugera inima. 


1. Prima etapă constă în a nota pe hârtie toate opţiunile posibile prin cuvinte- 
cheie sau orice alte cuvinte sugestive. Alege bileţele uniforme, care nu se 
diferenţiază între ele. 

Dacă, de exemplu, nu te-ai decis încă să te muţi în Frankfurt sau în 
Munchen, notează pe un bilet „Frankfurt“, iar pe celălalt Munchen. Dacă 
există şi posibilitatea de a nu te muta, atunci notează pe un al treilea bileţel 
„rămân aici“. 

Sau poate nu eşti sigur dacă să accepţi noul loc de muncă. Notează în acest 
caz numele firmei şi al postului pe o bucată de hârtie. Pe o altă hârtie 
notează „păstrez postul actual“ sau „mai caut“. 

Dacă te-ai fi aflat pe coasta filipineză precum Klaus Schubert şi Claudia 
Metz, ai fi putut scrie pe bileţele „cort“ şi „colibă“. 

2. îndoaie acum bileţele în mod identic, astfel încât să nu se vadă scrisul. Poţi 
să iei plicuri asemănătoare şi să pui câte un bileţel într-un plic. Amestecă-le. 
Este important ca în final să nu îţi mai dai seama ce opţiune este pe fiecare 
bileţel sau în ce plic se află. 

3. Rosteşte acum lăuntric: „Doresc să ştiu care este alegerea corectă a inimii.“ 

4. Alege un plic şi ţine-1 în dreptul inimii. Apasă-1 cu ambele mâini pe piept şi 
întreabă-te: „Vine această decizie din inimă?“ Este posibil să percepi 
instantaneu un răspuns interior afirmativ sau negativ. Poate apărea şi un 
sentiment de nesiguranţă, nici afirmativ, nici negativ. 

Dacă percepi totul prin prisma sentimentelor, vei putea simţi cum se 
modifică starea în regiunea inimii. Ea poate deveni luminoasă, uşoară, 
emoţionată ori plină de bucurie sau, dimpotrivă, întunecată, apăsătoare, 
grea, tristă. 

Procedează la fel cu toate celelalte plicuri. Memorează starea şi 


răspunsurile corespunzătoare fiecărui plic. Poţi verifica chiar de mai multe 
ori, pentru a fi absolut sigur care este plicul favorit şi care plic nu te atrage 
deloc. 

5. Deschide acum plicurile şi verifică dacă răspunsul corespunde cu ce ai 
intuit sau chiar ai decis. Poate în final vei afirma: „Aşa este. Mi-a fost clar de 
la început." 

Sugestie: Această interogare a inimii este eficientă când notezi fiecare opţiune 
sub forma unei posibilităţi pozitive de a acţiona, şi nu sub forma unei respingeri. 
De exemplu, dacă ai aduce în dreptul inimii bucăţi de hârtie pe care sunt notate 
cuvintele „Frankfurt" şi „Nu Frankfurt", cuvântul negativ „nu“ ar acţiona în 
paralel cu cuvântul „Frankfurt". Pentru a-ţi fi mai uşor, imaginează-ţi că inima 
este capabilă să simtă gustul amestecului de cuvinte pe hârtie. Dacă se simţe 
gustul neplăcut al unui cuvânt pe lângă cuvântul pe care doreşti să-l verifici, 
gustul neplăcut acţionează automat şi falsifică percepţia răspunsului. 


CÂND A DESCOPERIT ARISTOTEL INTELIGENŢA 
INIMII 

Filozoful Aristotel a definit cu 2400 ani în urmă un concept, care a persistat 
de-a lungul timpului, străbătând toate culturile până în ziua de azi. Tu însuţi l-ai 
folosit adeseori, când ai căutat un răspuns sau doreai să ajuţi pe cineva. Aristotel 
a intuit că există în inima fiecăruia un simţ care este superior celorlalte. Acesta 
este capabil să sintetizeze perfect şi să analizeze informaţiile celorlalte simţuri. El 
a numit acest simţ koine aisthesis, însemnând „limbajul percepţiei, limbajul 
simţirii". 

Putem înţelege cu uşurinţă care a fost drumul parcurs de acest cuvânt în 
decursul istoriei. El a fost preluat de romani şi latinizat sub denumirea de sensus 
communis. De aici au apărut englezescul common sense şi franţuzescul bon sense. 
în limba română a fost preluat sub denumirea de bun-simţ, o altă semnificaţie 
oferindu-se prin judecată sănătoasă. 

în decursul mileniilor s-a păstrat parţial semnificaţia cuvântului, dar totodată 
s-a pierdut ceva esenţial din ea. 

Când sesizăm că cineva este în conflict cu propriile gânduri şi sentimente, îi 
sugerăm să acţioneze când are mintea limpede, şi nicidecum să cugete în acel 
moment, căci problema majoră este chiar mintea tulbure. în realitate, am vrea ca 
acea persoană să se oprească pentru câteva clipe, pentru a se linişti mental şi a 
reflecta. 

Ceea ce s-a pierdut în timp este limbajul percepţiilor, acel simţ superior care 
ne oferă răspunsurile corecte atunci când căutăm soluţii. Aristotel descrie mintea 
lucidă ca fiind unificarea percepţiei inimii cu cea a minţii. Ea reprezintă 
inteligenţa inimii, cea mai înaltă inteligenţă şi forţă din viaţa noastră. 



„Dacă educăm mintea fără să educăm 
simultan şi inima, nu primim nicio educaţie." 


Aristotel (384-322 a.H.), 
filozof şi naturalist grec 




A treia abilitate a inimii 

Inima si crearea universului 

Interiorul secret al realităţii mele 



„Ce nu poate exista ..." 


Mintea noastră deţine capacitatea de a filtra sau de a respinge acele situaţii pe 
care le consideră imposibile, chiar dacă s-ar derula în faţa ochilor noştri, 
deoarece nu doreşte ca ele să se petreacă sau le consideră imposibile. Ele nu 
există deoarece nu ne dorim acest lucru. Există însă situaţii în care evenimentele 
sunt atât de impresionante şi clare, încât mintea mai are o singură posibilitate: să 
renunţe la vechea imagine despre lume pentru a putea accepta una nouă. 

/ 

• EVENIMENTUL DIN MAYAPAN 

în anul 1990 şefii a peste 500 de triburi din toată America au avut în decursul a 
patru luni aceeaşi viziune. DinAlaska până în Ţara de Foc, fiecare înţelept a primit, 
în limbaj specific, acelaşi mesaj: „Găseşte-i pe ceilalţi, întâlniţi-vă şi uniţi-vă.“ Prin 
„ceilalţi“ se făcea referire la celelalte triburi de indieni din America. 

Profeţiile tuturor triburilor menţionau că acest eveniment va avea loc la un 
moment dat, ceea ce s-a petrecut în anul respectiv. înţeleptul din Apacha a 
interpretat mesajul din naşterea unui taur alb, iar un navajo, din apariţia 
simultană a trei vulturi. Un preot incaş din Peru a descifrat mesajul din strigătul 
unui condor, iar altora le-a apărut viziunea în vis prin apariţia unor animale 
simbolice. Fiecare a dat curs acestei chemări profetice. 

Distanţa dintre Alaska şi Ţara de Foc este de 15.000 km şi majoritatea triburilor 
nu se întâlniseră până în clipa respectivă. în plus, mulţi nu călătoriseră până atunci 
şi trebuiau să se cunoască, să creeze legături şi să le menţină, să se organizeze. 
Timp de zece ani preoţii acelor triburi s-au întâlnit în secret pentru a desluşi 
misterul mesajului şi a decide cum să acţioneze. 

în luna aprilie a anului 2003 s-au întâlnit 111 de trimişi ai triburilor din 
America de Nord, Centrală şi de Sud în cadrul unei ceremonii inedite. Ca din 
întâmplare, în acelaşi moment au fost prezenţi şi 111 martori, jurnalişti şi echipe de 
filmare din întreaga lume - ceea ce s-a petrecut de asemenea pentru prima oară, 
deoarece obiceiul interzicea celor neiniţiaţi participarea la aceste ceremonii secrete. 

Era o zi senină şi fierbinte în ansamblul templului Mayapan, situat în peninsula 
Yucatân din Mexic. Ţara gemea de câteva săptămâni din cauza secetei continue - 
bovine însetate se adunau în jurul apelor secate, iar pe câmpiile prăfuite porumbul 


se usca. 

într-o zi de luni, la ora unsprezece dimineaţa, participanţii au păşit pe 
platforma unde avea să se desfăşoare ritualul ceremonial. Această platformă se 
afla la baza treptelor ce conduc spre piramida Kukulkân. Majoritatea bătrânilor 
călătoriseră în cele mai dificile condiţii, în remorcile camioanelor, cu autobuzul, 
trenul sau pe jos, şi străbătuseră sute şi mii de kilometri, călătoria durând uneori 
câteva săptămâni. Majoritatea indienilor nu au venituri financiare, iar puţinul pe 
care îl deţineau abia acoperise cele mai simple condiţii de transport. Foamea, setea 
şi nopţile petrecute sub cerul liber afectaseră forţa vitală a multor participanţi. Cu 
toate acestea, ei au urmat îndemnul sfânt şi s-au pregătit îmbrăcând cele mai 
frumoase costume ceremoniale, căci în viziunea indienilor navajo, hopi, apachi, 
mayaşi, azteci, incaşi şi a tuturor fraţilor şi surorilor nu era nimic mai important 
decât vindecarea şi viitorul planetei. 

Conform credinţei amerindienilor, construirea canalului Panama ce leagă 
Oceanul Atlantic de Oceanul Pacific le-a provocat o suferinţă imensă. De la idee şi 
până la finalizarea proiectului în anul 1914 au trecut 400 de ani plini de suferinţă, 
costând viaţa a mii de oameni. înţelepţii afirmă că începând din acea perioadă 
inima planetei şi a popoarelor a fost împărţită în două, iar ritualul care urma să se 
desfăşoare era consacrat vindecării acestei răni. 

în prima oră s-a prezentat motivul întâlnirii. Apoi doi bărbaţi au păşit în faţă. 
Unul dintre ei era reprezentantul popoarelor Americii de Nord, iar celălalt, al 
popoarelor Americii de Sud. Inima planetei şi a popoarelor era reprezentată 
simbolic printr-un bol simplu împletit. Reprezentantul Americii de Nord a luat bolul 
cu ambele mâini, întinzându-i-l colegului său, care l-a prins de asemenea cu ambele 
mâini. Aproximativ o jumătate de oră, faţă-n faţă, au discutat despre iubire şi pace, 
despre vindecare şi uniunea naţiunilor, primind permanent confirmarea celor 
prezenţi. 

Pentru un privitor ne experimentat acest ritual nu se diferenţia cu nimic de 
altele. Dar ceea ce se petrecea în tot acest timp în jurul piramidelor a zdruncinat 
convingerea observatorilor occidentali în legătură cu realitatea. 

în primul rând, ei au remarcat păsările. De la începutul ceremoniei s-au adunat 
stoluri de ulii pe bolta cerească, iar în timpul ritualului de unificare simbolică a 
continentelor o duzină de păsări se roteau în jurul vârfului piramidei. Cerul a fost 
acoperit de nori, care veneau din două direcţii, iar vântul a început să bată 
puternic, ridicând pălăriile în aer. în acelaşi moment s-a auzit şi primul tunet. 
Reprezentanţii triburilor au continuat să rămână împreună, rugându-se pentru 
vindecarea inimii planetei. 

Suprarealul acestei scene a fost completat de tunete care veneau din toate 
direcţiile. Când ceremonia a atins punctul culminant, iar reprezentantul Americii de 
Sud a preluat bolul, un fulger a atins vârful piramidei. 

Apoi a început să plouă cu găleata. Ploaia era caldă şi plăcută. Cei prezenţi, a 



căror îmbrăcăminte s-a udat imediat, au început să danseze, iar în final bătrânii 
înţelepţi au anunţat oficial că rugile şi ofrandele lor au fost primite. 

După exact 30 de minute ploaia s-a oprit, norii au dispărut mai repede decât au 
apărut, iar participanţii şi-au aşezat hainele şi instrumentele folosite în razele 
soarelui la uscat. în săptămânile următoare perioada de secetă a continuat ca şi 
până atunci. 

„Cu această ocazie aţi fost martori la ceea ce poate realiza forţa inimii, dacă 
este orientată într-o singură direcţie!“, a spus unul dintre cei bătrâni occidentalilor 
prezenţi. „Acum întoarceţi-vă acasă şi împărtăşiţi cele văzute.“ 

ACCEPTAREA A CEEA CE PARE IMPOSIBIL 

Dr. Elke von Linde, regizoare de filme din Germania, a decis să urmeze 
îndemnul înţeleptului. împreună cu echipa de filmări ea a înregistrat şi 
documentat fiecare secundă a acestui eveniment, oferind ulterior documentarul 
mai multor televiziuni. Televiziunile respective i-au cerut însă să taie scenele mai 
aparte, care păreau incredibile sau nu coincideau cu gustul publicului larg. 
Totuşi, von Linde a ales să nu se împotrivească dorinţei inimii şi să păstreze 
versiunea iniţială, realizând pe cont propriu filmul documentar intitulat „Calea 
albă“. Această decizie a reprezentat începutul unei vieţi noi ca regizor de filme 
documentare şi conferenţiar. Astăzi, prin mesajele incluse în filme şi conferinţe, 
ea emoţionează inimile a nenumărate persoane din întreaga lume. 


Câmpul energetic al inimii 

Instrumentele de măsurat moderne pot detecta cu precizie multe proprietăţi 
interesante ale inimii. Astfel, inima noastră produce un câmp electromagnetic cu 
o valoare de peste 5.000 milivolţi (mV), care în limbaj metaforic este un fel de nor 
energetic cu efect magnetic. Această valoare este suficientă pentru a ilumina un 
bec de cinci volţi şi pentru a putea fi măsurată cu ajutorul aparatelor. Creierul 
nostru produce un câmp energetic de la 100 la 140 mV. în ceea ce priveşte efectul 
exterior măsurat, inima îl depăşeşte de treizeci şi cinci până la cinci zeci de ori. 

Impulsurile electrice ale inimii înregistrate de electroencefalograme pot fi 
măsurate în fiecare celulă din corp. Cu fiecare bătaie a inimii, fiecare celulă este 
străbătută în acelaşi moment de această energie, până la degetul mic de la picior. 
Impulsul electromagnetic realizat de undele energetice ale inimii şi măsurând 2,4 
waţi este de cinci mii de ori mai puternic decât cel al creierului. Inima nu asigură 
doar circulaţia sangvină şi distribuţia elementelor nutritive în organism, ci este 
responsabilă şi de distribuirea energiei şi a informaţiilor în fiecare sector al 
corpului. 

Probabil că în cazul evenimentului de la Mayapan nu ar fi fost suficientă 
prezenţa unei singure inimi pentru a provoca acele evenimente naturale. 
Comuniunea în inimă a tuturor participanţilor a contribuit însă la declanşarea 
unui eveniment care a depăşit orice imaginaţie. 

Şi situaţia petrecută lui Klaus şi iubitei sale cu coliba protejată de forţa 
distrugătoare a taifunului a demonstrat că forţele naturii reacţionează 
instantaneu la câmpul energetic al inimii. 

CÂMPUL CREATIV AL INIMII 

Inima noastră generează un câmp energetic care acţionează asupra mediului 
înconjurător atât în plan fizic, cât şi în planurile subtile. Oriunde ne-am afla, 
lumea din jurul nostru va fi marcată de prezenţa noastră, de sentimentele, 
gândurile, valorile şi viziunile noastre. Cu cât obţinem o înţelegere mai profundă 
în privinţa acestei realităţi, cu atât mai puternică şi evidentă va fi reacţia celor 
din jur, iar fiecare pas realizat în direcţia unei înţelegeri superioare, fiecare 
decizie luată din inimă vor contribui la apariţia unei clarităţi mai mari în câmpul 
energetic al inimii. 

Sugestie: O posibilitate de a orienta toate forţele dedicate în direcţia unui 


anume subiect constă în a aduce mintea în acord cu inima. Primul pas pe care îl 
poţi face în această direcţie constă în a descoperi în ce situaţie acţionezi împotriva 
voinţei inimii. Etapa următoare presupune să te opreşti din a tolera asta, 
deoarece stoparea a tot ce este fals va dezlănţui forţele instantaneu. De îndată ce 
acţionezi împotriva voinţei tale sau permiţi această manifestare la cei din jur, 
câmpul inimii se va tulbura, iar realitatea va genera o lipsă mărită de claritate. Cu 
cât vei acţiona mai mult în acord cu valorile proprii, cu atât mai clară va fi şi 
strălucirea inimii. 


CE FACI DACĂ NU AI O VIZIUNE CLARĂ? 

Cunoaşterea este ceva şi viaţa practică altceva. Zi de zi ne confruntăm atât cu 
diversele abilităţi ale inimii, cât şi cu gânduri, temeri, obligaţii, credinţe, 
respingeri, stres, emoţii, supunerea faţă de o lege din exterior... Adeseori, forţe 
diferite acţionează împotriva voinţei inimii, fără a fi capabili să intervenim şi să 
obţinem claritate. Totul pare derutant şi mai mult decât ne-am aşteptat. 

în astfel de situaţii adu-ţi aminte de evenimentele frumoase din viaţa ta. 
Privind înapoi, vei recunoaşte că ai fost ghidat de o voce interioară, de intuiţie 
sau ai luat decizii care au venit din inimă. Amintirea faptului că în final totul va 
decurge aşa cum trebuie îi va da inimii forţă. 



Urmează-ţi inima! 

„îţi repet: Dacă priveşti în viitor, nu vei 
recunoaşte legăturile subtile. Acest lucru 
este posibil doar dacă priveşti înapoi. Fii 
încrezător că toate piesele din mozaicul 
viitorului se vor aşeza, oferindu-ţi în final 
o imagine de ansamblu. Este necesar să 
ai încredere în ceva - în destin, în viaţă, 
în karmă, în ceva anume, deoarece credinţa 
că în final pietricelele mozaicului îşi vor 
găsi locul potrivit îţi va oferi încrederea de 
a urma chemarea inimii, chiar dacă te va 
conduce pe alte căi decât cele cunoscute - 
dar tocmai în aceasta constă diferenţa." 


Steve Jobs (1955-2011), 
vizionar şi antreprenor - 
Fragment din conferinţa susţinută 
la Universitatea Stanford în 2005 


STABILIZEAZĂ CÂMPUL CREATIV AL INIMII 

Cum putem stimula practic calea inimii? Este oare acest lucru posibil? 


Suntem capabili să acţionăm în folosul inimii când luăm decizii mentale? Cele 
trei etape, pe care ţi le oferim în continuare, îţi vor fi în mod sigur utile în 
procesul de purificare a inimii: 

- Dacă există ceva care îţi perturbă permanent calea inimii, atunci 
transformă-1. 

- Dacă nu îl poţi transforma, elimină-1. 

- Dacă nu îl poţi nici transforma, nici elimina, atunci transformă-te tu. 

Modifică ce te deranjează şi elimină orice formă de stagnare 

Dacă jobul, o anume îndatorire sau o relaţie îţi provoacă suferinţă, vei tinde 
să înveţi să accepţi această suferinţă. Acesta poate fi un exerciţiu bun, dar numai 
în cazul în care nu îţi provoacă o suferinţă continuă. Când ceva devine 
permanent dureros, este un indiciu clar că ceva trebuie schimbat, şi nu că ar 
trebui să devenim mai puternici. 

Alege să respingi starea de încremenire. Găseşte posibilităţi de a acţiona şi de 
a deveni din nou responsabil. 

Verifică la ce este necesar să renunţi 

Când o stare lăuntrică nu se transformă în direcţia indicată de calea inimii, 
atunci ar trebui să renunţi. Cele două piedici majore în procesul renunţării sunt 
frica şi speranţa. Nu întâmplător se afirmă că speranţa moare ultima, deoarece 
atunci când dispare şi ea ne deschidem cu totul pentru ceea ce ne oferă realitatea. 
Devenim liberi pentru tot ce este nou. Speranţa este de fapt o stare pasivă şi 
totodată o formă de iluzie. Stările active care echilibrează balanţa sunt acţiunea 
şi căutarea adevărului. Putem crea ceva măreţ unind forţa speranţei cu acţiunea 
în forţă. 

Transformă-te tu însuţi 

Uneori ne este imposibil să schimbăm sau să înlăturăm o situaţie. De 
exemplu, atunci când ne confruntăm cu o boală, trebuie să avem grijă de cineva 
sau am început un proiect nou, ne simţim constrânşi şi ne aflăm în incapacitatea 
de a schimba ceva. Avem totuşi în continuare posibilitatea să întrebuinţăm şi să 
întărim câmpul creativ al inimii. Inima iubeşte în primul rând claritatea, apoi tot 
ceea ce realizăm cu bucurie şi momentele în care suntem autentici. 

Acceptă viaţa în ansamblul ei exact aşa cum este ea în clipa de faţă. Nu este 
vorba despre o anumită persoană, despre o activitate neplăcută şi obositoare. 
Toate acestea sunt aspecte coexistente ale vieţii. Ridică-te deasupra lor şi iubeşte 
viaţa însăşi. Când iubim viaţa, evenimentele existente îşi pierd adesea importanţa. 

UN EXERCIŢIU DE ACCEPTARE 

Dacă doreşti să verifici, aminteşte-ţi faptul că te afli în deplinătatea vieţii, că 


eşti parte din ceva măreţ şi că această clipă este una trecătoare dacă privim axa 
timpului în ansamblul său. Priveşte curba care te-a adus până aici. Imaginându-ţi 
toate acestea, este posibil să percepi că vei răsufla uşurat sau că te vei relaxa 
treptat. 

Prin intermediul acestui exerciţiu vei fi capabil să respingi cu uşurinţă o 
situaţie acută, acceptând în acelaşi timp viaţa în totalitatea sa. în felul acesta va 
continua să existe în tine efectul pozitiv al acceptării. 



„Fericiţi sunt cei curaţi cu inima, 

Că aceia îl vor vedea pe Dumnezeu." 


Iisus din Nazaret (aprox. 4 a.H. - 30 d.H.), 
figură emblematică a creştinismului - 
din „Predica de pe munte“ 



ACTIVAREA INTELIGENŢEI INIMII (2): 
INSTRUIREA INIMII 


Când o situaţie devine complicată, neprevăzută şi fără o viziune de ansamblu, 
iar gândurile se învârt permanent în jurul ei, aplică cunoaşterea despre abilităţile 
inimii. Supune atenţiei înţelepciunii inimii problema cu care te confrunţi mental. 

Următoarea meditaţie te va ajuta în această direcţie: 

- începe prin a deveni conştient de gândurile existente în ceea ce priveşte 
acea situaţie care te preocupă. Orientează-ţi privirea interioară spre tot ceea 
ce lucrează deja în minte, spre toate problemele şi gândurile existente, spre 
imaginile situaţiilor şi persoanelor, spre toate cuvintele rostite de o altă 
persoană. Invocă toate sentimentele corespondente, declanşate de 
respectiva situaţie în conştiinţă. Acest lucru este foarte simplu de realizat, 
iar tu nu vei face nimic altceva decât ceea ce deja se derulează mental, ceea 
ce este realizat conştient şi acceptat. 

- Dacă aceste imagini sunt clare, imaginează-ţi-le sub forma unui nor, cu tot 
ceea ce cuprinde el, în special cu întrebările care nu au încă răspuns, 
problemele şi sentimentele corespondente. Coboară acum norul, precum un 
lift, în inimă. Dacă doreşti, poţi să rosteşti lăuntric: „Ofer această problemă 
inimii şi o las să se rezolve de la acest nivel.“ 

- Suficient. Aminteşte-ţi acum că totul se află în inimă, şi nu în minte. Spune-i 
inimii că te opreşti din a te mai gândi la respectiva situaţie şi că o vei oferi 
inteligenţei superioare spre rezolvare. Recunoaşte inima ca fiind această 
inteligenţă superioară. Mai poţi adăuga: „Eu nu găsesc nicio soluţie. Găseşte- 
o tu în locul meu.“ 

- Acum problema se află la locul potrivit şi nu mai este necesar să cauţi soluţii 


mentale la problema pe care oricum nu puteai să o rezolvi. 

- Răspunsul ar putea fi un impuls sau o conştientizare, poate chiar o 
schimbare comportamentală a unei persoane sau situaţii, schimbare ce 
apare fără intervenţia ta. Afirmaţia „Am oferit problema inimii“ îţi va 
aminti totodată să nu te mai implici în a influenţa situaţia, ci să accepţi cu 
inima deschisă soluţiile oferite. 


DIRECŢIONAREA FORŢEI LĂUNTRICE 

Cu cât iubim viaţa mai mult, 

cu atât mai mult îşi va pierde din importanţă ceea ce nu iubim. 








A patra abilitate a inimii 

Limbajul inimii 

Comunicarea invizibilă din interiorul fiinţei mele 



* RECUNOAŞTEREA 

r 

Există situaţii de viaţă în care Universul este capabil să compenseze o durere 
mare printr-o bucurie la fel de mare. 

Micuţul Jerry s-a înecat în cadă la vârsta de 16 luni. Inima lui a fost donată lui 
Carter, care avea şapte luni. Micul trup al lui Carter a primit inima fără complicaţii, 
băiatul crescând perfect sănătos. 

într-o zi, Carter, acum în vârstă de cinci ani, a mers cu părinţii săi la biserică. în 
duminica respectivă au venit la biserică şi părinţii donatorului său, Jerry, pe care 
Carter nu îi cunoştea. Dintr-odată, Carter, care în general era un băieţel timid, s-a 
ridicat brusc şi, traversând şirul de bănci, s-a oprit în faţa tatălui lui Jerry şi l-a 
îmbrăţişat, numindu-l „tată“. 

Părinţii lui Carter au fost foarte surprinşi de gestul său şi l-au întrebat de ce a 
făcut acest lucru. Băieţelul a răspuns: „Nu eu am făcut asta, ci Jerry. Eu doar l-am 
însoţit.“ 

Şi părinţii lui Jerry au fost foarte impresionaţi şi totodată surprinşi de acest 
gest. Fără a ezita, adulţii au decis să se întâlnească. Câteva zile mai târziu părinţii 
lui Jerry au vizitat familia micuţului Carter în casa acestora. Un alt gest 
surprinzător pe care l-a făcut Carter a fost acela de a-şi atinge uşor nasul de cel al 
mamei lui Jerry, după cum relata ea mai târziu. Aceasta, fiind de profesie medic şi 
naturopat, ştia că omul îşi poate imagina multe, dacă îşi doreşte. Ştia, de asemenea, 
că mulţi părinţi îşi ating nasul de nasul copiilor lor. Cu toate acestea şi într-un mod 
inexplicabil, ea a simţit şi a ştiut că fiul ei era „în Carter“. într-un final, ea şi soţul ei 
au afirmat că au recunoscut acest lucru în ochii lui. 

în timpul întâlnirii cu Carter, mama lui Jerry a sesizat şi alte aspecte pe care le 
cunoştea de la fiul ei. în timpul scurtei sale vieţi, Jerry suferise de o uşoară paralizie 
a părţii stângi a corpului. Micul Carter suferea de asemenea de o uşoară rigiditate a 
părţii stângi, simptom pe care nu îl avusese înainte de operaţie. Probabil memoria 
paraliziei îi fusese transferată lui Carter. 

Părinţii lui Jerry au înnoptat în casa familiei gazdă. La un moment dat, în toiul 
nopţii, Carter se afla în camera lor, dorind să doarmă lângă ei. S-a cuibărit între cei 
doi, oarecum străini lui, ca şi cum ar fi făcut-o dintotdeauna. Situaţia a fost atât de 
emoţionantă, încât amândoi au început să lăcrimeze. Carter a remarcat asta şi le-a 
cerut să nu fie trişti. 

Aceste evenimente i-au mişcat pe părinţii lui Jerry într-un mod profund. Au 
urmat şi alte evenimente mult mai concludente. Când Carter a îmbrăţişat-o pe 


mama lui Jerry la despărţire, i-a şoptit la ureche ceva ce a atins-o până în măduva 
oaselor: „Totul este în regulă, mama.“ 

La finalul vizitei, părinţii lui Jerry au fost absolut convinşi de un lucru: o parte 
din băieţelul lor trăia în continuare în Carter, ceea ce era bine. 



Cum se recunosc inimile 


Lăcaşul sufletului este în inimă, astfel încât sufletul este capabil să emită şi să 
recepţioneze informaţii şi mesaje prin intermediul ei. Inima este permanent în 
contact cu lumea exterioară, la fel cum suntem şi noi cu ea prin intermediul 
simţurilor. Doar că sufletul percepe mai mult asupra inimii. 

Inima lui Jerry care se afla în trupul micului Carter nu avea nevoie de ochi 
pentru a-şi recunoaşte tatăl în mulţimea din biserică. Inima recunoaşte oamenii 
şi obiectele prin ceea ce emit. Şi recunoaşte o altă inimă prin amprenta pe care o 
poartă, indiferent de forma în care este întrupată. 

Poate ai remarcat şi tu următorul aspect: te întâlneşti pentru prima oară cu 
cineva, şi cu toate acestea persoana respectivă pare să-ţi fie foarte fam ili ară. Vei 
simţi instantaneu o profundă stare de încredere faţă de ea, deşi nu ai întâlnit-o 
niciodată până atunci. Amândoi trăiţi aceeaşi dorinţă de a continua relaţia din 
punctul în care parcă v-aţi oprit cu o săptămână în urmă. 

Pentru suflet, timpul este la fel de puţin semnificativ precum aspectul fizic. 
Pentru el contează doar şansele şi experienţele de viaţă care i se oferă. Tocmai de 
aceea este atât de important pentru calea individuală să nu împiedicăm ceea ce 
doreşte a fi exprimat sau transformat. La fel de important este să permitem 
mişcării să existe şi să acţionăm spontan în direcţia indicată, chiar dacă rezultatul 
final este nesigur sau imprevizibil. 



„Nu vei descoperi niciodată limitele inimii, 
chiar dacă i-ai cutreiera toate căile, 
atât de adânci sunt profunzimile ei.“ 


Heraclit din Efes (aprox. 520-460 a.H.), 

filozof grec 


Inima - emiţător şi receptor 

Inima noastră produce un câmp magnetic măsurabil cu o dimensiune de 
minimum 30 de metri, care are clipă de clipă un efect de atracţie, dar şi de 
respingere. Această lege firească a naturii este cea care ne uneşte. De fiecare dată 
când interacţionăm cu alte persoane, acestea pătrund automat în câmpul 
magnetic al inimii noastre şi noi pătrundem în al lor. 


Dacă sufletul doreşte să experimenteze ceva sau doreşte să încheie un anumit 
capitol din viaţă, emite această dorinţă exteriorului. Mesajul „Bună, doresc să 
experimentez asta!" devine parte integrantă a câmpului inimii, fiind pătruns în 
decursul unei zile de mai multe persoane care reacţionează la impactul cu el. însă 
nu fiecare suflet este dispus să experimenteze în aceeaşi măsură ceea ce emite 
câmpul personal. Pentru ca uniunea să aibă loc, „cererea" trebuie să corespundă 
cu „oferta". 

DE CE AVEM NEVOIE ÎN ACEASTĂ CLIPĂ: DE 
PERSOANE SAU DE EXPERIENŢE? 

r 

Există situaţii pe care inima doreşte să le experimenteze. De exemplu, dorim 
să vizionăm un film la cinematograf. Ne sunăm prietenii în speranţa că cineva 
este dispus să ne însoţească. Dacă prima persoană sunată nu este disponibilă, 
atunci va fi a doua sau a treia. Pe noi ne interesează în primul rând vizionarea 
filmului şi poate alegem să mergem chiar singuri, dacă nu este nimeni disponibil. 

Pe de altă parte, există experienţe pe care sufletul doreşte să le experimenteze 
împreună cu un alt suflet. De exemplu, am putea afirma: „Aş dori să vizitez 
Veneţia, dar nu cu oricine, ci cu persoana iubită, deoarece este oraşul 
îndrăgostiţilor. Nu mi-ar face plăcere să merg singur(ă)." Experienţa Veneţia ar 
avea sens doar dacă ne-ar însoţi persoana potrivită. în schimb, experienţa 
cinematograf ar avea sens chiar şi dacă am merge singuri. 

Dacă dorul pe care îl resimte sufletul se datorează dorinţei de a reîntâlni un 
suflet anume pentru a încheia o anumită experienţă nefinalizată, în momentele 
respective un oarecare „prieten bun" nu ar putea stinge dorul. în cazul acesta 
inima emite următorul mesaj: „Caut acel suflet special." Nu este nimic greşit dacă 
sentimentul rămâne în continuare prezent: „Acolo undeva există cel pe care 
doresc să îl reîntâlnesc. Undeva cineva mă aşteaptă." 

INIMA, EMIŢĂTORUL CĂTRE MINTE 

Inima nu emite doar un câmp electromagnetic spre mediul exterior. Ea este 
totodată în strânsă legătură cu creierul prin intermediul canalelor nervoase. 
Când este nevoită să aleagă o cale, ea transmite minţii anumite semnale prin care 
îi sugerează: „Te rog, acţionează în felul acesta." 

Modul în care impulsurile emise sunt recepţionate de creier depinde de 
tipologia fiecăruia. în cazul lui Claire Sylvia, purtătoarea inimii lui Tim 
Lamirande, numele acestuia şi mesajele i s-au revelat prin intermediul visului. 
Amerindienii primeau mesajele de asemenea prin intermediul viselor, dar şi al 
revelaţiilor sau al semnelor din mediul înconjurător. Micul Carter a urmat 
impulsul inimii când l-a recunoscut pe tatăl lui Jerry, acţionând fără să se 
gândească. Alţii recepţionează impulsul sub forma unei senzaţii de bine sau de 


rău, a intuiţiei, a unui instinct, a unei idei spontane. Indiferent de forma de 
manifestare, sursa acestei inteligenţe superioare rămâne în fiecare dintre cazuri 
inima. 

Dacă o informaţie a ajuns din inimă în creier şi a fost descifrată, este necesar 
ca ea să depăşească încă un obstacol: caracterul individual, adică modul în care 
gestionează fiecare individ situaţia. Este el deschis să experimenteze situaţia 
nouă sau o respinge în totalitate? Va avea curajul să urmeze impulsul? Este 
suficient de sensibil şi receptiv faţă de impulsurile emise sau sunt ele în prealabil 
filtrate de subconştient? A învăţat să ofere încredere impulsurilor sau acţionează 
doar după cum îi sugerează conştiinţa? Se confruntă cu anumite temeri care îl 
controlează în continuare sau este capabil să le transcendă de fiecare dată? 

Toate acestea ne arată în ce măsură suntem capabili să urmăm vocea tainică 
a inimii. Modul în care vom acţiona depinde însă şi de cunoaşterea, 
individualitatea şi atitudinile proprii fiecăruia. 


INIMA ŞI DIRECŢIA 

Pentru a face pasul corect nu este necesar 
să ştim încotro să ne îndreptăm şi care este ţelul. 
Ci este îndeajuns să ştim 
că trebuie să urmăm o anumită direcţie. 


Cum triază inima mea lumea 

Inima nu acţionează doar atrăgând. Ea respinge asemenea unui magnet tot 
ceea ce momentan nu corespunde „căii inimii“ sau o incomodează. Când te afli 
într-un mediu inadecvat, simţi o respingere interioară sau o contracţie evidentă 
în zona inimii. 

în felul acesta viaţa şi evenimentele ei se aşază în jurul fiinţei ca de la sine, 
fără a fi influenţate în mod volitiv. Persoanele care nu împărtăşesc aceleaşi 
adevăruri vor dispărea, în schimb, vor veni cele care împărtăşesc aceleaşi 
convingeri, indiferent că mintea doreşte asta sau nu. Inima alege singură dacă i 
se permite şi îi sunt favorabile circumstanţele. 

Probabil cunoşti acest efect în selectarea cercului de prieteni. De exemplu, 
într-un anumit grup de prieteni se întâlnesc la început doar cupluri. Dacă un 
cuplu se destramă, situaţia devine mai dificilă. Atunci probabil cei afectaţi vor 
căuta persoane care se află într-o situaţie asemănătoare. Dacă aceeaşi persoană 
intră din nou într-o relaţie de cuplu, ea va reveni în cercul celor care sunt într-o 
relaţie stabilă. 



Dacă un cuplu va avea copii, iar un altul apropiat lui nu, se va realiza din nou 
o selecţie. Cuplurile fără copii tind să formeze un cerc de prieteni, iar părinţii cu 
copii se vor integra intr-un alt grup. 

în cazul acesta nu este vorba doar de principiul interesului colectiv, ci şi 
despre valorile inimii. Dacă cineva nu mai împărtăşeşte aceleaşi dorinţe şi 
viziuni, viaţa îl va îndemna spre cei cu aspiraţii asemănătoare. 



„O prietenie desăvârşită există doar 
între cei cu suflet bun ce se aseamănă 
prin căutarea dreptăţii." 


Aristotel (384-322 a.H.), 
filozof şi naturalist grec 



ACTIVAREA INTELIGENŢEI INIMII (3): 
COMUNIUNEA A DOUĂ INIMI 


Pentru o relaţie stabilă şi de lungă durată, este deosebit de important ca cele 
două inimi să nu se piardă în rutina zilnică. Apropierea a două suflete este 
determinată de unificarea a două câmpuri magnetice ale inimii. Următorul 
exerciţiu scurt şi foarte eficient îţi va fi util în această direcţie. 


Privirea inimii 

- Aşază-te în faţa fiinţei iubite la o distanţă de aproximativ unu până la doi 
metri. Te poţi aşeza pe canapea, la masă sau exact în locul în care te afli 
acum. 

- închide acum ochii. Imaginează-ţi că poţi vedea în continuare, deşi ai ochii 
închişi, şi că priveşti inima fiinţei iubite sau cel puţin priveşti în direcţia 
pieptului ei. 

- Este tot ce trebuie să faci. Menţine privirea timp de minimum un minut sau 
cât te simţi bine asupra inimii celuilalt, răstimp în care fiinţa iubită va 
proceda la fel. Este posibil să percepeţi din nou sentimentul pe care l-aţi 
cunoscut la începutul relaţiei. Este de asemenea posibil să nu fi trăit acest 
sentiment până acum: uniţi în inimă, dincolo de cuvinte şi gânduri. 

- Mentalul va tinde uneori să întrerupă această comuniune fie prin cuvinte, 
fie prin a-ţi distrage atenţia şi privirea orientată spre inimă. în acest caz 
concentrează-te şi reorientează-ţi privirea spre inima fiinţei iubite. 

Vei putea relua acest exerciţiu ori de câte ori îţi aminteşti. Unora le este util să 
integreze anumite momente dinainte stabilite în viaţa de zi cu zi. De exemplu, 
dacă seara obişnuiţi să vă uitaţi împreună la televizor, atunci ar fi ideal ca înainte 


de asta să „acordaţi un minut inimii“. Puteţi să efectuaţi acest exerciţiu şi înainte 
de a vă culca. Dacă veţi corela exerciţiul cu o activitate pe care o realizaţi zilnic, 
atunci el va deveni o parte firească din programul cotidian. 

Probabil cel mai important minut al relaţiei 

Importanţa acestui exerciţiu de minimum un minut se datorează faptului că 
prin intermediul său vei ajunge la un nivel superior, care se află dincolo de 
gânduri, cuvinte şi evenimentele cotidiene. Comuniunea la nivelul inimii va fi 
resimţită zilnic pentru cel puţin un minut. 

Pentru inimă, „sincronizarea" cu o altă inimă este suficientă. Deja îţi este 
cunoscut faptul că la acest nivel schimbul informaţional este de 200.000 ori mai 
rapid decât la nivelul minţii. Am putea adăuga că la acest nivel se vor mistui de la 
sine toate diferenţele, fără a fi necesar să mai vorbim despre ele. 




A cincea abilitate a inimii 

Inima şi experienţa sa cu 

fericirea 

îndreptarul meu pentru o viaţă împlinită 



• O INIMA PENTRU MUZICA 

Dacă totul se petrece dintr-un anumit motiv şi totul are o sursă, atunci trebuie 
să existe un loc unde frumuseţea, creativitatea şi simţul estetic îşi au sălaşul. Aceste 
aspecte conferă fericire şi împlinire interioară. Şi pentru ca ele să se manifeste în 
această lume, este necesar să existe un canal adecvat. 

Luke Perrin, un elev de culoare în vârstă de 17 ani, se îndrepta spre cursul de 
vioară, când la un moment dat a fost împuşcat dintr-o maşină care a trecut pe 
lângă el. Luke s-a prăbuşit şi a rămas întins la sol, decedând cu vioara în braţe, 
înainte ca cineva să îl mai poată salva. Luke intrase în programul donatorilor de 
organe, aşa că inima lui a continuat să trăiască în corpul lui Roy Farley, un 
muncitor la o turnătorie, de rasă europeană şi în vârstă de 47 de ani. 

Roy nu îl cunoştea pe donator, şi nici viaţa acestuia. Ştia doar că primise inima 
unui băiat de culoare. Roy nu avea nicio problemă cu negrii, o parte din colectiv şi 
din cei mai apropiaţi prieteni fiind de culoare. După un timp însă această situaţie a 
început să-l neliniştească. Roy se întreba permanent în ce măsură „inima de 
culoare“ s-ar reflecta în personalitatea şi relaţiile sale. Şi-a amintit toate 
prejudecăţile despre negri şi a început să-şi pună problema dacă ele se regăseau şi 
în el. 

Roy se întreba dacă inima „de culoare“ este vizibilă şi din exterior şi dacă ar fi 
acesta motivul pentru care cei din jur se comportau diferit cu el. Totodată, avea 
sentimentul că privea lumea într-o anumită măsură ca un negru, deşi din punct de 
vedere obiectiv această viziune este absurdă. 

Deoarece Roy nu dorea să fie considerat nebun, a procedat precum alţi pacienţi 
supuşi unui transplant de inimă, care sesizaseră apariţia unor schimbări: a tăcut în 
privinţa gândurilor stranii care îi apăruseră şi a încercat să le reprime. îşi repeta 
încontinuu că sunt doar fantezii, generate de faptul că ştia provenienţa inimii. 

Soţia lui Roy a sesizat însă o transformare obiectivă la soţul ei. „Mai demult“, 
relata ea, „respingea muzica clasică, dar de când a efectuat transplantul ascultă 
această muzică ore în şir, şezând în fotoliu. Totodată fluieră încontinuu piese 
clasice, deşi nici nu are de unde să le ştie, căci nu am ascultat niciodată acest gen de 
muzică. “ Roy a precizat că îi place foarte mult această muzică şi îi linişteşte inima. 

Această schimbare nu a apărut din simplă imaginaţie, căci Roy nu ştia nimic 
despre viaţa donatorului său, deci nici despre talentul său muzical şi nici despre 
faptul că acesta cânta la vioară. 

Soţia lui a mai adăugat că Roy a invitat între timp tot mai mulţi colegi de 


culoare, fiind tot mai degajat şi relaxat în preajma lor decât înainte, chiar dacă nu 
era conştient de această schimbare. 



„Ai remarcat vreodată 
că inspiraţia apare 
atunci când te opreşti din a o căuta? 

Ea se iveşte în momentul în care renunţi 
la aşteptări şi spiritul din inimă este liniştit." 

Jiddu Krishnamurti (1895-1986), 
filozof, învăţător spiritual, autor de origine indiană 

Urmează frumuseţea inimii pentru o viaţă bună 

Frumuseţea joacă un rol deosebit pentru inimă. Gândeşte-te la modul în care 
îţi selectezi partenerii de viaţă. Persoana aleasă trebuie să fie „frumoasă“ pentru 
tine, iar această frumuseţe nu are nimic de-a face cu aspectul fizic. Pentru a o 
putea iubi, trebuie să îi vezi frumuseţea din inimă - modul în care gândeşte sau 
vorbeşte, în care îşi conduce viaţa, gesturile, mimica, felul în care zâmbeşte, se 
mişcă, percepţia asupra vieţii. în toate acestea trebuie să existe o formă de 
frumuseţe, care îţi atinge într-o anumită măsură inima. 

Gândeşte-te la efectele care apar când porţi haine frumoase sau la ce se 
petrece când priveşti un tablou frumos. Aminteşte-ţi ce emoţii trezeşte în tine un 
peisaj frumos sau o piesă muzicală frumoasă. Frumuseţea trezeşte în noi ceva ce 
nu poate fi înlocuit cu nimic. De îndată ce apare, îţi merge mai bine, iar viaţa 
devine mai vie. 

Pentru minte, frumuseţea este nesemnificativă. Ea s-a născut din necesitatea 
supravieţuirii şi a rezolvării problemelor. Frumuseţea este importantă atunci 
când se transformă în instrumentul prin care dorim să atingem un ţel. Faptul că 
mintea nu reprezintă sursa frumuseţii îl poţi remarca în toate soluţiile tehnice 
perfecte, clădiri, aparate şi alte obiecte, cărora le lipseşte oarecum „inima", care 
par a fi „fără suflet". 

Mintea este importantă în crearea obiectelor, iar inima este importantă în a le 
insufla viaţă. Când cele două se unesc, se naşte ceva măreţ şi impresionant, ceva 
ce iese în evidenţă în viaţa fiecăruia. 

IMPORTANTA FRUMUSEŢII ÎN VIATA TA 

Frumuseţea este importantă în viaţa noastră, deoarece fără a o descoperi în 
noi şi în jurul nostru nu am fi împliniţi şi fericiţi. Este posibil ca mintea să 
obiecteze în această situaţie - este atât de simplist, o banalitate şi nimic nou cu 


adevărat. Ea este totuşi importantă dacă devii conştient de ce înseamnă 
frumuseţea pentru tine. 

- Poate să fie o relaţie împlinită dacă nu ar exista frumuseţe? 

- Am putea iubi o fiinţă dacă nu am găsi o anumită formă de frumuseţe în ea? 

- Este viaţa demnă de a fi iubită dacă nu am descoperi nimic frumos în ea? 

- Putem să ne acceptăm pe noi înşine dacă nu am descoperi nimic frumos în 
noi? 

Poţi să verifici în toate sferele vieţii în care ceva pare că nu este în ordine şi 
vei recunoaşte faptul că, pe lângă toate circumstanţele obiective, a dispărut şi 
frumuseţea iniţială care le-a însufleţit. Ce reprezintă frumuseţea din perspectiva 
inimii? Este ea pentru toţi la fel? 

Dacă vorbim despre frumuseţe, vom descoperi că există două unităţi de 
măsură: percepţia individuală şi o formă superioară de frumuseţe. 


PENTRU O INIMĂ FERICITĂ 

A fi capabili să descoperim frumuseţea 
este esenţial pentru o viaţă bună, fericită şi împlinită. 
Frumuseţea reprezintă o aspiraţie a inimii, 
fără de care sufletul ar rămâne înfometat. 


PERCEPŢIA PERSONALĂ 

r 

Când se află frumuseţea doar „în ochii privitorului"? De exemplu, atunci când 
un suvenir este asociat cu o experienţă frumoasă - posesorul consideră acel 
obiect ca fiind frumos, deşi poate prietenii ar da din cap la vederea lui. Şi dacă un 
cadou nu este foarte estetic, dar împlineşte intenţiile şi condiţiile inimii, cel care a 
primit cadoul va remarca o anumită frumuseţe în el, chiar dacă ceilalţi nu l-ar 
păstra. Sau atunci când cumpărăm de la un atelier artistic fermecător un obiect, 
pe care îl considerăm frumos şi îl plasăm pe servanta din sufragerie - la un 
moment dat constatăm că el şi-a pierdut din farmec şi ne întrebăm de ce este atât 
de diferit acum. Poate după câteva luni sau câţiva ani ajungem să ne întrebăm 
cum a fost posibil să ne placă ceva atât de urât şi inutil. Frumuseţea a constat în 
momentul şi locul achiziţiei şi doar parţial în obiectul în sine. Ceea ce considerăm 
frumuseţe când vine vorba de obiecte este corelat cu anumite experienţe, 
amintiri, dar şi cu educaţia şi unele procese de învăţare. 

FRUMUSEŢEA INDIVIDUALĂ ÎN RELAŢII 

Percepem frumosul atunci când îl percepe inima. Inima nu priveşte o 



persoană doar prin intermediul ochilor fizici, ci percepe cealaltă inimă şi ceea ce 
recunoaşte este motivaţia inimii în dorinţa unei relaţii. Dacă nu percepem 
frumuseţea celuilalt în inimă, atunci aspectul fizic, comportamentul sau planul 
material nu vor mai conta. în relaţii, o mare parte a frumuseţii este corelată cu 
însuşirile respectivei persoane. Valorile, comportamentul, interacţiunea cu 
mediul înconjurător, toate acestea oferă inimii frumuseţe. 

Pe lângă toate aceste percepţii personale, există o a doua formă de frumuseţe. 
O percepem ca fiind personală, şi totuşi ea nu depinde de o percepţie de moment 
sau de evenimentele cu care o asociem. 



„Omul ar trebui să cântărească cu inima 
toate operele sale 
înainte de a le realiza." 


Hildegard von Bingen (1098-1179), 
adeptă a ordinului benedictin, înţelept universal, poetă, 
compozitoare, mistică, învăţător al bisericii, sfântă 


FRUMUSEŢEA SUPERIOARĂ 

Există clădiri, sculpturi, picturi, piese muzicale, scrieri, peisaje sau persoane 
renumite care datorită frumuseţii lor au fost adorate şi protejate de-a lungul 
secolelor de oamenii din toate culturile. Dacă aproape toţi indivizii au o percepţie 
comună asupra unui obiect, atunci cu siguranţă există ceva anume ce se află 
dincolo de percepţia individuală. 

Această frumuseţe care atinge inimile a fost îndelung cercetată. Ea ascunde 
multe secrete care li s-au revelat marilor maeştri. Unul dintre ele îl reprezintă 
proporţiile armonioase şi numărul de aur. Dacă regăsim aceste proporţii în 
dimensiunile armonioase din univers, din natură sau din corpul uman, atunci 
percepem obiectul sau fiinţa ca fiind perfecte. 

Omul însuşi este parte integrantă a naturii şi a proporţiilor acesteia şi a 
reprezentat încă de la apariţia artei un model al proporţiilor. Pe de altă parte, 
bisericile şi templele au fost construite pe baza altor unităţi de măsură decât 
astăzi, precum „cot“ sau „picior“ care echivalau în medie cu un antebraţ sau 
picior uman. Muncitorii utilizau scânduri sau sfori cu marcaje, care indicau un 
multiplu sau o fracţiune a piciorului ori a cotului. Dacă intenţionau să multiplice 
sau să divizeze în continuare aceste unităţi, utilizau mărimi simple, naturale şi 
perfecte, cum ar fi raza unui cerc sau triunghiul echilateral. într-un dom 
construit în perioada medievală sunt utilizate multiple măsurători care redau 
într-un fel sau altul multiplicarea măsurii proporţiilor corpului uman. 

INIMA ESTE ATINSĂ ATUNCI CÂND PERCEPE 


FRUMUSEŢEA PERFECTĂ 

Cu cât această „geometrie sfântă“ era mai clar şi conştient aplicată, cu atât 
mai frumoase, perfecte şi „sfinte“ păreau construcţiile. O parte dintre noi 
percepem acest lucru şi în ziua de azi, fără a ne putea explica mental ceea ce 
simţim. Această parte din noi este inima, care intră în rezonanţă cu mediul 
înconjurător. Ea cuprinde armonia plenară existentă între toate obiectele 
înconjurătoare pe care le receptăm. Dintr-odată simţim un fior, ne simţim atinşi 
în inimă, devenim tăcuţi şi suntem uimiţi sau lăcrimăm. Uneori chiar ne vine un 
gând care exprimă foarte clar ceea ce simţim: „Pur şi simplu divin! “ sau „O 
frumuseţe nepământeană!“ 

Odată cu introducerea sistemului decimal practic s-a renunţat la unităţile de 
măsură naturale, care erau incomode la calcule. în unele clădiri moderne puteţi 
percepe rezultatul noului sistem de calcule prin faptul că ele nu vă ating cu 
nimic, deşi din punct de vedere optic totul pare perfect. 



„Omul este un model pentru lume.“ 


Leonardo da Vinci (1452-1519), 
geniu universal, pictor, sculptor, 
naturalist de origine italiană 


MEMORIA CELULARĂ 

însuşirile inimii ne oferă un îndreptar perfect pentru o viaţă bună. Mintea, în 
schimb, este un instrument perfect pentru atingerea ţelurilor practice. Există 
oare şi alte surse de cunoaştere? Ce acţionează în noi, ne împinge înainte sau ne 
trage înapoi şi a cărui sursă nu o cunoaştem? 

într-un experiment de laborator li s-au oferit unor şoareci două tipuri de 
hrană. într-un vas marcat s-a pus o hrană deosebit de bună şi delicioasă. 
Totodată, acel recipient era conectat la un mecanism, care în momentul atingerii 
producea o electrocutare neplăcută. Al doilea recipient cu un marcaj diferit avea 
hrană calitativ mai slabă, dar nu era conectat la curent electric. 

Cercetătorii au ţinut femelele în cuşca în care era acest sistem până când au 
fost siguri că fiecare a memorat ce se afla în fiecare recipient. Ulterior, femele au 
fost mutate într-o cuşcă cu recipiente simple pentru mâncare. Au lăsat să treacă 
ceva timp până când au introdus şi masculi în cuşcă, iar în scurt timp au apărut 
puii. Când au fost suficient de mari pentru a se hrăni singuri, cercetătorii au 
aşezat puii în cuşca cu recipientele speciale în care trăiseră cândva mamele lor. 

Elementul surprinzător: puii de şoarece au evitat de la început recipientul cu 
riscul de electrocutare, deşi mâncarea era mai atractivă. 

Conform cercetărilor acest lucru părea imposibil, căci femelele nu erau încă 


gestante când avuseseră experienţele negative cu vasul electric. Perioada de 
gestaţie avusese loc intr-un mediu neutru. Cu siguranţă nu exista nicio 
posibilitate prin care puii să afle de vasul periculos. 

în urma experimentului cercetătorii s-au întrebat unde ar fi înregistrate 
experienţele din care puii obţinuseră cunoaşterea. în final ei au descoperit în 
ADN-ul celular modificări clare, care înregistraseră amintirea unui anumit 
eveniment. Deoarece puii sunt creaţi integral din celulele mamelor lor, celulele 
lor deţin şi cunoştinţe despre supravieţuire. în mod logic acest proces a fost 
denumit „memorie celulară". 

MEMORIA CELULARĂ UMANĂ 

Pentru noi ca specie umană, cât şi pentru tine şi viaţa ta personală, 
cunoaşterea referitoare la memoria celulară are o importanţă majoră. Prin 
intermediul ei înţelegem, fie că ne dorim sau nu, că în anumite domenii de viaţă 
suntem rezultatul experienţelor părinţilor şi bunicilor noştri. Aşa cum puii de 
şoarece au simţit o stare de frică la vederea recipientului periculos, deşi nu au 
avut nicio experienţă personală cu el, la fel poate şi un om să trăiască o stare de 
frică faţă de anumite situaţii, deşi nu a avut niciodată o experienţă negativă în 
direcţia respectivă. Frici aparent „nejustificate" îşi pot avea cauza în experienţele 
strămoşilor. în acelaşi fel, celulele memorează şi tiparele comportamentale, 
traumele, dar şi soluţiile posibile. 

Astfel, problemele relaţionale ale bunicilor şi părinţilor pot fi repetate şi de 
copii. Ceea ce fiinţele umane defineau de secole ca reprezentând „karma 
fam ili ală" poate fi completat acum cu cunoaşterea ştiinţifică despre memoria 
celulară. 

IEŞIREA DIN VECHILE TIPARE 

Pentru fiinţele umane există o cale de ieşire din tipare. Pentru început este 
necesar să recunoaştem ce se petrece, căci în caz contrar nu am fi capabili să ne 
orientăm atenţia în acea direcţie. Pentru un animal acest lucru nu este posibil, 
dar cu înzestrările de care dispunem ca fiinţe umane noi deţinem această 
capacitate. 

Un tipar sau o experienţă înregistrată în memoria celulară deţine oarecum o 
voinţă proprie, fiind situat(ă) la un anumit nivel vibraţional. O posibilitate de a 
ieşi din ele constă în a accede la un nivel superior. Calea cea mai simplă şi directă 
o reprezintă legătura cu propria inimă. Dacă ne creăm o obişnuinţă din a ne 
întreba permanent inima şi sufletul în ce direcţie să mergem, vom percepe în 
continuare informaţia celulară, o anumită stare de frică sau un gând din trecut. 
Totodată vom resimţi şi „răspunsul corect" în inimă, care ne va indica aici şi 
acum calea, aşa cum sufletul doreşte să o parcurgă. în felul acesta ne vom elibera 


de experienţele transmise din strămoşi şi de tiparele vechi moştenite. 


ÎNCREDEREA VA FI MEREU RĂSPLĂTITĂ 

Nu există nimic, absolut nimic 

de care să ne temem 

dacă ne urmăm vocea inimii. 






Frumuseţea ca mijloc de a ne încrede în vocea 
inimii 

Aşa cum percepem ceva ca fiind „frumos“, tot aşa simţim şi dacă ceva este „în 
regulă“ sau „în ordine“. Acestei ordini superioare nu îi corespund sau îi sunt 
împotrivă doar aspectele palbabile ale vieţii, ci şi acţiunile şi adevărurile. Inima 
noastră este în strânsă legătură cu sufletul, reprezentând picătura din oceanul pe 
care îl numim conştiinţă superioară, Dumnezeu sau Univers. Această picătură 
poartă de asemenea cunoaşterea despre forţele şi ordinea universală. în clipa în 
care oamenii rănesc această ordine universală, apar dezechilibre sufleteşti şi 
materiale, pe care inima le va percepe, transmiţând acest impuls minţii. Dintr- 
odată vei gândi: „înţeleg aceste argumente logice, şi cu toate acestea nu este 
corect.“ 

Există deci ceva care este corect din punct de vedere mental, dar şi ceva care 
este corect din punct de vedere al inimii. 

„CORECTITUDINEA" MINŢII 

Mintea calculează. Mintea compară. Ea doreşte să-şi ofere sieşi şi viitorului 
siguranţă. Adeseori ea doreşte mai mult decât are nevoie doar pentru a avea un 
sentiment de siguranţă mai puternic sau pentru a fi învingătoare într-o anumită 
situaţie. Toate motivaţiile mentale pot genera într-o persoană sentimentul că 
„este bine“. Dar cu informaţiile sale care sunt de 200.000 de ori mai puţine, 
mintea poate să aibă o altă viziune asupra lucrurilor decât inima. 

„CORECTITUDINEA" INIMII 

Există situaţii de viaţă în care ai oferit unei persoane, unui prieten sau iubit, 
în mod cert şi demonstrabil, mai mult decât el ţie. Odată cu încheierea relaţiei, 
iubirea şi promisiunea unui viitor comun dispar. Deoarece ai oferit mai multe în 
cadrul relaţiei, probabil vei avea sentimentul că îţi datorează ceva. Este însă 
posibil ca ceva să-ţi spună: „Ne despărţim şi, deşi am investit mai mult în relaţie, 
este în regulă aşa.“ 

De ce? De unde a apărut această diferenţă de sentimente? 

Sufletul ştie foarte clar ce îi datorează altui suflet şi ce primeşte de la el. El 
stochează toate dăţile în care au fost împreună. în momentul în care toate 


datoriile faţă de celălalt suflet sunt îndeplinite, inima va resimţi acest lucru şi va 
afirma: „Este în regulă aşa. Totul este în ordine.“ Din perspectiva sufletului este 
totul în regulă dacă în final totul este lipsit de constrângeri. 



ACTIVAREA INTELIGENŢEI INIMII (4): 
IMAGINEA CREATOARE DIN INIMĂ 


Inima se află în strânsă legătură cu mintea - ambele comunică permanent 
între ele şi se echilibrează reciproc. Te poţi folosi de acest lucru atunci când cauţi 
răspunsuri la anumite întrebări importante. 

Imaginează-ţi cum s-ar desfăşura o scenă din viitor în care trebuie să te decizi 
asupra a ceva. Poate ai decis să lucrezi zece ani într-o firmă, să convieţuieşti cu 
acelaşi partener de viaţă sau să urmezi anumite studii pentru a lucra într-un 
domeniu anume. 

Reuşeşti să vizualizezi aceste imagini? 

Este posibil ca însăşi încercarea de a le vizualiza să te determine să spui: „Nu. 
Nici nu mă pot gândi la ele.“ în cazul acesta, indiciul este clar. 

Dacă îţi este totuşi posibil să vizualizezi aceste imagini mentale, atunci 
coboară imaginea din minte în inimă, ca şi cum o mână invizibilă o coboară din 
minte în inimă. Cum se simte inima când percepe imaginea? Devine ea tristă? Se 
contractă? Orice reacţie de acest gen reprezintă un indiciu că imaginea respectivă 
nu coincide cu viitorul menit inimii tale. Devine ea fericită? Apare sentimentul 
evident că este „bine“ sau este pur şi simplu liniştită? Acesta ar fi răspunsul de a 
continua. 

Buna vizualizare a unei imagini creatoare care ulterior va fi percepută de 
inimă pentru a-i remarca reacţia reprezintă o metodă potrivită de a comunica cu 
inima mai ales pentru cei cu putere de imaginaţie şi o percepţie bună asupra 
propriei fiinţe. 


UMANUL SUPRAVIEŢUIEŞTE ÎN INIMĂ 

Ceea ce creierul a memorat va muri. 

Ceea ce inima a memorat va continua să dăinuie. 

în inimile oamenilor vor supravieţui doar frumuseţea, adevărul şi viziunile. 
Astfel, depăşind limitele temporale, inimile îşi făuresc permanent propriul 
univers. 










A sasea abilitate a inimii 

Inima si iubirea 

r 

Sursa mea de conexiune 



PASIUNEA LUI PAUL PENTRU CHITARA 


Anumite situaţii care pentru început par neobişnuite pot fi integrate în 
universul lăuntric atunci când apare un caz evident precum următorul, în care 
orice îndoială nu mai găseşte argumente. 

Danny, o fată în vârstă de 18 ani, suferea de mai mult timp de endocardită. 
Inima ei devenise tot mai slăbită, astfel încât un transplant de organ nu mai putea fi 
evitat. După o perioadă lungă de aşteptare fata a primit inima unui tânăr, pe nume 
Paul, care decedase într-un accident. 

Paul aflase de la vârsta de doisprezece ani despre posibilitatea de a deveni 
donator de organe. Neavând nicio îndoială în această privinţă, el s-a înregistrat 
imediat în programul donatorilor de organe, oferindu-i în felul acesta lui Danny 
şansa de a supravieţui. 

Tatăl lui Paul, care era de profesie psihiatru, povestea despre fiul său că avea o 
ureche muzicală foarte bună. în timp ce strângea lucrurile din camera lui, a 
descoperit că fiul său scria pe ascuns poezii, iar într-una dintre ele chiar şi-a prezis 
propria moarte. Paul cânta la chitară şi compunea piese muzicale. Una dintre ele se 
numea „Danny, inima mea îţi aparţine“, exprimând în cuvinte credinţa că destinul 
său va fi să moară, dăruind astfel inima sa unei fete pe nume Danny. 

După transplant, Danny i-a vizitat pe părinţii lui Paul. Ea l-a recunoscut de 
îndată în poze. întreaga ei fiinţă simţea că îl cunoaşte de mult. Părinţii lui Paul i-au 
oferit spre audiere câteva din piesele compuse de el, iar Danny a fost capabilă să 
încheie versurile, ca şi cum le-ar fi scris ea însăşi. 

Mai demult Danny se considera fără talent în domeniul muzical, dar de când 
purta inima lui Paul în piept, începuse să cânte la chitară. Iubea această muzică, iar 
părinţilor le spunea că nu se poate opri deoarece inima ei doreşte să compună în 
continuare muzică. 


MISTERELE INIMII 

Evenimente precum cel relatat anterior reliefează în mod clar două aspecte: 

- Inima nu înmagazinează doar înclinaţiile, dorinţele şi experienţele creative 
şi artistice, ci ea însăşi este sursa lor, toate aceste însuşiri fiind transmise 
prin transplant noului purtător al inimii. 

- Deşi nu o cunoştea pe Danny, Paul prevăzuse că îşi va dona inima ei. Acest 
lucru este posibil doar atunci când există o promisiune între două suflete. 


Sufletul este capabil să se exprime în mod indirect prin artă şi muzică, motiv 
pentru care aceste indicii s-au regăsit în versurile compuse de Paul. 

Inima uneşte. Dar în cefei? 

Imaginează-ţi că un prieten bun te-a ajutat cu adevărat intr-un moment critic. 
Drept mulţumire te-ai oferit să îl ajuţi şi tu la nevoie. Timpul trece şi între timp ai 
cunoscut pe cineva, te îndrăgosteşti şi vă decideţi să plecaţi într-o minivacanţă la 
Paris. Acestei persoane, care a intrat în curând în viaţa ta, îi promiţi să îi fii 
mereu alături. însă tocmai când să plecaţi împreună la Paris afli că prietenul tău 
a fost accidentat, te sună din spital şi te roagă să mergi la el. Ce faci în această 
situaţie? 

Acestea nu sunt întrebări teoretice, ci reprezintă viaţa însăşi, aşa cum se 
poate manifesta ea. Marii filozofi şi maeştri spirituali şi-au pus de mii de ani 
astfel de întrebări practice. Care ar fi decizia corectă? Care promisiune cântăreşte 
mai mult? Care promisiune trebuie împlinită şi care trebuie încălcată? Ce 
sacrificii trebuie să facem pentru a fi în acord cu inima? 

Chiar dacă inima ta ar dori să plece mai degrabă la Paris, ea ştie că a venit 
momentul să îşi achite datoria şi să plece de îndată la spital. Pentru unii poate 
părea de neînţeles, ei alegând să plece la Paris, pentru a nu pune în pericol relaţia 
nouă. Dacă trăim însă în comuniune cu inima, am simţi de îndată impulsul de a 
renunţa la un ţel sau o distracţie şi de a împlini o dorinţă a inimii. La prima 
vedere decizia pare dificilă, dar odată ce această cerinţă a fost împlinită va 
apărea o senzaţie de uşurare. în plus, vom simţi o forţă lăuntrică mult mărită 
atunci când urmăm vocea tainică a inimii. 


SENTIMENTUL DE DREPTATE ŞI NEDREPTATE RESIMŢIT ÎN INIMĂ 

Conştiinţa sălăşluieşte în inimă. 

Ea reprezintă cunoaşterea sufletului despre adevăr. 


PROMISIUNILE FĂCUTE DIN INIMĂ ACŢIONEAZĂ 
DE LA SUFLET LA SUFLET 

Tot ce ţi se petrece în această viaţă i se petrece de fapt şi sufletului tău de-a 
lungul mai multor vieţi. Promisiunile care sunt făcute cu mult timp în urmă vor fi 
împlinite în existenţa actuală. Probabil nu ne mai amintim cu exactitate ce am 
promis, şi nici contextul în care am făcut-o. Inima însă îşi aminteşte şi transmite 
creierului: „Trebuie să te ţii de promisiune. Acum.“ Chiar dacă mintea ar avea 
sute de argumente şi ar acţiona intr-un mod cu totul diferit, inima probabil nu 






este liberă să o facă. Ea trebuie să îşi împlinească promisiunea, şi acum a sosit 
momentul să o facă. în felul acesta apar acele gânduri inexplicabile de a acţiona 
într-o anumită direcţie. 

Calitatea „promisiunilor“ diferă de la om la om. Ele pot fi exprimate intr-un 
anumit fel, intr-un anumit context sau fără a fi luate în serios. Pot servi siguranţei 
proprii sau pentru a-1 lega pe celălalt de tine. Pot fi amăgitoare, făcute pe baza 
unor premise false, pot fi împăciuitoare sau pot servi ca instrument pentru 
atingerea unor ţeluri personale. Chiar şi promisiunile oficiale pot fi atacate sau 
interpretate. Viaţa ne demonstrează că majoritatea promisiunilor sunt instabile şi 
trecătoare. 

O singură promisiune este absolută: cea a inimii. Dacă cineva promite ceva 
din „toată inima“, promisiunea nu mai reprezintă o simplă înţelegere mentală. Ea 
nu dispare doar pentru că cineva a luat o altă decizie sau pentru că 
circumstanţele s-au schimbat. Atunci când este făcută din străfundurile inimii, 
promisiunea reprezintă un legământ al sufletului, care va dăinui dincolo de timp 
şi de viaţa în care a fost făcut, până când a fost fie împlinit, fie anulat de comun 
acord. 

Din acest motiv este foarte bine să ne gândim dinainte cui facem o 
promisiune şi în ce constă aceasta. Ar fi util să verificăm îndeosebi acele 
promisiuni care conţin cuvintele „întotdeauna", „pentru eternitate" sau „orice s- 
ar petrece". Putem avea certitudinea că ne dorim în continuare asta, chiar dacă 
peste un an lumea ar putea fi complet diferită? Putem fi siguri că viaţa ne va 
permite să ne ţinem de promisiune? 

Promisiunile inimii din alte vieţi pot iniţia legături sufleteşti foarte puternice, 
chiar şi în cazul în care doar unul dintre cei doi parteneri îşi aminteşte, deoarece 
acela are o legătură profundă cu inima. Poate că celălalt nu îşi aminteşte din lipsă 
de timp, din cauza unei conştiinţe limitate sau pentru că planul său de viaţă din 
existenţa actuală nu cuprinde împlinirea respectivei promisiuni. 

Din perspectiva sufletului, aceasta nu ar reprezenta o problemă majoră, căci 
dacă nu o va face în viaţa aceasta, atunci o va face cu siguranţă în vieţile care vor 
urma. Din perspectiva minţii, această situaţie ar putea trezi conflicte puternice, 
deoarece mintea percepe existenţa puternicei legături. Dacă am fi pregătiţi să ne 
orientăm cu toată fiinţa spre împlinirea ei, dar celălalt nu manifestă aceleaşi 
intenţii, sentimentele declanşate ne pot „frânge inima". Pur şi simplu nu suntem 
capabili să înţelegem motivul pentru care cel de lângă noi nu percepe această 
legătură profundă. 

Oricât de afectat ar fi cel în cauză, în sistemul de valori al sufletului nu este 
nicio greşeală, şi la fel este şi din perspectiva vieţii. Universul nu greşeşte 
niciodată. O inimă care nu este liberă nu te va face nici pe tine, nici pe celălalt 
fericit. Din acest motiv probabil că cel în cauză trebuie să împlinească momentan 
sau în această viaţă alte promisiuni sau responsabilităţi. Din perspectiva 



sufletului însă tocmai acest sacrifiu realizat într-o altă direcţie îi va oferi celui în 
cauză mult dorita stare de libertate. 

Şi când cineva se sacrifică pentru binele altuia, aşa cum este cazul lui Paul 
care i-a dăruit lui Danny inima lui fizică, acest sacrifiu reprezintă de fapt un dar 
oferit din iubire sau compensarea unei acţiuni asemănătoare care a fost realizată 
mai demult. 


O PICĂTURĂ ROŞIE DE CONŞTIINŢĂ 

r f t 

Legătura dintre inimă şi sânge nu este reflectată doar în medicina clasică sau 
în poezie. într-un studiu de cercetare din cadrul INSCOM (Intelligence and 
Security Comand of the US-Army), subiecţilor li s-au extras celulele albe din sânge 
(leucocite). Şi în aceste celule a fost introdusă o sondă ultrasensibilă ce a fost 
conectată la un detector de minciuni (EEG). 

Donatorul de sânge a fost condus într-o încăpere mai îndepărtată de cea în 
care s-a făcut recolta de leucocite şi a fost conectat la un EEG. Apoi a primit 
sarcina de a viziona câteva secvenţe de film ce declanşau în el reacţii puternice. 
Rezultatul a fost uimitor: nu doar detectorul la care a fost conectat subiectul a 
înregistrat „reacţii emoţionale“ mărite, ci şi celulele sale sangvine in vitro. Testele 
următoare au demonstrat că efectele sincrone erau măsurabile până la o distanţă 
de 75 metri dintre donator şi celulele donate - şi asta la un interval de timp de 48 
de ore după ce i s-a recoltat sângele. Legătura dintre sângele donat şi donator a 
continuat să existe, ca şi cum celulele ar purta în continuare amintirea 
provenienţei. 



„Sufletul cărnii se află în sânge.“ 


Biblia, Cartea a treia, Moise, 17,11 


CONŞTIINŢA NOASTRĂ SE AFLĂ ÎN FIECARE 
CELULĂ DIN CORPUL NOSTRU 

Studii precum cel descris anterior ne dovedesc faptul că conştiinţa noastră nu 
este limitată doar la nivelul creierului şi al gândurilor. Tot ceea ce gândim şi 
simţim este resimţit la nivelul întregului trup. Cu fiecare bătaie a inimii, 
conştiinţa, atitudinea noastră interioară impregnează fiecare celulă din corp. 
Acum suntem capabili să înţelegem de ce o atitudine plină de iubire faţă de 
propriul trup are efecte pozitive asupra acestuia. Din acelaşi motiv nu trebuie să 
avem o atitudine de indiferenţă faţă de gândurile pe care le emitem către exterior 
sau faţă de o anumită persoană, pentru că ele vor atinge şi anumite părţi din noi. 



„Privind în inimă, 

ştii că ea nu este nici centrul, 

nici mediul înconjurător. 

Nu există nimic care să fie separat de ea.“ 


Ramana Maharishi (1879-1950), 
Sfânt şi înţelept iluminat de origine indiană 


Unde si cum se naşte iubirea 

Nu există vreo temă asupra căruia să se fi meditat şi să se fi scris mai mult 
decât despre iubire. Un fapt este însă evident, şi anume că adeseori inima este 
pusă în legătură cu iubirea, generând în felul acesta multe confuzii. Multe 
suferinţe care apar din iubire sunt cauzate de faptul că adeseori mintea şi inima 
îşi doresc lucruri diferite sau că mintea nu este capabilă să-şi înţeleagă propriile 
reacţii, stări sau evenimente. Pentru a ne armoniza mintea şi inima este 
important să ne amintim cele două forme de iubire. 

Există iubirea ca stare ce apare atunci când suntem legaţi de o altă persoană. 
Şi există iubirea ca stare în care suntem în comuniune cu tot ceea ce ne 
înconjoară. Putem să aspirăm şi să alegem să experimentăm ambele forme, însă 
în clipa în care confundăm cele două manifestări vor apărea probleme. Căci dacă 
inima doreşte să resimtă comuniunea cu totul, iar mintea proiectează această 
dorinţă asupra unei persoane, atunci apare în relaţia cu persoana respectivă o 
aşteptare care nu poate fi împlinită. în felul acesta solicităm ceva ce nu ne poate 
fi oferit, deoarece persoana în cauză nu deţine acel lucru. Ea nu va fi capabilă să 
ne împlinească dorinţa de comuniune deplină cu întreg universul. 

Dacă cei doi parteneri sunt conştienţi de această diferenţă, va apărea adeseori 
o relaxare profundă în relaţie. 

IUBIREA ÎNSEAMNĂ CONEXIUNE 

Când iubeşti „o persoană" din toată inima, sufletul o va recunoaşte ca fiind 
parte integrantă din lunga sa viaţă şi va transmite prin intermediul inimii 
impulsuri clare trupului. Atunci când vei resimţi „comuniunea cu Totul", 
instrumentul de percepţie va fi de asemenea inima, organul de legătură dintre 
minte, suflet şi toate nivelurile existente. 

Indiferent că vorbim despre iubirea pentru o persoană sau despre iubire ca o 
stare spirituală de comuniune cu Universul, în ambele cazuri inima reprezintă 
sursa şi instrumentul. Când inima resimte o stare de comuniune cu o anumită 
persoană sau cu tot ce există, ea resimte totodată şi o stare de iubire. 


^ ACTIVAREA INTELIGENŢEI INIMII (5): 

DEVINO CONŞTIENT ASUPRA STATUSULUI 
RELAŢIEI 

r 

Să presupunem că te afli într-o situaţie relaţională dificilă. înainte de a merge 
în profunzime pentru a găsi o soluţie, pune-ţi următoarea întrebare: 

„Doresc să fiu cu adevărat cu această persoană? Care este răspunsul minţii? 
Dar al inimii?“ 

Dacă percepi un răspuns afirmativ în inimă, dar resimţi în acelaşi timp o 
stare de nesiguranţă mentală, atunci poţi să lucrezi asupra situaţiei şi totodată să 
te dezvolţi. 

Dacă simţi un Nu clar în inimă, indiferent de ce gândeşti în clipa respectivă, 
atunci nu este vorba doar despre o situaţie trecătoare, ci despre ceva 
fundamental. 

în situaţii problematice mintea tinde să gândească foarte mult, deşi îi este 
dificil din cauza emoţiilor, a forţelor de legătură, a impregnărilor şi tiparelor, a 
temerilor, experienţelor, educaţiei ş.a.m.d. Din acest motiv nu reuşim adeseori să 
descoperim soluţia ideală doar prin intermediul minţii. 

Repetă întrebarea integrând de data aceasta cunoştinţele pe care le deţii în 
legătură cu inteligenţa şi cunoaşterea inimii: 

„Doresc din toată inima să fiu împreună cu această persoană"? 

Dacă percepi la nivelul inimii un răspuns afirmativ, el va reprezenta un 
indiciu preţios pentru a realiza pasul următor. Totodată, vei fi acum capabil să 
clarifici detaliile, deoarece eşti conştient de sensul lor. 




A şaptea abilitate a inimii 

Inima si vindecarea 

r 

Calea mea spre un viitor al libertăţii 



Inima ca tămăduitor 


Inima posedă şi alte abilităţi, pe lângă cele revelate deja de recentele 
descoperiri ştiinţifice. Una dintre ele constă în capacitatea de a vindeca rănile 
lăuntrice şi traumele emoţionale. Există nenumărate cărţi şi cursuri despre 
„vindecarea inimii" sau „vindecarea prin intermediul inimii", cât şi diverse 
învăţături şi metode de vindecare. Uneori este însă suficient să descoperim cheia 
esenţială, descrierea procesului care se află dincolo de toate învelişurile, 
revelându-ni-se în felul acesta ceva de nepreţuit, ceva ce va funcţiona tot restul 
vieţii. în continuare îţi voi dezvălui o astfel de esenţă. 

RANA EMOŢIONALĂ SI URMĂRILE EI 

r r 

O persoană care a fost rănită emoţional se va gândi în mod normal la această 
rană. Şi rana produsă de o traumă va fi resimţită la nivelul inimii. în cazul acesta 
mintea va gândi: „Inima mea este atât de rănită. Ce aş putea face?" 

Deoarece nu putem vindeca rănile profunde doar prin emiterea unui simplu 
gând în direcţia lor, există două posibilităţi: refularea şi închiderea sau o atenţie 
mărită pe viitor pentru a evita alte posibile surse periculoase. 

în ambele cazuri rana rămâne însă în continuare înregistrată în sistemul 
mental şi celular. De îndată ce apare o situaţie similară - aminteşte-ţi cazul 
şoarecilor şi al vasului conectat la o sursă electrică -, memoria celulară şi 
subconştientul vor fi reactivate, strigând amândouă deodată: „Nu atinge! Nu 
permite! Este periculos!" în felul acesta o parte din noi va urmări să evite situaţia, 
însă o alta se va întrista din cauza alegerii de a evita situaţia. 

Mentalul neantrenat nu deţine toată cunoaşterea despre proprietăţile inimii, 
drept urmare el va gândi: „Dacă m-am rănit la mână, trebuie s-o protejez pe 
viitor. Şi dacă mi-a fost rănită inima, trebuie s-o protejez şi pe ea“. Pare logic, însă 
inima nu este un organ sau o parte a trupului ca oricare alta. Ea dispune de o 
inteligenţă proprie şi de o serie de însuşiri deosebite. Una dintre ele constă în 
capacitatea de a se vindeca singură. 

VINDECAREA 

Rana emoţională reprezintă o informaţie înregistrată care doreşte să fie 
„vindecată integral". După cum am menţionat deja, inima este capabilă să 


prelucreze informaţiile cu o viteză de 200.000 de ori mai mare decât mintea. Ea 
deţine capacitatea de a retrăi răni interioare cu o viteză extremă, pentru a le 
vindeca în felul acesta. Dacă mintea ar avea nevoie de 20 de ani şi încă nu ar 
termina, inima ar fi capabilă să vindece în câteva clipe intense, în măsura în care 
i se permite asta şi este activată în mod conştient. Atunci când rana este profundă 
sau de neatins, o ghidare conştientă şi ech i l i brată din exterior este de folos, însă 
procesul rămâne acelaşi. Calea vindecării interioare va trece întotdeauna prin 
inimă. 

Calea 

în primul rând, este util să conştientizezi faptul că protejând inima nu o vei 
vindeca. Aminteşte-ţi, de asemenea, că inima este capabilă să se vindece singură 
în clipa în care vei fi dispus să spui DA prelucrării informaţionale - adică a 
rănilor înregistrate. 

Când revine o situaţie sentimentală şi nu mai respingi ceea ce percepi, 
sentimentele devin mai puternice. Reflexul natural al minţii va fi următorul: 
închiderea şi reprimarea a tot ce vine, pentru a evita în felul acesta un 
dezechilibru lăuntric. 

Acum însă poţi aplica capacitatea de vindecare a inimii şi poţi acţiona contrar 
vechilor reflexe: transmite rana cu toate sentimentele şi vechea poveste direct în 
inimă. Imaginează-ţi cum două mâini fine, transparente îi oferă inimii întreaga 
situaţie sau sentimentul specific. Rosteşte în acelaşi timp mental: „Da, veniţi! Vă 
simt şi vă permit să existaţi! Vă primesc cu totul în inimă!“ 

Experienţa 

Dacă inima ta se deschide în faţa unei răni emoţionale, vei resimţi intens 
acest lucru, deoarece viteza de prelucrare informaţională este deosebit de 
ridicată. Nu este dureros pentru că îţi distruge în acele clipe inima, ci pentru că 
vindecă într-un mod uluitor de rapid. Dacă îţi deschizi inima în faţa unei 
probleme de îndată ce aceasta apare, economiseşti ani sau decenii din mersul 
firesc, evitând totodată anumite situaţii repetitive. Preţul eliberării accelerate de 
o traumă o reprezintă valul prelucrării pe care îl parcurge inima. Este posibil să 
parcurgi mai multe valuri, poate zece sau douăzeci. însă de fiecare dată când 
permiţi şi susţii procesul volitiv, situaţia va fi mai puţin dramatică, iar în final se 
va estompa şi tu vei fi din nou liber. 

Rezultatul 

în cazul acestui proces terapeutic al inimii vei trăi o experienţă cu totul 
miraculoasă: vei supravieţui în tot ceea ce vei simţi. Ulterior îţi va fi mai bine şi 
vei sesiza totodată o stare de uşurare. Pe viitor nu va mai fi nevoie să trăieşti 
nicio temere faţă de vechile răni emoţionale, tot ce trebuie să faci este să spui un 


DA ferm, să le primeşti în inimă şi să le laşi acolo până când valul a fost prelucrat. 
Este, de asemenea, necesar să oferi multă încredere primelor procese de 
vindecare, dar după ce procesul va decurge de la sine, încrederea se va revărsa în 
întreaga ta fiinţă. 


A EXPERIMENTA PÂNĂ LA FINAL PENTRU UN NOU ÎNCEPUT BUN 

Dacă nu doreşti să verşi lacrimile 
pe care inima le simte, 
noi şi noi posibilităţi vor apărea, 
până când vei fi dispus să o faci. 

Şi apoi vei fi liber. 


Cunoaşterea sufletului 

Aminteşte-ţi de povestea lui Claire Sylvia, care după transplantul de inimă a 
avut pofte pentru lucruri pe care le respingea până atunci, de povestea micului 
Carter, a cărui inimă l-a recunoscut pe tatăl lui Jerry în biserică, sau de povestea 
inimii lui Luke Perrin, tânăr de culoare, a cărui iubire pentru muzica clasică a 
continuat să dăinuie în trupul lui Roy Farley, de rasă europeană şi de profesie 
topitor. în toate aceste cazuri poţi să percepi inima ca pe cea mai frumoasă şi 
pură formă a manifestării umane. Pe de altă parte, această inteligenţă 
miraculoasă, iubirea, frumuseţea, viziunile din vieţile tuturor vor continua să 
dăinuie şi după moartea organică a inimii, deoarece inima nu este alcătuită doar 
din celule şi nervi, chiar dacă le utilizează ca instrument pentru a acţiona prin 
intermediul lor. 

Marele mister care se ascunde în spatele a toate acestea îl reprezintă 
conştiinţa superioară, pe care o numim dintotdeauna „suflet“. Dacă adăugăm cele 
prezentate la toată cunoaşterea demonstrată despre fiinţa umană, ea devine 
desăvârşită. Dintr-odată tot ceea ce părea a fi un miracol sau o coincidenţă devine 
acum clar, iar religia nu va mai fi neapărat necesară pentru a înţelege aspectele 
vieţii. 

înţelegem brusc de ce oamenii deţin înzestrări, înclinaţii, dorinţe şi capacităţi 
diferite. Ele au apărut în inimă prin intermediul sufletului şi vor acţiona la acest 
nivel cât timp le va permite inima. 

Odată cu cunoaşterea despre sufletul care sălăşluieşte în inimă apare şi logica 
faptului că inima acţionează asemenea unui magnet asupra altor inimi. în felul 
acesta sufletul este în căutarea şi regăsirea unui alt suflet pentru că acesta este 
modul în care se regăsesc cei care se cunosc de mai multe vieţi. Este vorba despre 





acele suflete care au început împreună ceva şi doresc să continue, suflete care şi- 
au făcut o promisiune din inimă şi doresc să o împlinească. 

Toate acestea le putem adăuga cunoaşterii actuale. Poate nu este încă posibil 
să măsurăm inima cu metodele actuale cunoscute, dar la fel de puţin capabili 
eram acum câţiva ani să privim însuşirile deosebite ale inimii. 



„Panta rhei - totul curge." 


Heraclit din Efes (cca. 520 - 460 a.H.), 

filozof grec 


ORIENTAREA NOUĂ A ATENŢIEI 

r 

„Este imposibil să intri de două ori în acelaşi râu“, spunea filozoful grec 
Heraclit, deoarece apa de atunci nu mai este aceeaşi cu apa de acum. Totul se 
modifică încontinuu şi renaşte. La fel şi cunoaşterea. 

Trăim o perioadă intr-adevăr miraculoasă. Mult timp se considera a fi în 
regulă să separăm diferitele aspecte ale vieţii pentru a le analiza separat până în 
cel mai mic detaliu. în momentul de faţă tot mai mulţi cercetători urmăresc să 
reîmbine părţile separate şi să unifice cunoaşterea corespondenţelor umane într- 
o imagine lipsită de contradicţii. 

Faptul că adevărul şi înţelepciunea se află în inimă nu mai este doar 
proverbial şi nici nu reprezintă doar o cunoaştere religioasă. După două milenii 
el devine un adevăr ştiinţific. 

Dacă inima reprezintă accesul la cea mai înaltă cunoaştere a vieţii umane, 
atunci am fi capabili să răspundem prin intermediul ei şi la cele mai profunde 
întrebări despre viaţă şi despre sensul propriei existenţe. Acesta este un alt aspect 
al vindecării complete. Să vedem în continuare în ce constă aceasta. 




A opta abilitate a inimii 

Inima si sensul vieţii 

Răspunsul la întrebări fundamentale 



Care este răspunsul la întrebarea despre sensul 
existentei? 

r 

„De ce sunt aici? Care este locul meu în această lume? Care este scopul meu în 
viaţă?“ îndeosebi atunci când ne aflăm în faţa unor situaţii greu de înţeles şi 
apăsătoare sau dacă ceva care ne oferea un sens dispare, gândurile zboară până 
la disperare în jurul aceleiaşi întrebări. Răspunsul îl găsim în sensul 
experienţelor propriei existenţe în privinţa fericirii şi nefericirii. 

Dacă ai trecut prin acelaşi tip de experienţe sau eşti foarte impresionat de 
acest subiect, atunci poate vei dori s-o însoţeşti pe Elaine Dunnet pe calea 
exemplară a cunoaşterii de sine şi să descoperi în acest fel un secret important. 

/ 

• ELAINE ŞI ÎNTREBAREA DESPRE SENS (1): 

CONCLUZIA UNEI CĂUTĂRI 

Elaine Dunnet s-a descoperit pe ea însăşi cu câţiva ani în urmă, fără a fi iniţial 
conştientă de ce se petrecea. Fostul ei soţ se mutase cu noua sa parteneră, iar fiica 
lor studia în celălalt capăt al lumii. Elaine lucra într-un birou imobiliar, fund deja 
rutinată în ceea ce făcea, şi nu exista nimeni în viaţa ei cu care să înceapă o relaţie 
serioasă. Ajunsă la vârsta de patruzeci de ani şi privind înapoi, Elaine se afla în faţa 
unei concluzii contradictorii, fiind de un singur lucru sigură: nu se simţea deloc 
împlinită şi fericită cu viaţa ei. Persista un sentiment cert că ceva lipseşte şi nu 
înceta să se întrebe dacă totul se oprea acolo. 

Ce anume dorim să descoperim dacă nici măcar nu ştim ce căutăm? Elaine 
credea între timp că dobândise o anumită înţelegere: pentru ea era important să 
descopere sensul vieţii care avea să urmeze. Deoarece o orientare clară atrage 
evenimentele şi informaţiile corespunzătoare, în decursul timpului au apărut multe 
răspunsuri înţelepte şi corecte: sensul este iubirea. Şi fericirea, desigur. Sensul este 
tocmai trăirea momentului prezent. Sensul este desfătarea. Calea este scopul. 
Scopul este Acum. Sensul constă în împlinirea dorinţelor sau în eliberarea de ele. 
Sensul constă în a găsi răspunsuri la întrebări existenţiale sau în a ne opri din a 
mai întreba. Sensul este spiritualitatea...ş.a.m.d. 

Deşi descoperim în toate acestea un adevăr, niciun răspuns nu aduce linişte în 
starea continuă de căutare. Pentru Elaine, toate acestea păreau a fi cuvinte 


frumoase, însă niciunul dintre ele nu a adus o stare durabilă de libertate interioară. 
Care era problema reală? 



„Care este sensul vieţii noastre şi care 
este sensul vieţii tuturor fiinţelor? 

Un răspuns la această întrebare este religia. 

Tu întrebi: Are sens să ne punem această întrebare? 
Eu răspund: Cel care îşi consideră propria viaţă 
şi a celor din jur ca fiind lipsită de sens, 
acela nu este doar nefericit, ci aproape 
incapabil de a trăi. 


Albert Einstein (1879-1955), 
fizician, vizionar şi filozof 


• ELAINE ŞI ÎNTREBAREA DESPRE SENS (2): 

LUMEA LUI AARON 

într-o zi, Elaine se afla în cafeneaua ei preferată vizavi de parcul oraşului, când 
dintr-odată a apărut Aaron Stimson, un fost coleg de facultate. Avea în prezent 
barbă şi mai puţin păr, şi cu toate acestea ochii îi străluceau în aceeaşi culoare 
albastră pe chipul său bronzat, exact ca pe vremuri, când prefera mai degrabă să 
meargă la surfing decât să înveţe. Cei doi nu se mai văzuseră de douăzeci de ani şi 
discuţia lor se concentra pe ceea ce se petrecuse în viaţa fiecăruia. 

Elaine îi povestea despre finalizarea studiilor, despre faptul că se căsătorise şi 
avea o fată, că între timp şi divorţase, că fata trăia la tatăl ei şi începuse facultatea 
şi că ea locuia singură. Aaron, în schimb, nu se căsătorise niciodată, călătorise prin 
toată lumea şi lucrase ocazional. în tot acest timp fusese în căutarea sinelui. Avea 
un post de şef de producţie într-un concern de electronice. Cei doi au continuat în a- 
şi povesti urcuşurile şi coborâşurile cu care se confruntaseră în toate experienţele 
lor. La un moment dat, Elaine a spus că într-o oarecare măsură devenise frustrată. 

„Fata mea a crescut“, spuse ea într-un final, „şi nu prea ştiu ce mai doreşte viaţa 
de la mine. “ 

Aaron sesiză afirmaţia neobişnuită. „Dar tu ce doreşti de la viaţă?“, întrebă el. 

„Tocmai aici este problema. Doresc să ştiu de ce sunt aici. Doresc să ştiu care 
este menirea mea. “ 

„Sunt două întrebări“, spuse Aaron. „Care este prima?“ 

„Consider că au legătură una cu alta.“ 

„Te întrebi care este scopul vieţii tale?“ 

Elaine dădu afirmativ din cap. 

„La ce răspuns te aştepţi?“ 


„Să îmi spună cineva care este scopul vieţii mele. Ce altceva?“ 

Aaron luă o înghiţitură de cafea. „Să presupunem că cineva ar şti acest lucru şi 
ţi-ar spune: scopul vieţii tale este să îndeplineşti sarcinile atribuite de şeful tău.“ 
„Asta aş fi ştiut şi eu“, spuse Elaine. „Dar cu siguranţă nu este asta.“ 

„Bine. Să presupunem că cineva îţi va spune: scopul vieţii tale este să fii mamă.“ 
„Acest lucru îl ştiu. L-am şi împlinit, dar tot e prea puţin.“ 

„Bine. Atunci cineva îţi va spune: scopul vieţii tale este să studiezi cinci ani 
medicină, apoi să lucrezi alţi cinci ani ca medic stagiar pentru a deveni medic.“ 
„Acest lucru mai merge şi într-o oarecare măsură mi se potriveşte.“ 

„Dar?“ 

„Dar am patruzeci şi cinci de ani. “ 

„Şi?“ 

„Sunt deja prea în vârstă să încep o disciplină nouă.“ 

„Bine. Atunci cineva îţi spune: sensul vieţii tale constă în a oferi celorlalţi 
experienţa acumulată până acum şi în a-i instrui în privinţa capacităţilor 
dobândite. “ 

Elaine căzu pe gânduri. Absolvise facultatea şi pentru o perioadă de timp 
efectuase muncă de birou. Apoi îşi crescuse fata, se ocupase de treburile casnice, 
pentru ca în final să preia din nou o activitate în domeniul vânzărilor. 

„Ar fi un aspect interesant, dar nu am nicio pregătire profesională în această 
direcţie şi, ca să fiu sinceră, nici experienţă suficientă“, spuse ea în final. „Dar 
doresc să fac ceva nou. Ceva care să mă împlinească.“ 

„Ce anume îţi face plăcere săfaci?“ 

„îmi place limba italiană - probabil îţi aminteşti de bunica mea de origine 
italiană. îmi place de asemenea să desenez.“ 

„Bine. în cazul acesta cineva îţi spune: scopul vieţii tale este să pleci în Italia 
pentru a-ţi descoperi originile, pentru a aprofunda limba şi totodată pentru a picta 
cele mai frumoase tablouri.“ 

„Da. Aşa mai merge. “ Elaine zâmbi la acest gând. „Dar din asta nu aş putea trăi. 
Iar fiica mea cu siguranţă nu va merge cu mine. în felul acesta aş vedea-o şi mai 
puţin.“ 

„Observi ceva?“, întrebă Aaron. 

„Eu? Nu. Ce anume?“ 

„Orice răspuns ai primi la întrebările tale, tot nu te-ar mulţumi. 

„Tocmai de aceea încă mai caut“, spuse Elaine uşor iritată. „Tocmai aici este 
problema. “ 

„Să sintetizăm tot ce poţi spune sigur“, îi propuse Aaron. „Niciun răspuns nu te 
mulţumeşte. Nimic din ce s-a spus nu te mişcă. “ 

Elaine dădu afirmativ din cap. „Până aici este adevărat.“ 

„Ce înseamnă asta?“ 

„Habar nu am. Poate că nimeni nu ştie suficient de multe despre mine şi viaţa 



mea ca să-mi poată spune toate aceste lucruri. “ 

„Posibil. Ai putea căuta în continuare în speranţa că în timpul îndelungatelor 
căutări va apărea răspunsul corect. Acel răspuns eliberator.“ 

„Ştiu“, spuse Elaine. „Şi acest lucru mă întristează.“ 

Aaronfăcu un gest cu mâna, comandând încă o cafea pentru el şi un macchiato 
pentru Elaine. 

„Faptul că nu apare răspunsul care să te facă fericită“, continuă el, „poate avea 
şi o altă cauză.“ 

Elaine îl privi plină de speranţe. 

„Haide să realizăm împreună un scurt experiment. Eşti de acord?“ 

Ea dădu din cap afirmativ. 

„Să presupunem că ai şti mereu care ar fi pasul următor, adică ai şti ce este 
bine şi ce este rău şi cum ar trebui să acţionezi corect în viaţa ta.“ 

„Da?“ 

„Ar mai exista atunci întrebarea despre sensul vieţii?“ 

Elaine făcu ochii mici. „Poftim? Nu înţeleg întrebarea.“ 

„Ce s-ar petrece cu întrebarea profundă despre sensul vieţii dacă ai şti cu 
certitudine care ar fi următorul pas din inimă?“ 

Elaine se gândi mai mult timp, deoarece nu îşi pusese niciodată întrebarea în 
felul acesta. 

„Curios“, spuse ea în final. „Este atât de corect, încât întrebarea despre sens ar 
dispărea. Dar este totodată ciudat!“ 

„Nu. Este logic. “ 

„Dar de ce?“ 

„De îndată ce inima este fericită, nu îţi mai pui întrebări despre sensul vieţii. în 
clipa aceea l-aigăsit.“ 

Elaine încuviinţă. „Da, e adevărat.“ 

„Inima este cheia pe care o cauţi. Dacă ea este nefericită, îţi pui întrebări despre 
sensul a tot ce există. Dacă este fericită, întrebarea despre sens dispare. Ea este 
precum un compas.“ 

Elaine îşi încruntă fruntea concentrându-se. „Răspunsul ar f următorul: sensul 
vieţii mele este să îmi fac inima fericită. “ 

' „Da.“ 

„Dar cum ar fi posibil, dacă nu ştim ce să facem? Oarecum ne învârtim în cerc.“ 
„Aşteaptă. Vom rezolva şi acest aspect. Când este inima tafericită?“ 

„Nu ştiu.“ 

„Când o urmezi şi faci exact ce îşi doreşte.“ 

„Da. “ 

„Răspunsul la întrebarea despre sensul vieţii ar fi să-ţi urmezi inima. Căci de 
îndată ce îţi urmezi inima, întrebarea referitoare la sens dispare. “ 

Elaine învârti pentru câteva clipe paiul în paharul cu latte macchiato. 



„Da, aşa este“, murmură ea în final. „E ciudat. De ce nu ne spune nimeni asta?“ 

„Unii o spun intr-un fel sau altul“, explică Aaron. „Dar gândurilor le lipseşte 
adeseori şirul eliberator al răspunsurilor. A primi un simplu răspuns nu ar mulţumi 
niciodată mintea. Ea vrea să ştie de ce este acesta răspunsul. Creierul doreşte să 
înţeleagă logica din spatele răspunsului. Trebuie să îl experimentezi tu însuţi şi să 
simţi cum dispare întrebarea. Doar atunci vei şti că aşa este bine.“ 

„Deci aş putea să mă opresc din a căuta un răspuns la întrebarea despre scopul 
vieţii mele. în schimb, voi căuta să descopăr care este următorul pas pe care îl face 
sufletul meu“, concluzionă Elaine. 

„Exact aşa este“, spuse Aaron. „Cum te simţi acum?“ 

„Mult mai bine“, spuse Elaine. „Mult mai bine.“ 

„Perfect“, spuse Aaron. „Iar acum, dacă doreşti, putem vedea ce ai putea face.“ 

Totul se va schimba odată cu schimbarea 
întrebării 

întrebarea despre scopul vieţii este pentru majoritatea oamenilor o întrebare 
cu adevărat copleşitoare. Căci de unde am putea şti răspunsul? Mai ales că fiecare 
viaţă este atât de individuală şi impregnată de experienţe, înţelegeri şi convingeri 
diferite? 

Răspunsul îl vei găsi într-un singur loc: în sufletul tău. Iar sufletul sălăşluieşte 
în inimă. Dacă te-ai unit cu inima sau trăieşti în acord cu inima, vei observa că 
întrebarea dispare. 

Dacă admiri o operă de artă sau o creezi, iar inima îţi este atinsă de ea, 
întrebarea dispare. Şi la fel se petrece dacă inima îţi este atinsă de frumuseţe sau 
simţi iubire. 

Dintr-odată vei şti şi vei simţi acest răspuns cu fiecare celulă, căci sensul este 
pe neaşteptate în tine. El nu apare prin intermediul cuvintelor, oferindu-ţi vreun 
indiciu. Viaţa însăşi cu propria idee despre următorul pas al inimii va impregna 
fiecare celulă a trupului tău. O va face într-un mod atât de evident, încât în clipele 
respective vei simţi comuniunea cu tot ce te înconjoară. Această stare o numim 
„iubire“. Din acest motiv asociem iubirea cu inima. Iubirea înseamnă: „cu toată 
inima“. 

Tu însuţi, reflectând la sensul vieţii, nu îţi vei mai pune întrebarea: „Viaţă, 
care este sensul tău?“ Dacă îţi întrebi permanent inima despre care ar fi 
următorul pas, atunci vei deveni sensul însuşi, vei fi una cu viaţa. 


A TRĂI SENSUL 

Dacă te întrebi: „Care este sensul vieţii mele?“, întreabă-te totodată „Care este 






următorul pas corect al inimii mele?“ 

De îndată ce ai găsit răspunsul, vei intui care este sensul. 


* 


• ELAINE ŞI ÎNTREBAREA DESPRE SENS (3): 

NIVELUL GÂNDURILOR 

Aaron şi Elaine au părăsit între timp cafeneaua. S-au plimbat agale, ajungând 
de partea cealaltă a străzii. Era o vară timpurie şi perioada vacanţei. Copiii pe 
skateboarduri şi tinerii care alergau îşi împărţeau strada cu mamele împingând 
cărucioare şi pensionari sprijiniţi în bastoane. 

„Să cercetăm calea pentru a putea afla astfel răspunsul la întrebarea despre 
care ar fi următorul pas realizat din inimă“, reluă Aaron discuţia începută în 
cafenea. „Când gândurile tale rumegă o problemă, este oare şi inima prezentă?“ 

„Nu cred că înţeleg întrebarea“, spuse Elaine. 

„Bine, să spunem altfel. Când este o decizie atât de corectă, încât să simţi o stare 
de libertate lăuntrică şi faptul că decizia este într-adevăr corectă?“ 

Elaine se gândi câteva clipe. „Atunci când nu trebuie să gândesc prea mult, 
deoarece ştiu sigur că este bine aşa“, răspunse ea în final. 

„Şi când apare problema?“ 

„Când mă gândesc neîncetat la ce ar trebui să fac şi pur şi simplu nu găsesc 
niciun răspuns. Sau apare un răspuns care mă nemulţumeşte. “ 

Aaron dădu aprobator din cap. „în cazul acesta am putea spune: dacă ştii în 
inimă că este corect aşa, iar gândurile nu au nimic de obiectat, atunci este bine?“ 
„Cam da. “ Elaine dădu încet şi afirmativ din cap. 

„Doar cam da? Ce ar trebui să fie mai bine?“ 

„Dacă simt cu toată inima că ar fi frumos, atunci şi gândurile mele ar simţi la 
fel. Şi dacă aş primi sau aş face acel lucru, ar fi perfect. “ 

„Bine“, spuse Aaron. „Să privim toate aceste aspecte rând pe rând. Am avea o 
stare bună dacă inima şi gândurile ar fi în totalitate de acord şi ar afirma fără nicio 
îndoială acelaşi lucru.“ 

„într-adevăr! “ 

„Este după părerea ta posibil să îţi schimbi inima, astfel încât să-şi dorească 
altceva? Astfel încât să se adapteze gândurilor?“ 

Elaine dădu din cap. „Acest lucru nu a funcţionat niciodată în cazul meu.“ 

„S-au modificat vreodată gândurile, astfel încât să fii capabilă să spui «Da» căii 
inimii?“ 

„Da, desigur. “ 

„Şi ce s-a petrecut în acest caz?“ 

„Atunci a fost bine.“ 




„Erai fericită?“ 

„Nu întotdeauna. Uneori eram nevoită să renunţ la ceva, motiv pentru care 
deveneam destul de nefericită.“ 

„Cu toate acestea, ai făcut-o. “ 

„Da. “ 

„De ce?“ 

„Deoarece ştiam că este bine aşa. Nu puteam altfel. “ 

„în regulă. Cum era să faci ceva ce nu era tocmai frumos, şi cu toate acestea 
ştiai că este bine?“ 

„Eliberator“, răspunse Elaine. „Cred că acest răspuns este cel mai potrivit. Chiar 
dacă nu pare nostim, în final simţi o stare de eliberare interioară.“ 

„A face într-un anumit moment ceea ce trebuie, deşi toate gândurile se 
împotrivesc spunând: «Nu doresc asta. Mă doare!» Este oare bine?“ 

„Poate nu într-adevăr bine, şi cu toate acestea eliberator. “ 

„Care ar fi aspectul eliberator în acest caz?“ 

„Am simţit de fiecare dată că îmi pot urma propria cale“, spuse Elaine. „Trăiam 
sentimentul că pot merge mai departe. Că va veni ceva nou şi frumos. “ 

„Am putea afirma că sentimentul eliberator a apărut în clipa în care gândurile 
au consimţit ceea ce simţeai ca fiind bine?“ 

„Da. “ 

„Nefericirea se naşte atunci din gânduri?“ 

„Cum adică?“ 

„Nefericirea se naşte din gândurile ce se feresc de ceva pe care îl consideră 
corect sau de un adevăr?“ 

„Privit din acest punct de vedere, da“, consimţi Elaine. „Dar încă nu am ajuns la 
cauza întregii nefericiri, nu? Dacă moare cineva sau este trist, sunt de asemenea 
nefericită şi acest lucru nu are nimic de-a face cu gândurile mele.“ 

Aaron încuviinţă. „Bineînţeles. în aceste cazuri suferă sufletul. Dar deocamdată 
ne aflăm în faţa întrebării «care este sensul vieţii mele?» şi cum iei anumite decizii 
care se află în inimă. Dacă cineva moare sau suferă, iar tu eşti unită cu inima ta, vei 
percepe de asemenea suferinţa sau moartea lui. Dar acest aspect nu va pune la 
îndoială sensul vieţii tale şi, chiar şi când este neplăcut, nu te va transforma într-o 
persoană nefericită. “ 

„Dar dacă mă părăseşte cineva cu care vroiam să-mi construiesc viaţa? în clipa 
respectivă se destramă o idee despre viaţă, ceea ce se resimte într-adevăr ca o lipsă 
de sens.“ 

„Poate se destramă o idee mentală despre viaţă, însă inima nu a ajuns la finalul 
ideii despre viaţă. Dacă eşti tristă, întreabă-ţi inima care ar fi următorul pas şi 
sensul se va reîntoarce. 

„Uneori este destul de dificil“ 

„De ce?“ 



„Când inima este tristă, de obicei nu apar răspunsuri neapărat motiv ante. “ 

„Da, aşa este“, spuse Aaron şi Elaine observă că trecuse el însuşi prin tot ce 
spunea. „Uneori aşa pare. De aceea este nevoie de timp în care să suferi. Dar la un 
moment dat suferinţa dispare şi atunci ne întrebăm inima în ce direcţie doreşte să 
meargă.“ 

Cei doi şi-au continuat drumul fără a simţi vreun impuls de a continua discuţia. 
Elaine simţea pietrişul sub tălpile pantofdor. Auzea vocile copiilor dintr-un parc şi 
zgomotul unui skateboard venind de undeva din spate. Este oare posibil ca 
nefericirea interioară să aibă de-a face cu propriile gânduri despre lume? Este oare 
întrebarea despre sens în strânsă legătură cu întrebarea despre dorinţa inimii 
pentru a face următorul pas? în cazul acesta, o viaţă în acord cu propria inimă arfi 
scopul ei şi totodată calea spre fericirea interioară. 

„Dacă ar fi aşa“, întrerupse Elaine discuţia, „de unde ştim ce este bine pentru 
inimă şi ce ne dorim din inimă?“ 

„Ştim asta când gândurile mentale se aseamănă cu gândurile inimii“, spuse 
Aaron, ca şi cum i-arfi auzit fluxul mental şi doar aştepta întrebarea. 

„Bine. Dar cum vafuncţiona?“ 

„Prin simplul fapt că ştii cum funcţionează inima şi cum funcţionează mintea. 
Dacă îţi este cunoscut nivelul la care se desfăşoară gândurile şi le ajuţi să atingă un 
nivel superior. Atâta timp până când ating nivelul la care gândeşte inima. Adu 
gândurile în inimă şi totul va fi bine.“ 

Elaine dădu surprinsă din cap. 

„La modul în care o spui pare foarte logic şi simplu. Dar de unde ştii toate 
acestea?“ 

„M-am plimbat prin multe locuri, am experimentat multe, iar într-o bună zi 
cineva mi-a explicat toate acestea." Aaron atinse foarte rapid cu degetul zona inimii 
ei şi a lui, încât nimeni nu sesiză mişcarea în afară de ei. „Iar acum a venit 
momentul ca şi tu să afli aceste adevăruri. “ 





Activarea înţelepciunii inimii 
prin intermediul a patru 
întrebări cheie 

Calea spre un potenţial uriaş în viaţă 



Descoperă puterea întrebării corecte 

Acum două-trei milenii, filozofi renumiţi, conducători, regi, dar şi oameni 
simpli se îndreptau spre un loc special, pentru a primi sfaturi şi îndrumări de la 
zeităţi. în Delphi, oraş din Grecia, exista un templu în care trăia o preoteasă, 
Pythia, aflată într-o profundă comuniune cu tărâmul zeilor. Cei numeroşi aflaţi în 
căutarea unui sfat puteau veni aici de mai multe ori pe an în audienţă atunci 
când zeii le permiteau acest lucru. Se pare că preotesele aflate în slujba 
oracolului, de-a lungul secolelor altele şi altele, au făcut multor persoane 
faimoase profeţii, care ulterior s-au adeverit. 

Dat fiind că răspunsurile oferite nu proveneau de la Pythia, ci de la zei, care 
vorbeau prin intermediul ei, aceste mesaje de provenienţă divină erau numite 
oraculum, ceea ce înseamnă „cuvântul zeilor". în felul acesta a luat naştere 
binecunoscuta sintagmă „Oracolul din Delphi", motiv pentru care Delphi a fost 
considerat mult timp centrul planetei. 

Potrivit istoriei, templul Apollon în care se făceau revelaţiile avea două 
intrări şi deasupra fiecăreia era gravată o inscripţie. Vizitatorii care intrau prin 
poarta din dreapta templului puteau citi cuvintele „Cunoaşte-te pe tine însuţi", iar 
cei care pătrundeau prin poarta stângă erau întâmpinaţi de următoarea 
afirmaţie: „Aşa îl vei cunoaşte pe Dumnezeu." 



• DESPRE ADEVĂRUL LUI SOCRATE 


Oricât de renumit ar fi fost oracolul din Delphi, o mare personalitate a acelor 
timpuri nu l-a vizitat niciodată. Este vorba despre filozoful Socrate. Pelerinii 
întrebau adeseori oracolul care ar fi putut fi cea mai înţeleaptă fiinţă în viaţă şi 
răspunsul pe care îl primeau era mereu acelaşi: Socrate. Când a ajuns la urechea 
filozofului revelaţia făcută de oracol, a fost foarte uimit. Oare el, cel care 
recunoscuse cel mai mare adevăr: „Ştiu că nu ştiu nimic“, să fifost cel mai înţelept 
dintre toţi? După cum îi era felul şi în acord cu învăţătura sa, Socrate nu a dat 
crezare vorbelor, ci s-a avântat fie spre a confirma, fie spre a infirma cele spuse. A 
început aşadar să caute în toate straturile societăţii şi în toate profesiile dacă nu 
exista cineva mai înţelept decât el. 

Socrate era înzestrat cu o măreţie a spiritului, fiind atât un şmecher iscusit, cât 


şi un inegalabil partener de discuţii. Când auzea că cineva era absolut sigur de un 
adevăr, îl chestiona precum un necunoscător nevinovat. într-un mod aparent naiv, 
îl întreba pe interlocutor de unde dobândise siguranţa acelei cunoaşteri, continuând 
în acest fel până când celălalt nu mai era capabil să îşi susţină teoria. în final, 
interlocutorul ceda recunoscând: „Nu ştiu nici eu. “ 

Socrate nu intenţiona niciodată să îi enerveze pe ceilalţi, ci doar să-i conducă 
spre înţelegerea faptului că tot ceea ce omul crede că ştie este o opinie personală de 
moment, şi nicidecum un adevăr absolut şi general valabil. Socrate era conştient 
însă că în spatele oricărei păreri personale se afla un adevăr mult mai profund care 
aştepta să i se reveleze căutătorului. Era o cunoaştere divină, care nu poate fi 
transpusă în cuvinte, ci doar trăită ca stare. Un adevăr care ne transformă odată ce 
l-am descoperit, cu condiţia să descoperim şi să transcendem limitele propriei 
minţi. 

învăţăturile lui Socrate au scindat lumea acelor vremuri în două tabere: în 
discipoli înfierbântaţi şi adversari înverşunaţi. Potrivnicii îl acuzau de instigare 
împotriva statului îndeosebi a celor tineri, care îi erau apropiaţi sufleteşte. în final, 
din cauza acestor acuzaţii a ajuns în faţa instanţei, fiind pus în faţa alegerii: fie de a 
se opri din a-şi propovădui învăţătura, fie de a bea paharul cu otravă. 

într-un ultim discurs, Socrate le-a explicat conducătorilor şi mulţimii din Atena 
că îi era imposibil să se oprească din a le aminti oamenilor de adevăr şi de 
neadevăr, find tocmai aceasta menirea lui, şi că nu îşi va nega niciodată 
învăţătura. El a adăugat că nu era de acord cu decizia instanţei, dar că respecta 
sistemul de justiţie din Atena, şi a ridicat în final cupa cu extract de cucută... 

Cel mai mare înţelept al tuturor timpurilor îşi petrecuse ultimele clipe ca de 
obicei în mijlocul discipolilor săi cei mai apropiaţi. Printre ei se afa şi un discipol pe 
nume Criton. Ultimele cuvinte i le adresase Socrate lui, stând mărturie pentru 
dorinţa lui de dreptate, pe care o trăise şi o propovăduise o viaţă întreagă: „O, 
Criton, îi mai datorăm lui Asclepios un cocoş. Nu uitaţi să i-l daţi.“ 



„Uimirea este atitudinea celui care iubeşte 
cu adevărat înţelepciunea. într-adevăr, nu 
există alt început mai bun al filozofiei decât acesta." 


Platou (428-348 a.H.), 
filozof grec, întemeietorul filozofiei occidentale 


ÎNTREBĂRILE SUNT MOTORUL VIEŢII LĂUNTRICE 

r 

A-ţi pune întrebări reprezintă începutul schimbărilor. A-ţi pune întrebări 
reprezintă totodată începutul înţelepciunii. 

Pentru propria dezvoltare personală şi pentru fiecare mare conştientizare 
este foarte important să ne punem la un moment dat „întrebarea corectă“. Pe de 


altă parte, dacă vom aşeza cea mai înaltă comoară de cunoaştere la picioarele 
cuiva care nu îşi pune întrebări în direcţia respectivă, în cel mai bun caz se va 
folosi de ea, iar în final nu şi-o va mai aminti. 

întrebările „De unde“, „încotro" şi „De ce“ reprezintă forţele motrice pentru 
dezvoltarea personală şi spirituală. Uneori este istovitor să fii un veşnic căutător. 
Dar nemulţumirea ascunsă este totodată carburantul motorului care ne ţine în 
continuă mişcare. 

Nu este nimic rău în a resimţi o continuă stare de căutare, căci aceasta 
reprezintă chemarea spre descoperirea unui nivel superior. Uneori tindem să 
confundăm dorul de absolut cu dorul faţă de o persoană. Persoana care este 
dornică de transformare va înţelege că nimeni nu îi va astâmpăra dorul, ci doar 
cunoaşterea reală o va face fericită. Şi atât timp cât vorbim de viaţa personală, o 
mare parte a cunoaşterii poate fi revelată cu ajutorul inimii. 



„Cel mai important este să nu ne oprim din a întreba." 


Albert Einstein (1879-1955), 
fizician, vizionar şi filozof 


CE AU ÎN COMUN VATA DE ZAHĂR SI GÂNDURILE 

r 

Există diverse căi de activare a înţelepciunii inimii. Unii folosesc tehnici de 
meditaţie, iar alţii, instrumente şi tehnici învăţate. Şi mulţi simt „pur şi simplu" 
ghidarea inimii. Există şi cazuri în care funcţionează ori una, ori alta sau poate 
nimic. O cale foarte bună de a intra în comuniune cu forţele ce sălăşluiesc în 
inimă şi care funcţionează chiar şi în perioadele turbulente se află în minte, în 
propriile noastre gânduri. 


FIRELE ŞI BĂŢUL 

Poate ai sesizat faptul că toate gândurile se învârt mai mereu în jurul uneia 
sau al mai multor întrebări. O întrebare importantă este asemenea unui băţ 
subţire, pe care îl ţinem în vasul învârtitor pentru vata de zahăr. Cu cât învârtim 
întrebarea mai mult în vas, cu atât mai multe gânduri se prind de ea. 

„Cum aş putea ...? 

De ce...? 

De ce tocmai acum ...? 

Cum pot să rezolv situaţia ...? De ce nu e posibil... 

De ce ar fi cel mai bine pentru ...? Sau ar fi mai bine să ...? 

Poate ar trebui să ... 

Mulţumesc lui Dumnezeu că devine mai simplu ... 

O, Doamne mi-am pierdut orientarea ... 


De ce este iarăşi mai rău? Acum ştiu de ce ... Pe de altă parte ... Oare m-am 
înşelat? 

Trebuia să se petreacă totul altfel? ..." 

ÎNTREBĂRILE CONDUC GÂNDURILE 

Norul care s-a format în capul tău are un centru, iar în acest centru se află o 
întrebare. La fel ca la vata de zahăr, nu vei mai vedea la un moment dat băţul. 
Totul este încâlcit, încurcat şi umflat. Şi de fiecare dată când desprinzi o bucată 
din acest nor şi o duci la gură, se dizolvă pe loc. La fel se petrece şi în cazul 
gândurilor pe care le priveşti îndeaproape. 

CODUL SECRET CARE DUCE DIRECT ÎN INIMĂ 

Un mare secret al legăturii dintre inimă şi minte este următorul: în clipa în 
care pui întrebarea corectă, inima va reacţiona imediat precum faţă de un cod 
secret şi îţi va transmite răspunsuri. în acelaşi timp se va modifica şi câmpul 
exterior. Când porţi întrebarea corectă în inimă, eşti deja un alt om, decât atunci 
când porţi întrebări neclare în minte. Desigur că nu există întrebări „greşite“. 
Când vorbim despre întrebarea corectă ne referim la întrebarea care ne atinge 
inima, astfel încât aceasta să se unifice cu mintea. 

Următoarele patru întrebări cheie vor uni inima cu mintea, de îndată ce au 
fost rostite. 


Prima întrebare cheie: „Este corect şi în adâncul 
inimii?“ 


Inima ne revelează calea 
„corectă“ prin intermediul 
sentimentelor şi impulsurilor 

Când ceva se împotriveşte inimii, nu poate fi vorba de o viaţă împlinită, 
întrebarea despre „ce e bine şi corect“ a preocupat omenirea încă de la începutul 
existenţei. Filozofi, preoţi, judecători, avocaţi, înţelepţi, întemeietori de religii, 
regi, conducători de oşti, toţi aceştia şi-au dedicat de mii de ani viaţa căutării unui 
set de reguli general valabile. însă ceea ce este benefic pentru unii poate dăuna 
altora. 

Nu vom găsi niciodată un răspuns general valabil la întrebarea „Ce este 
corect?“ deoarece există foarte multe variabile. Există prea mulţi indivizi cu 
universuri, puncte de vedere şi necesităţi diferite. Toate aceste numeroase 
circumstanţe fac pur şi simplu imposibilă oferirea unui răspuns potrivit şi corect 
pentru fiecare în parte. 

RĂSPUNSUL LA FERICIREA VIEŢII SE AFLĂ CU 
ADEVĂRAT ÎN INIMĂ 

Va fi destul de dificil să găsim răspunsul potrivit atunci când căutăm 
argumente care să îi mulţumească pe toţi. Adăugând întrebării iniţiale şi 
întrebarea „Este corect şi în adâncul inimii?“, acest lucru va deveni pe 
neaşteptate util pentru viaţa ta. Astfel vei evita lungile discuţii şi justificări ale 
minţii, oferind atenţie inteligenţei superioare din tine - acelei părţi care ajunge la 
o concluzie de mii de ori mai repede şi care totodată ia în consideraţie toate 
aspectele vieţii personale. Deşi este atent la mai multe aspecte decât ne-am putea 
imagina vreodată, răspunsul ar putea fi totuşi foarte simplu: „Da“ sau „Nu“. Nici 
nu ar fi nevoie de mai mult. 



„Fericirea nu se află în averi sau în aur, 


Ci lăcaşul ei este în sufletul nostru." 


Democrit (aprox. 460-370 a.H.), 
filozof grec, cel care a descoperit că atomul 
reprezintă cea mai mică particulă a realităţii 

„INIMA“ - CUVÂNTUL CHEIE 

Cuvintele au o forţă imensă atunci când sunt utilizate în mod înţelept. La fel şi 
cuvântul „inimă“. Toate întrebările în care apare acest cuvânt unifică instantaneu 
mintea cu inima. 

De exemplu: „îmi iubesc actualul partener?" Mulţi ar răspunde în mod 
spontan cu „Da“, chiar dacă după acesta ar urma un „însă...“. 

Să dezvoltăm întrebarea adăugând cuvântul „inimă": „îmi iubesc actualul 
partener din toată inima?" 

Ne va fi imposibil să oferim doar un răspuns mental la această întrebare. De 
asemenea, nu există un „însă..." în cazul acestei întrebări, ci doar un simplu „Da" 
sau „Nu". Inima fie se dedică complet unui lucru, fie nu o face deloc. De îndată ce 
răspunsul ar fi „da, dar nu sunt sigur ...“, te afli în câmpul mental. 

Esenţa unei întrebări cheie constă într-un Da sau Nu clar, venit din inimă. 

- „îmi doresc din toată inima să-mi petrec viaţa cu această persoană?" 

- „îmi doresc din toată inima să exercit în continuare această meserie?" 

- „Menţin în continuare această idee cu toată inima?" 

- „Mi s-a întristat inima din cauza celor petrecute sau este mai degrabă 
uşurată?" 

- „îi face inimii mele bine această relaţie?" 

- „Are acest om o inimă bună?" 

Incluzând cuvântul „... inimă ...“, răspunsul va cuprinde adevărul suprem. El 
reprezintă un semn clar transmis de minte inimii. 

ÎNTREBAREA DESPRE CORECTITUDINE 

Klaus Schubert şi Claudia Merz şi-au întrebat inima: „Este bine să înnoptăm 
pe plajă sau să închiriem o colibă?" Claire Sylvie s-a întrebat cu toată inima: „Este 
corect să renunţ la căutările donatorului de inimă sau să o fac în continuare?" 
Indienii Americii de Nord şi de Sud şi-au întrebat inima: „Este acesta momentul 
corect de a ne unifica forţele pentru vindecarea separării ce a existat de atâta 
timp între noi?" 

întrebarea dacă ceva este corect şi când este corect este o întrebare specifică 
inimii. Adeseori nu putem afla aceasta prin intermediul minţii, deoarece deţinem 
prea puţine sau nicio informaţie în această direcţie. De aceea este indicat să 
adresăm întrebarea direct inimii: „Este corect în adâncul inimii...?“ 



„Priveşte în linişte ce este corect şi ce este fals. 
Primeşte toate părerile în egală măsură. 

Fii înţelept şi respectă legea fără a te grăbi.“ 


Buddha (563-483 a.H.), 
cunoscut şi ca Siddharta Gautama, 
înţelept iluminat şi întemeietorul budismului 


EFECTUL BENEFIC AL PRIMEI ÎNTREBĂRI 

„Este corect în adâncul inimii?"... 

- ... gândurile se liniştesc instantaneu, atenţia este orientată către interior, 
fiind în aşteptare. 

- ... este întrebarea supremă pentru a cântări toate detaliile şi gândurile. 
Chiar dacă totul este aparent pro sau contra, această simplă întrebare ar putea 
schimba totul. 

- ... poate dezlănţui spontan o anumită forţă, ce poate fi transformată la fel de 
rapid într-o decizie concretă. 

- ... ia în consideraţie iubirea. Iubirea manifestată la nivelul sufletului ne va 
oferi un răspuns diferit decât mintea. 

- ... are efectul unei rugăciuni. Rostită cu toată sinceritatea, ea ne unifică cu o 
sursă superioară. 

- Conştientizările rostite cu voce tare despre tot ceea ce este corect în inimă 
vor stopa orice argument provenit din exterior, ca şi cum inima i-ar reaminti 
minţii poziţia în care se află. 

Fii atent la ce se petrece în tine atunci când te întrebi: „Este corect în adâncul 
inimii?" Declanşează această întrebare o anumită reacţie sau rămâne totul 
neschimbat? Trăieşti sentimentul clar că tocmai ţi se dezvăluie o cale nouă sau 
rămâne totul închis ca şi până acum? Discuţia continuă în minte sau apare o 
anumită stare de claritate şi linişte lăuntrică? 


CORECTITUDINEA ÎN DIFERITELE IPOSTAZE ALE VIEŢII 

Nevoiaşul se întreabă: „Ce este corect pentru a avea cele necesare?" 

Lacomul se întreabă: „Ce este corect pentru a avea tot mai multe?" 
Datornicul se întreabă: „Ce este corect pentru a fi liber de datorii?" 
Negustorul se întreabă: „Ce este corect pentru a ieşi în câştig?" 

Războinicul se întreabă: „Ce este corect pentru a fi învingător?" 

Politicianul se întreabă: „Ce este corect pentru a obţine putere?" 

Dependentul se întreabă: „Ce este corect pentru ca starea aceasta să revină?" 
Rănitul se întreabă: „Ce este corect pentru a fi iubit?" 


îndrăgostitul se întreabă: „Ce este corect pentru a-i fi util celuilalt?" 

Cel ce este plin de dor se întreabă: „Ce este corect pentru a ajunge acolo?" 
Filozoful se întreabă: „Ce este corect pentru a descoperi ce este corect?" 

Cel ce meditează se întreabă: „Ce este corect pentru a fi liber de toate acestea?" 



• CE ESTE „CORECT"? ÎNTREBAREA LUI 
SOCRATE 


Filozoful Socrate a devenit printre altele renumit datorită metodei sale de a 
pune întrebări, căutând dimpreună cu discipolii săi şi cu cei care veneau pentru a fi 
sfătuiţi „ceea ce este bine şi corect“. Pentru Socrate dreptatea era premisa fericirii 
individuale. Aşa cum ochii sunt necesari vederii şi urechile auzului, tot aşa 
dreptatea este necesară fericirii sufleteşti. Un suflet cuprins de nedreptate şi 
incorectitudine nu poate fi altfel decât nefericit. 

într-o bună zi, Socrate l-a vizitat pe Kephalos în casa lui situată în portul Pireus 
din Atena, pentru a dezbate tematica „corectitudinii“ şi a „dreptăţii“. Socrate era 
mereu pus pe şotii şi avea obiceiul să îşi deruteze interlocutorul. După primele 
schimburi de replici, el şi-a întrebat oaspetele ce apreciază cel mai mult la bogăţiile 
sale. 

Kephalos a răspuns că bogăţia îi oferea posibilitatea de a nu rămâne îndatorat 
nimănui. Socrate a recunoscut de îndată oportunitatea oferită de acest răspuns 
pentru a aborda discuţia despre ceea ce este bine şi corect. El a pus tuturor celor 
prezenţi întrebarea dacă este corect şi drept să i se returneze unui prieten armele 
împrumutate, chiar dacă între timp acesta a înnebunit şi s-ar şti că va ucide pe 
cineva de îndată ce le va ţine din nou în mână. 

Kephalos era de părere că în cazul acesta nu exista vreo soluţie să i se plătească 
datoria. Totodată s-a retras pentru a-i permite fiului său Polemarchos continuarea 
discuţiei cu Socrate. în opinia lui Polemarchos, era pe de-o parte necesar să se 
plătească datoria, iar pe de altă parte, nu ar fi trebuit să fie lăsate armele în mâinile 
niciunui nebun, aşa că nici el nu avea vreun răspuns potrivit la întrebare. 


ÎNTREBĂRILE CORECTE UNIFICĂ MINTEA CU 
ÎNŢELEPCIUNEA 

r 


Socrate obişnuia să nu le ofere interlocutorilor săi niciun răspuns şi nicio 
soluţie, ci, cu înţelepciune, să-i lase pe aceştia să descopere singuri adevărul. în 
felul acesta fiecare era capabil să îşi dea seama ce ştia şi în ce situaţie se afla. 
Ideea tacită a lui Socrate era că e mai bine să se descopere greşeala pentru a nu o 
comite, decât să se dea crezare unui gând greşit, atrăgând astfel nefericirea 





sufletească printr-o acţiune greşită. 

Pune-ţi prima întrebare cheie referitoare la situaţia cu armele împrumutate: 
„Este corect în adâncul inimii să returnăm armele împrumutate, chiar dacă 
celălalt ar provoca vătămări altcuiva?" 

în cazul multora inima ar răspunde probabil spontan: „Nu este corect să îi 
returnăm armele unui nebun, chiar dacă i le datorăm şi din punct de vedere al 
corectitudinii ar fi necesar să o facem. Mai bine rămânem îndatoraţi decât 
complice la o crimă." 

Prin intermediul întrebării cheie ai obţinut un răspuns satisfăcător, care te 
reprezintă şi care nu mai are nevoie de alte argumente. 

UN PRIM „PAS CORECT" ESTE SUFICIENT PENTRU 
CLIPA PREZENTĂ 

Minţii îi place uneori să respingă cu argumente căile care aduc cu sine o 
schimbare. Acest lucru îi este foarte uşor când nu există un Socrate în apropiere 
care să o ghideze atent şi conştient prin intermediul întrebărilor. Poate că 
gândurile ar spune: „Ştiu că situaţia momentană nu este corectă. Dar atâta timp 
cât nu ştiu ce este bine, voi continua ca până acum." 

De aceea următorul aspect este foarte important: dacă te foloseşti de 
întrebarea „Este corect în adâncul inimii?", nu îţi garantează nimeni că vei primi 
neapărat soluţia finală. însuşi faptul de a şti în adâncul inimii ceea ce „cu 
siguranţă nu este corect" reprezintă un răspuns semnificativ. Prin intermediul 
său ne putem opri din a mai greşi. 


OPREŞTE CEEA CE NU ESTE CORECT 

Uneori ne întrebăm când va apărea răspunsul eliberator. 

Fără să ne dăm seama că el este permanent prezent, 
repetăm mereu acelaşi mesaj, afirmând: 

„Opreşte-te din a continua cu ceea ce ai conştientizat a fi fals. Dacă stopezi pas cu 
pas ceea ce nu este corect, în final vei descoperi ceea ce este corect." 


„CORECTITUDINEA" - ARGUMENT AL MINŢII 

Mintea poate să ajungă destul de uşor la concluzia că ceva ar fi „bine", 
„permis" sau „în ordine". De obicei este atentă în primul rând la ceea ce este bine 
pentru ea, dacă există beneficii, dorinţe de împlinit, dacă are vreun drept ş.a.m.d. 
Ea îşi construieşte decizia din următoarele puncte: 

- logica şi conexiunile conştiente 






- sentimentele personale rezultante, împărţite în bine şi rău 

- eforturi şi rezultat 

- siguranţa rezultatului 

- echivalarea îndatoririlor şi împlinirea aşteptărilor în această viaţă 

- tot ceea ce cercetează psihologia actuală (impresii senzoriale, experienţele 
acestei vieţi, reflexe, temeri, condiţionări...) 

Următoarele puncte nu pot fi luate în consideraţie de minte, deoarece acestea 
se află dincolo de propria sa cunoaştere şi dincolo de posibilităţile sale: 

- perspectiva sufletului asupra vieţii 

- forţele următoarelor ferestre temporale 

- echivalarea îndatoririlor şi împlinirea aşteptărilor din toate vieţile (karma) 

- promisiuni şi întâlniri la nivelul sufletului 

- tipare şi impregnări, care acţionează la nivel subconştient 



„Definiţia nebuniei constă 

în a repeta mereu aceeaşi acţiune 

şi în a aştepta rezultate diferite." 


Albert Einstein (1879-1955), 
fizician, vizionar şi filozof 


„CORECTITUDINEA" - O CUNOAŞTERE A INIMII 

Inima noastră nu este legată de gândurile eului individual. Ea urmează calea 
adevărului suprem, fiind atentă la ce este corect din perspectiva sufletului. De 
aceea teme precum dreptatea şi „echitatea" vor fi mai pline de sens pentru tine 
cu cât vei avea o legătură mai profundă cu propria inimă. La un moment dat te 
vei afla în incapacitatea de a acţiona doar de dragul altora sau al unor reguli, 
dacă inima ta se împotriveşte. Pur şi simplu nu vei mai suporta să continui să 
trăieşti ca până acum. Dreptatea şi echitatea sunt teme care ţin de suflet, de aceea 
marile nedreptăţi declanşează reacţii evidente, chiar dacă nu am fi vizaţi în mod 
direct. 

„Conştiinţa" noastră reprezintă cunoaşterea sufletului referitoare la 
corectitudinea unui anumit aspect. Dacă cineva realizează ceea ce lui îi este util, 
dar dăunează altcuiva, pot exista mai multe argumente în acest sens. însă 
niciunul nu ar fi suficient pentru a permite inimii să spună: „Este bine aşa." 
Mustrarea conştiinţei nu este nimic altceva decât vocea inimii, care îi semnalează 
minţii: „Nu a fost bine nici pentru celălalt, nici pentru calea noastră." 


CALEA FORŢEI DE A CONVINGE 





Nu putem convinge inima de ceva. 
Putem doar să ne lăsăm convinşi de ea. 


* 


TREI CAPCANE REFERITOARE LA ÎNTREBAREA 
CHEIE 

în cazul în care întrebarea „Este corect în adâncul inimii?" nu trezeşte nicio 
reacţie sau nu oferă niciun răspuns, acest lucru se poate datora uneia din cele trei 
capcane întinse de subconştient. 

PRIMA CAPCANĂ: RĂSPUNSUL EXISTĂ DEJA 

Să presupunem că o persoană se întreabă: „Doresc ca inima mea să ştie ce 
atitudine ar fi corectă pentru a-1 convinge pe Paul să se decidă pentru mine.“ 
Atunci ea se va gândi de fapt la următoarele lucruri: 

1. „M-am decis să îl cuceresc pe Paul.“ 

2. „Inimă, spune-mi cum să acţionez." 

Deoarece condiţiile au fost deja stabilite, inima nu mai are nicio posibilitate să 
răspundă la întrebarea dacă din perspectiva sufletului Paul îi este destinat în 
această viaţă. Sentimentele profunde pe care le resimte o pot determina să creadă 
acest lucru. Datorită intensităţii emoţionale declanşate este însă posibil să fie 
doar o întâlnire karmică, care nu presupune neapărat o relaţie. în cazul în care 
nu primim niciun răspuns la întrebarea cum să îl cucerim pe celălalt, asta se 
poate petrece din cauza faptului că nu există în realitate vreun răspuns. 

O întrebare deschisă ar fi: „Este corect pentru inimă dacă eu şi Paul am forma 
un cuplu?" 

A DOUA CAPCANĂ: A AVEA O AŞTEPTARE EMOŢIONALĂ 

Dacă aştepţi odată cu răspunsul inimii şi anumite sentimente, este posibil să 
ignori ceva doar pentru că ceea ce simţi pare a fi diferit. De exemplu, dacă cineva 
crede că orice răspuns din inimă trebuie să fie „frumos" şi să facă „bine", aceasta 
ar fi o aşteptare care ar exclude de la început orice răspuns neplăcut, dar 
adevărat. Adevărul din inimă ar putea fi următorul: „Trebuie să îl/o laşi să 
plece.", dar tocmai acest lucru nu doreşti să-l auzi, deoarece este dureros, motiv 
pentru care te opui să accepţi răspunsul. 

A TREIA CAPCANĂ: OFERIREA UNUI RĂSPUNS DINAINTE STABILIT 

Poate te aştepţi ca o voce interioară să îţi explice în cuvinte ce ai de făcut, însă 
acest lucru pur şi simplu nu se petrece. Căutând un răspuns verbal, scapi din 
vedere sentimentul apăsător sau neplăcut din inimă sau proiectezi o tensiune 
interioară spre o situaţie stresantă din exterior. Răspunsul ar fi însă tocmai 




acesta: dacă o anumită situaţie generează o stare de stres sau tensiune ori dacă 
simţi că ţi se contractă inima, ceva nu este „în regulă în inimă“. 

Un alt răspuns posibil ar fi acela că inima îţi orientează permanent atenţia 
simţurilor asupra anumitor subiecte. Tot ce te frapează în mod special şi repetitiv 
ar putea fi un semn evident. 




Descoperă ceea ce iubeşti 

„La vârsta de 17 ani am citit undeva un 
fragment care suna în felul următor: 

«Dacă am trăi fiecare zi ca şi cum ar fi ultima, 
la un moment dat acest lucru se va adeveri.» 
Acest citat mi-a rămas în minte şi de atunci 
mă privesc în oglindă şi mă întreb: 

«Dacă astăzi ar fi ultima zi din viaţa mea, 
aş face cu plăcere ceea ce intenţionez să 
fac astăzi?» Dacă mai multe zile consecutiv 
răspunsul la întrebare ar fi NU, aş şti că 
trebuie să schimb ceva. 

A-mi reaminti permanent că voi muri în 
curând este cel mai util instrument de care 
dispun pentru a lua anumite decizii. Aproape 
tot - aşteptările din exterior, întreaga 
mândrie, toate temerile de a deveni penibil 
sau de a nu avea succes - va dispărea în 
faţa morţii, pentru ca în final să rămână tot 
ceea ce contează cu adevărat. A ne aminti 
faptul că într-o bună zi vom muri este cea 
mai bună cale de a nu ne gândi că avem ceva 
de pierdut. Deja sunt gol. Nu există niciun 
motiv pentru care să nu urmez chemarea inimii/ 1 


Steve Jobs (1955-2011), 
vizionar şi antreprenor - 
Fragment din discursul susţinut în anul 2005 
la Universitatea Stanford 


PROBABIL SINGURA ÎNTREBARE DE CARE AI 
NEVOIE 

Dacă eşti în căutarea unei căi, a unui răspuns sau a unei soluţii şi te întrebi 
„Este corect în adâncul inimii?“, este posibil ca aceasta să fie singura întrebare de 
care ai nevoie. Poate că nu este vorba în primul rând de tot ce este posibil într-un 
viitor îndepărtat, ci de un singur aspect: să te opreşti din a face un lucru greşit. 
Recunoaşte unde acţionezi împotriva voinţei inimii şi stopează această situaţie. 
Acţionează chiar şi în cazul în care nu se iveşte încă nimic nou. 

Dacă se petrece asta, atunci forţa pe care o vei cunoaşte acum se numeşte 
încredere. încrederea nu apare pentru că o aşteptăm. încrederea nu apare peste 
noapte pentru ca dimineaţa să ne trezim iluminaţi. Nu e vorba nici de noroc, nici 
de o simplă coincidenţă. încrederea apare în timp ce o dobândim. Şi o dobândim 
trecând pragul porţii în faţa căreia ne-am oprit pentru a vedea mai întâi ce se 
petrece. 

Sugestie: în cazul în care gândurile îţi spun: „Am o problemă cu încrederea şi 
curajul", înlocuieşte cuvintele „încredere" şi „curaj" cu cele de „curiozitate" şi 
„spirit scrutător". Nu de curaj ai nevoie, ci de curiozitate. Nu ai nevoie de 
încredere, ci de un spirit scrutător. „Sunt curios ce se va petrece dacă voi proceda 
astfel!" Acţionează fără curaj şi încredere, ci numai din curiozitatea de a 
descoperi ce se va petrece. 


ACTIVAREA INTELIGENŢEI INIMII (6): 
EVITAREA GÂNDURILOR 


Să presupunem că te afli într-o situaţie cu două sau mai 
multe posibilităţi concrete. Alternativele se află în faţa ta, iar 
tu ai vizavi de ele multe argumente, presupuneri, temeri şi 
contraargumente. Eşti foarte nesigur de ce urmează să faci 
pentru a nu greşi sau pentru a fi corect în toate. Din cauza 
fricii nu iei nicio decizie sau amâni situaţia. 

r 

Numeroasele gânduri au devenit atât de puternice, încât 
nici nu mai eşti sigur de ceea ce simte inima, iar emoţiile şi 
sentimentele intense te fac incapabil să îi mai auzi vocea. în 


cazul acesta poţi încerca următoarea meditaţie. 

ÎNTREABĂ-TI INIMA - MEDITAŢIE 

f t 

- închide ochii. 

- Inspiră şi expiră profund. 

- întreabă-te acum: „Ce decizie aş lua dacă nu aş putea să 
gândesc?" 

- Ascultă, priveşte sau simte răspunsul care apare spontan. 

- Acceptă răspunsul. 

- Deschide din nou ochii. 

A doua întrebare cheie: „La ce nivel gândesc în 
acest moment?“ 


„Gândurile zămislesc realitatea. 

Dacă devine dureros, gândeşte 
mai presus de asta!" 

POTENŢIALUL GÂNDURILOR MELE 

r 

Inima şi raţiunea formează împreună întregul potenţial de creativitate şi 
întreaga inteligenţă a vieţii. Ambele instanţe sunt atât emiţători spre exterior, cât 
şi receptori ai mediului înconjurător. Ele prelucrează realitatea pentru ca tu s-o 
poţi experimenta, dau naştere imaginilor şi sentimentelor interioare şi îţi dau 
impulsul de a acţiona. Aceste două forme de inteligenţă creează astfel întreaga ta 
lume experimentată. Dacă într-o anumită situaţie îţi orientezi atenţia fie asupra 
inimii, fie asupra minţii, fie asupra amândurora, această atitudine va fi decisivă 
pentru direcţia în care se va îndrepta viaţa ta. 

Inima şi raţiunea acţionează la niveluri diferite. Am putea spune că ele 
„ticăie" diferit. De îndată ce ai înţeles modul lor de acţiune, vei fi capabil să 
traduci în limbajul inimii un impuls mental şi în limbajul minţii, un impuls venit 
din inimă. Prin această nouă formă de cunoaştere vei fi de asemenea capabil să 
„transformi" anumite gânduri nerezolvate, cu alte cuvinte, să le aduci la un nivel 
superior. 

SECRETUL CELOR DOUĂ NIVELURI 

Imaginează-ţi că există două niveluri suprapuse, precum etajele dintr-o 
clădire de birouri. La nivelul inferior acţionează toate gândurile mentale, iar la 


nivelul imediat superior, toate gândurile inimii. Atunci când apare o problemă 
sau o întrebare existenţială, mintea caută o aşa-numită „mică soluţie", în timp ce 
la nivelul superior inima se gândeşte la „marea soluţie". 

Soluţia perfectă apare atunci când mintea „va urca cu liftul" la etajul superior 
pentru a verifica decizia inimii asupra situaţiei respective. 

în primul rând, ar trebui să ştii desigur dacă te afli la nivelul inimii sau al 
minţii. îndeosebi atunci când sunt în joc sentimente ori ataşamente prin iubire 
sau este vorba despre dorinţe existenţiale, totul este uneori nimic altceva decât o 
dezordine interioară. Să privim în continuare modul în care acţionează inima şi 
mintea într-o anumită situaţie. 



„Mintea ne poate sugera ce să nu facem. 
Inima ne poate însă spune cu precizie ce 
anume avem de făcut." 


Joseph Joubert (1754-1824), 
filozof francez 


CUM „TICĂIE“ MINTEA? 

O caracteristică a minţii, prin comparaţie cu inima, este lentoarea sa. Putem 
observa la modul concret cum propria gândire este în căutarea unei soluţii. 
Uneori acest proces devine chinuitor când suntem puşi în faţa situaţiei de a ne 
asculta neîncetat propriile gânduri care se învârt în cerc, ceea ce nu este tocmai 
distractiv. 

Un alt indiciu evident că în clipa respectivă acţionează îndeosebi mintea este 
continua analiză a situaţiei, acel du-te-vino, discursul interior. Inimii nu îi este 
cunoscut acest du-te-vino, ci are o direcţie stabilită şi dă impulsul necesar. Este 
posibil ca acum să meargă într-o direcţie şi a doua zi în alta. însă nu discută cu 
sine însăşi despre toate aceste lucruri. 

O a treia caracteristică a minţii este folosirea permanentă a cuvântului „eu". 
„Eu, bietul de mine. De ce mereu eu? Ce ar trebui să fac?" Inima nu are o 
orientare egotică. Ea transmite minţii mesaje precum: „Fă aşa!" După cum ne 
arată cercetările zilelor noastre, mintea gândeşte doar după ce a primit acest 
impuls iniţial: „Hei, mi-a venit o idee. Voi acţiona aşa!" 

Astfel, dacă eşti implicat într-o problematică, iar gândurile ţi se rotesc în cerc, 
totul devenind complicat şi fără un final vizibil şi acţionând prea multe 
argumente sau contraargumente, atunci nu este nicidecum vorba despre nivelul 
inimii. Toate acestea aparţin naturii gândurilor. în acelaşi fel, dacă o relaţie 
constă din discuţii contradictorii, îndoieli, reproşuri, pretenţii, atunci este destul 
de sigur că ea nu are loc la nivelul inimii. Cu alte cuvinte, dacă o situaţie devine 
dureroasă şi toate discuţiile se rotesc în cerc, atunci cu siguranţă ne aflăm la 


nivelul gândurilor. 



„Cele mai scurte cuvinte, respectiv «da» 
şi «nu», necesită cel mai lung proces gândire." 


Pitagora din Samos (570-510 a.H.), 
filozof, astronom, matematician grec 


CUM „TICĂIE" INIMA? 

Probabil ai sesizat deja că inima nu a urmat niciodată impulsurile minţii. 
Chiar şi când ai afirmat după mai multe ezitări: „Ei bine, atunci o voi face din 
toată inima“, ai observat că în realitate inima nu era convinsă. Dimpotrivă, ai fost 
de acord cu mintea. 

Mintea îţi poate influenţa deciziile, starea emoţională şi viaţa, dar nu şi 
deciziile inimii. Inima nu poate fi manipulată. Prin capacitatea ei mărită de a 
percepe şi a prelucra informaţiile, inima deţine o altă dimensiune a cunoaşterii, 
care nu se lasă influenţată sau transformată de puţinele informaţii pe care le 
deţine mintea. 

Cu siguranţă ai remarcat şi tu această calitate deosebită: inima era atât de 
sigură de o anumită situaţie, încât niciun argument, oricât de logic ar fi părut, nu 
ar fi putut-o influenţa. Ştiai pur şi simplu, iar cunoaşterea era de neclintit. 
Ulterior ea chiar s-a dovedit a fi corectă. 

INIMA SI MINTEA GÂNDESC ADESEORI DIFERIT 

r 

- în timp ce mintea creează strategii, inima transmite un simplu impuls de a 
acţiona. 

- în timp ce mintea se gândeşte la propriile ei temeri, inima se gândeşte la a-şi 
continua calea. 

- în timp ce mintea se gândeşte la a-şi satisface dorinţele, inima se gândeşte la 
o viziune globală asupra vieţii. 

- în timp ce mintea cântăreşte deciziile, inima deţine adevărul în mod 
spontan. 

- în timp ce mintea îşi exprimă dorinţele spre mediul exterior, inima îşi 
aminteşte de legătura ei cu cerul. 

- în timp ce mintea doreşte să deţină un anumit lucru sau să acţioneze într-un 
anumit mod, inima doreşte doar să perceapă starea în care se petrec toate 
acestea. 



„Nu sunt de acord cu ceea ce spui, dar voi 
apăra până la moarte dreptul de a o spune." 


Voltaire (1694-1778), 
filozof iluminist, istoric şi scriitor francez 

UNIFICAREA MINŢII CU INIMA - MODUL PRIN 
CARE FACI ALEGERI MAI BUNE 

Influenţa ta asupra gândurilor şi comportamentului celor din jur este 
limitată, în schimb îţi poţi influenţa foarte bine propriile sentimente. Pentru a-ţi 
aduce la un nivel superior gândurile, trebuie doar să cunoşti ce gândeşte inima în 
situaţia respectivă, pentru ca în final să îţi orientezi gândurile spre acel nivel. 
Fiecărui procedeu specific gândurilor îi corespunde unul al inimii, fiecărui ţel 
specific gândurilor îi corespunde unul specific inimii şi fiecare suferinţă de la 
nivel mental are o soluţie sufletească. 

1. Descoperă mai întâi ce gânduri apar. Cu ce „probleme" te confrunţi? Vei 
găsi sugestii în următoarea privire de ansamblu. 

2. Vei fi totodată capabil să descoperi în următoarea privire de ansamblu 
corespondenţa la nivelul inimii. 

3. Orientează-ţi gândurile şi întrebările asupra noului nivel de înţelegere. 

„DACĂ DEVINE DUREROS, GÂNDEŞTE MAI PRESUS 
DE ASTA!“ 

De îndată ce ai trecut la nivelul inimii, se va schimba şi perspectiva ta asupra 
lucrurilor. însă asta nu trebuie să schimbe imediat realitatea. Este posibil ca 
partenerul să se comporte la fel ca şi până acum. O situaţie poate fi în continuare 
dureroasă, iar o întrebare existenţială poate să caute în continuare răspunsul. 
Nivelul la care gândeşti s-a modificat însă. Şi astfel se schimbă într-o primă fază 
propria percepţie asupra realităţii. Focalizarea atenţiei trece astfel la un nivel 
superior. 

INIMA SAU MINTEA? NIVELURILE ATENŢIEI 

r 

Tabelul următor îţi va revela nivelurile inimii şi minţii faţă de a doua 
întrebare cheie: „La ce nivel gândesc în această clipă?". 


La ce te gândeşti în această clipă? 

Ce se petrece în acest moment în inima ta? 

Dacă gândurile sunt orientate în această 
direcţie ..., 

... atunci orientează-le într-o direcţie diferită: 

Dorinţa de evenimente, lucruri sau 
persoane 

Spre o credinţă superioară 

(„Care este credinţa mea interioară ?“) 







Reflecţii, păreri şi îndoieli despre sine sau 

Adevărul din inimă 

despre cei din jur 

(„Ce cunoaştere simt că posed?") 

Nevoi, constrângeri şi dependenţe 

Viziuni despre viaţă 

(„în ce direcţie îmi bate inima?") 

Temeri şi siguranţă 

0 cale sau un prim pas 

(„Ce aş dori cel mai mult să fac în această clipă?“) 

Strategii, posibile reacţii şi tactici 

Idei bune şi impulsuri frumoase 

(„Ce mă atinge sau mă încântă atunci când mă 

gândesc la toate acestea?") 


Dacă devine dureros, gândeşte mai presus de asta!“ 

MODUL DE UTILIZARE A TABELULUI 

Poţi utiliza această privire de ansamblu asupra nivelurilor inimii şi minţii în 
două moduri. 

ADUCEREA GÂNDURILOR LA NIVELUL INIMII SAU TRANSMITEREA 

IMPULSURILOR INIMII LA NIVELUL MINŢII 

Gândurile pot fi aduse la nivelul inimii. De exemplu, dacă cineva suferă vreo 
constrângere sau vreo dependenţă şi îşi pune întrebarea la nivelul inimii cum să 
procedeze corect, răspunsul ar fi: „Viziunea asupra vieţii.“ Vei putea simţi că este 
vorba tocmai despre aceste aspecte în cazul unei persoane care are o dependenţă 
sau care este constrânsă de ceva: fie nu este capabilă să trăiască conform viziunii 
sale despre viaţă, fie şi-a pierdut-o. De aceea este necesar să privim în inima 
noastră pentru a înţelege la ce aspirăm cu adevărat, în loc să permitem 
gândurilor să se încâlcească din ce în ce mai mult cu dependenţa. Vom expune în 
continuare şi alte exemple lămuritoare. 

ARMONIZAREA LORŢELOR DE LA UN ANUMIT NIVEL 

Dacă rămâi doar la nivelul inimii, atunci armonizează forţele inimii cu 
tabelul expus anterior. în cazul în care ai o „viziune despre viaţă“, verifică dacă 
ea coincide cu „adevărul din inimă“. De exemplu, poate că ai viziunea de a trăi 
împreună cu o anumită persoană, dar adevărul din inimă îţi va spune că nu este 
cazul, deoarece se află într-o altă relaţie de cuplu. Posibil să ai o idee bună, dar 
constaţi totodată că e nevoie de o cale sau de un pas în direcţia viziunii. De 
asemenea, poţi să simţi adevărul în inimă, adică ce ar trebui să faci, şi cu toate 
acestea nu reuşeşti. în acest caz reuneşte-te cu forţa superioară în care crezi şi 
astfel îţi vei redobândi curajul. 

Utilizează tabelul în mod intuitiv pentru a obţine neîncetat impulsul necesar. 
Vei constata ce lipseşte, ce este important, la ce trebuie să renunţi şi ce direcţie 
nouă trebuie abordată. în continuare vom expune şi alte exemple menite să ne 










ofere soluţii în situaţii concrete. 


EFECTUL POZITIV AL CELEI DE-A DOUA ÎNTREBĂRI 
ASUPRA PROPRIEI PERSOANE 

„La ce nivel gândesc în acest moment?" ... 

- ... va opri instantaneu iureşul gândurilor. Priveşte în interior pentru a 
înţelege despre ce este vorba. 

-... te va conecta instantaneu cu propria inimă. 

- ... te va plasa pe o „poziţie superioară". Nu te vei mai identifica cu gândurile, 
ci vei fi observatorul acestora. în poziţia de observator te poţi întreba ce fac 
gândurile în acest moment. 

- ... îţi va reaminti că gândurile nu reprezintă singura inteligenţă care există 
în tine. 

- ... pune sub semnul întrebării derularea independentă a tiparelor 
subconştiente, care urmăresc să creeze permanent realităţi asemănătoare. 

-... ridică nivelul gândurilor, modelând în mod activ viaţa. 

- ... deschide legătura spre cunoaşterea superioară, care se află dincolo de 
cunoaşterea mentală. 

- ... realizează comuniunea cu o dimensiune superioară, oferind o 
perspectivă mult mai vastă asupra subiectului. 


VERIFICAREA EFECTULUI 

Poţi verifica tu însuţi efectul schimbării atitudinii mentale. Poate cunoşti pe 
cineva care se confruntă în clipa de faţă cu o problemă? 

- în primul rând verifică la ce nivel gândeşte persoana respectivă. Pentru o 
mai uşoară înţelegere verifică rezultatul în tabel. 

- în cazul în care constaţi că este determinată de nivelul gândurilor, 
dezvăluie-i nivelul superior al inimii. 

- Imaginează-ţi în continuare că persoana respectivă va alege să fie ghidată 
de ceea ce ai aflat din tabel în ceea ce priveşte nivelul inimii. Cum percepi 
această imagine? Apare un sentiment de uşurare? Sentimentul că „Da, intr- 
adevăr ar fi bine pentru el"? Acest sentiment corespunde efectului care 
apare atunci când se face trecerea spre nivelul inimii. 



„Inima este aici, mereu deschisă pentru tine, 
când doreşti să pătrunzi în ea.“ 


Ramana Maharshi (1879-1950), 
sfânt şi înţelept iluminat de origine indiană 


UTILIZAREA PRACTICĂ A CELOR DOUĂ NIVELURI 
ÎN SITUAŢII ACTUALE 

r 

Cunoaşterea nivelurilor inimii şi minţii poate fi aplicată în orice situaţie de 
viaţă, ghidându-te permanent spre o nouă dimensiune a forţei şi a clarităţii 
lăuntrice. Este posibil ca după un timp gândurile să revină la vechiul nivel 
inferior, însă acesta nu este un motiv de îngrijorare sau de reproş. Tabelul 
prezentat îţi va fi un bun prieten şi sfătuitor. Utilizează-1 pentru a-ţi reaminti cum 
să priveşti situaţia de la nivelul inimii şi te vei afla instantaneu într-o stare de 
conectare superioară. 

EXEMPLUL 1: NECESITĂŢI, CONSTRÂNGERI ŞI DEPENDENŢE 

Dacă te confrunţi cu o necesitate de moment, şi cu toate acestea nu poţi 
acţiona în direcţia respectivă, va apărea un sentiment de neputinţă. Pentru a 
rezolva situaţia, mintea va căuta soluţiile necesare împlinirii respectivei 
necesităţi. 

Deoarece la modul real acest lucru nu este posibil, starea interioară va fi 
atunci tot mai nefericită. Pentru a înlocui starea respectivă, mintea va crea 
dependenţe şi constrângeri noi, căutând astfel să-ţi distragă atenţia de la 
problema care pare a fi de nerezolvat. Multe dependenţe create în timp sunt 
simple acţiuni alternative: „Dacă nu primesc un lucru, atunci voi primi un altul, şi 
acesta este un succes. Important este să nu stagnez sau să îmi pierd din forţă.“ 

Soluţia este următoarea: „Dacă devine dureros, gândeşte mai presus de asta!“ 
Priveşte la nivelul inimii corespondenţa nevoilor, constrângerilor şi a 
dependenţelor. Corespondenţa lor este „Viziunea asupra vieţii“. 

Când îţi vei redirecţiona gândurile de la constrângeri spre viziunea asupra 
vieţii, constrângerile îşi vor pierde clar forţa negativă. Căci în momentele de viaţă 
în care priveşti paşnic spre înainte nu mai există loc pentru gândurile care vor să 
îţi influenţeze negativ viaţa. 

Doar prin această atitudine nu se va transforma răul în bine, însă vei simţi o 
evidentă îmbunătăţire la nivelul gândurilor. Modificarea nivelului gândurilor nu 
reprezintă soluţia finală, dar reprezintă un prim pas în direcţia respectivă. 

O decizie posibilă: „începând din această clipă nu îmi mai imaginez 
constrângerile şi limitările, ci viziunea mea asupra unei vieţi frumoase. Este 
posibil să trebuiască să-mi rezolv în continuare problemele cu care mă confrunt, 
dar totodată pot să-mi păstrez viziunea asupra a ceea ce va urma.“ 

' A EFECTUL INACŢIUNII 

r 

Profesorul de psihologie Timothy Wilson de la Universitatea Virginia din 
Charlottesville, SUA, a realizat împreună cu un grup de cercetători un experiment 
pentru a analiza cât de profundă este dorinţa de a acţiona şi cât de rău ne simţim 


dacă nu ne este permis să facem ceva. Wilson şi echipa sa doreau să afle cum 
reacţionează bărbaţii şi femeile dacă, pentru o perioadă de timp, sunt lăsaţi 
pradă propriilor gânduri. 

Fiecare participant rămânea singur, pentru un interval de timp de la 6 la 15 
minute, într-o încăpere goală, preocupat doar de propriile gânduri, fără nicio altă 
ocupaţie. Jumătate din participanţi au afirmat că nu s-au simţit bine şi că le-a fost 
greu să se concentreze. 

în a doua etapă a studiului, participanţii au avut posibilitatea de a-şi induce 
şocuri electrice cu un aparat în cazul în care nu mai suportau inacţiunea. 66% 
bărbaţi şi 25% femei au recurs la această metodă, preferând o acţiune neplăcută 
în locul inacţiunii. 

Chiar dacă în cazul tău situaţia este diferită, poţi trage trei concluzii 
importante din acest experiment, ce îţi vor fi utile în a înţelege mai bine percepţia 
altora asupra vieţii: 

- în general, bărbaţii tind mult mai repede să-şi distragă atenţia de la ei înşişi 
decât femeile. Altfel spus, femeile sunt în medie mult mai capabile de a se 
concentra asupra lor înainte de a acţiona. Acest rezultat explică diferitele 
comportamente din anumite situaţii relaţionale. 

- Dacă şi cât de intens se poate privi cineva în interior are puţin de-a face cu 
voinţa sa. Mulţi pur şi simplu nu sunt capabili să suporte situaţia. 

- Experimentul demonstrează de asemenea faptul că posibilitatea de a 
acţiona va genera efecte pozitive. Constrângerea în a acţiona va genera în schimb 
sentimente de nefericire. Din acest motiv este foarte important să facem ceva 
semnificativ pentru a avea o viaţă fericită. Privind pe termen lung, vom constata 
că nu relaxarea ne aduce fericire, ci acţiunea, posibilitatea de a crea şi 
experimenta. 

EXEMPLUL 2: TEMERILE ŞI SIGURANŢA 

Să presupunem că doreşti să excelezi într-un anumit domeniu - ştii şi cum să 
acţionezi, dar te temi că nu vei reuşi. Ţi-e teamă că se poate dovedi o greşeală. Ţi- 
e teamă de autoinsuficienţă sau de posibile greşeli. 

Aceste temeri se nasc din incapacitatea minţii de a privi spre viitor. Dacă 
doreşti să renunţi la o anumită stare, reacţia minţii va fi următoarea: „Mai bine 
nu renunţa, măcar ştim ce avem. Dacă renunţi la ea, chiar nu mai ştim ce direcţie 
să urmăm.“ 

Acest mod de a gândi al minţii este pentru început normal, căci tocmai 
aceasta a fost atribuţiunea ei principală în decursul evolutiv: de a crea o stare de 
siguranţă, de a-şi asuma puţine riscuri şi de a nu renunţa la zona de protecţie. 

însă: „Dacă devine dureros, gândeşte mai presus de asta!“ De îndată ce te 
cuprind temerile, priveşte spre nivelul inimii. Acolo vei descoperi „o cale“ sau cel 
puţin „un prim pas.“ Dacă te vei preocupa mental de temeri, sufletul îşi va dori să 


faci un prim pas. Undeva în profunzimile fiinţei tale probabil ştii deja care este 
primul pas pe care ai dori să-l faci. Şi dacă vei întreba din nou, vei primi şi 
impulsul ce va confirma decizia ta. Adeseori însă mintea nu se va mulţumi doar 
cu un impuls, fără vreo garanţie. 

Nu trebuie să reprimi această însuşire aparte a minţii. Reprimarea nu 
funcţionează în acest caz. Orientează-ţi atenţia mereu asupra „căii" sau asupra 
„pasului următor", aceasta este soluţia specifică nivelului inimii. Nimeni nu 
pretinde că trebuie să rezolvi problema imediat sau că trebuie să acţionezi în 
modul cel mai adecvat. La început, înaintea fiecărei acţiuni, va exista mereu 
intenţia de a gândi la un nivel superior. 

O decizie posibilă: „Din acest moment nu voi mai gândi prin prisma temerilor 
şi a siguranţei, ci prin prisma posibililor paşi sau a posibilei căi.“ 


PRIVEŞTE ÎN CULISE 

„Urmează-ţi inima" înseamnă să înlături pentru o clipă 
toate gândurile care te influenţează în mod negativ. 


EXEMPLUL 3: STRATEGII ŞI TACTICI 

Dacă avem în continuare dorinţe, mintea se va întreba: „Ce anume ar trebui 
să fac pentru a obţine cutare sau cutare lucru?" Stabilirea anumitor strategii nu 
are neapărat o semnificaţie negativă, pentru că sunt multe situaţii în care este 
nevoie de strategii bune. Reacţia mediului exterior ne va dezvălui dacă în clipa de 
faţă este mai bine să dezvoltăm o strategie mentală sau să ne orientăm atenţia 
asupra nivelului inimii. Când ne confruntăm cu mai multe respingeri sau situaţii 
dificile sau când ceva anume ne împinge în afara interiorului nostru, poate fi 
vorba de reacţii posibile ale mediului exterior la unele neconcordanţe ascunse în 
propriul sistem. Poate că gândurile luptă împotriva anumitor situaţii sau 
persoane, împotriva anumitor idei şi atitudini. 

Cu alte cuvinte, identifică „situaţia căreia i te împotriveşti". Este posibil să 
descoperi emiţătorul ascuns asupra căruia reacţionează mediul. Probabil ceva 
din subconştient a început pe neobservate un gen de luptă împotriva 
circumstanţelor, iar circumstanţele reacţionează ca atare. Acesta este momentul 
în care este necesar să priveşti în sus. 

„Dacă devine dureros, gândeşte mai presus de asta!" Inima nu cunoaşte nicio 
tactică. Ea nu utilizează metode sau strategii. Sufletul, al cărui lăcaş este inima, 
acţionează într-un mod cu totul diferit decât mintea. însă atunci când el 
transmite: „îmi doresc asta!", mintea începe în mod normal să gândească: „Ce 
planuri trebuie să fac pentru a obţine ce îmi doresc?" Orice plan, care iniţial era 






bun, poate să devină astfel la un moment dat autonom, iar în felul acesta să uităm 
pe parcurs de inimă. Atunci încep frământările interioare. 

Strategiilor şi tacticii îi corespund la nivelul inimii „idei bune şi impulsuri 
frumoase". De ce? Dacă ceea ce percepem în inimă este „bun" sau „frumos", nu 
poate să fie manipulator. O idee bună sau un impuls frumos poate fi precum un 
dar. Ideile bune şi impulsurile frumoase sunt într-o anumită măsură inocente, iar 
inocenţa este un atribut al inimii. Cu toate acestea, tu îţi vei continua calea, însă 
parcurgerea ei este calitativ diferită decât prin „strategii şi tactici". 

O decizie posibilă: „îmi verific intenţiile, pentru a vedea dacă includ în 
continuare impulsuri frumoase." 

EXEMPLUL 4: DORINŢELE 

Dacă cineva are permanent dorinţe noi şi este în căutare de obiecte, relaţii, 
locaţii noi, poţi afirma cu siguranţă că în fiinţa respectivă există o anumită formă 
de nemulţumire, deoarece nu a găsit încă ceva autentic. 

Dorinţele materiale nu reprezintă neapărat o problemă. Adeseori ele sunt 
chiar benefice, deoarece generează o anumită forţă în acţiune, oferind totodată 
un motiv pentru a ne trezi dimineaţa şi a ne continua ziua. Ele ne arată direcţia, 
ne oferă o structură şi sunt generatoare de bucurii. Atâta timp cât o dorinţă 
materială are acest efect, ea este absolut pozitivă pentru viaţa noastră. 

Dorinţa devine problematică în clipa în care acţionează independent de 
voinţa noastră, când am uitat sensul dorinţei asupra vieţii şi dacă sacrificiile 
aduse în această direcţie merită acest lucru. De asemenea, a venit momentul să 
privim situaţia de la un nivel superior atunci când dorinţele, care ne animau 
iniţial, devin acum lipsite de sens. 

Şi în acest caz se aplică regula: „Dacă devine dureros, gândeşte mai presus de 
asta!" Referitor la dorinţe descoperim la nivelul inimii: „Aspectul superior în care 
cred." Din ce motiv reprezintă acest nivel „superior" corespondenţa inimii pentru 
dorinţele lumeşti ale minţii? 

Să presupunem că dorinţele lumeşti devin cel mai important aspect şi scop al 
vieţii tale. Ce s-ar petrece în clipa în care toate dorinţele ţi s-ar împlini? în clipa 
respectivă ar apărea o stare lipsită de sens. Nu ar mai exista nimic care să 
preocupe mintea. Acesta este şi motivul pentru care anumite personalităţi se 
confruntă cu un declin interior în ciuda bunăstării materiale. A continua să ne 
împlinim dorinţele va deveni mai devreme sau mai târziu lipsit de sens. 

Să privim situaţia din nou de la un nivel superior. La nivelul inimii vei 
descoperi totodată o anumită căutare: căutarea a ceva „măreţ", spiritual, 
meditativ, filozofic, a unei anumite credinţe. Vom descoperi acolo dorinţa noastră 
de a găsi răspunsul la întrebări despre sensul propriei vieţi sau despre cine 
suntem noi în realitate. De îndată ce ne orientăm căutarea în această direcţie, ne 
unim cu propria inimă şi vom descoperi o anumită împlinire, care nu va mai 


dispărea niciodată. 

O decizie posibilă: „Dacă percep o anumită stare de nemulţumire, mă voi 
conecta intr-un mod specific cu nivelul superior în care cred.“ 


s 

• FIGURILE SIMBOLICE 

Un actor renumit din Miinchen, care a decedat între timp, relata la un moment 
dat un episod intim din viaţa sa privată: „Când aveam puţini bani, îmi plăceau 
anumite bibelouri din porţelan, care erau din păcate destul de scumpe. Deşi nu îmi 
permiteam să le cumpăr, treceam mereu pe lângă vitrina în care erau expuse şi, 
lipindu-mi nasul de geam, îmi imaginam cât de frumos ar fi fost să fie ale mele. 
Acest lucru m-a motivat să continui, îndeosebi când situaţiile păreau destul de 
descurajatoare. Doream să am succes pentru a-mi permite să cumpăr acele 
bibelouri. 

Ulterior am avut mult succes în tot ce realizam şi aveam suficient de mulţi bani. 
Am mers din nou la acel magazin şi mi-am cumpărat mai multe bibelouri. Ajuns 
acasă, le-am despachetat, le-am aşezat alături de celelalte obiecte din colecţie, dar 
am constatat destul de afectat că ele nu mai aveau nicio semnificaţie pentru mine. 
Acum că mi le puteam permite pe toate, magia dispăruse. Nu mi le mai doream. “ 

în spatele dorinţelor materiale se află o aspiraţie. Aspiraţia însăşi nu este însă 
ceva material. Dorinţa materială este doar o născocire a minţii, pentru a-şi împlini 
aspiraţia. Ea gândeşte: „Dacă deţin acest obiect, va fi foarte bine. Atunci vor 
dispărea căutarea mea interioară şi neliniştea. în clipa respectivă gândurile mi s-ar 
linişti.“ 

în felul acesta obiectele scumpe şi frumoase reprezintă simbolul aspiraţiei de a 
fi înconjurat de obiecte frumoase sau de a trăi o viaţă în care este suficient de lucru 
pentru a ne împlini dorinţele. Respectivele figurine pot fi de asemenea simbolul 
aspiraţiei unui actor de a avea tot timpul planificat cu roluri, dacă actoria 
reprezintă o mare pasiune a sufletului. 



„Doamne, refuză-mi ceea ce nu este bun pentru mine, 
chiar şi când mă rog la tine pentru asta. 

Ceea ce e bun pentru mine, oferă-mi, 
chiar şi dacă nu mă rog la tine pentru asta.“ 


Socrate (469-399 a.H.), 
filozof grec 


s 

• CEA MAI MARE DORINŢA A REGELUI MIDAS 

r 

în Grecia antică, pentru a cerceta natura reală a unui anumit aspect, a-l descrie 
sau a-l face mai inteligibil, se utilizau adeseori mituri. O istorioară deosebită este 
aceea a legendarului rege Midas. Se pare că, la un moment dat, Midas şi-a dorit ca 
tot ceea ce atinge să se transforme în aur. Dionysos, fiul lui Zeus şi el însuşi zeu al 
bucuriei, i-a împlinit această dorinţă. Regele a probat de îndată noua sa înzestrare. 
A atins copacii dimprejur şi toţi s-au transformat în aur curat. Fiind foarte fericit de 
acest lucru, a organizat o masă festivă. Dar în clipa în care a dorit să deguste 
delicioasele gustări, acestea s-au transformat de asemenea în aur de îndată ce le-a 
atins, astfel încât nu a putut mânca nimic din ospăţ... în seara respectivă nu i-a 
rămas nimic în afara bucuriei de a fi cu mult iubita lui fiică. Dar în clipa în care a 
apărut şi a îmbrăţişat-o, a încremenit şi ea, transformându-se în aur curat şi lipsit 
de viaţă. Fiind profund afectat, trist şi flămând, Midas i-a implorat pe zei să îl 
elibereze de această putere. 

Această poveste este din mai multe puncte de vedere interesantă deoarece 
conţine mai multe mesaje: 

-Deşi dorinţa materială îţi este împlinită, în final rămâi flămând. 

- „Lucrurile simple“ precum a mânca bine sau a fi înconjurat de fiinţe dragi 
sunt cu mult mai valoroase decât tot aurul din lume. 

- Fii foarte atent la dorinţele pe care le ai şi fii de asemenea conştient de 
consecinţele împlinirii lor. 

FEREŞTE-ŢI INIMA DE CELE TREI COMBINAŢII DE 
CUVINTE 

Mintea deţine o serie de „gânduri tipar“, pe care le utilizează drept model 
pentru a face faţă diverselor situaţii de viaţă. Aşa cum blocurile de text ale unui 
program de scriere îţi uşurează munca în cazul solicitărilor recurente, tot aşa şi 
mintea îşi uşurează munca în cazul situaţiilor şi impulsurilor repetitive ale 
inimii. în continuare vom expune trei asemenea strategii verbale frecvent 
utilizate, menite să te distanţeze de calea inimii. Cu siguranţă cunoşti şi altele. 

1. „DA, DAR..." 

Pe cât de scurtă ar părea afirmaţia, pe atât de fundamental este procesul care 
se află în spatele ei. Prin intermediul lui „da“ mintea este de acord cu o anumită 


conştientizare, însă prin intermediul cuvântului „dar“ ea anihilează în secunda 
următoare efectul ei. Motivul: mintea nu doreşte nici să rişte, nici să facă anumite 
eforturi. Ea nu doreşte să schimbe nimic. 

- A te afla la nivelul inimii: înlocuieşte expresia „Da, dar ...“ cu „Da, foarte 
bine.“ de fiecare dată când sesizezi acest lucru. Vei observa că fluenţa 
gândurilor va fi orientată într-o direcţie diferită. „Da, dar...“ este asemenea 
unui macaz, care îţi va direcţiona gândurile permanent pe o linie secundară. 
„Da, foarte bine ...“ va orienta macazul pe calea ce este deschisă şi te poate 
conduce mai departe, recepţionând un impuls al inimii şi transformându-1 
în mod pozitiv. 

- Soluţia în interacţiunea cu ceilalţi: Dacă interacţionezi cu cineva a cărui 
atitudine interioară sau tipar subconştient foloseşte frecvent expresia „Da, 
dar...“, poţi să îl atenţionezi într-o primă etapă. în felul acesta el poate să 
aleagă dacă va mai folosi această expresie. Dacă nu va deveni însă conştient 
de posibilitatea de a alege, poţi să decizi dacă doreşti să continui sau nu 
comunicarea cu el la nivelul lui „Da, dar ..." 



„Există un singur mod eronat de a privi 
lucrurile: credinţa că doar propriul punct 
de vedere este corect." 


Nagarjuna (aprox. 200 d.H.), 
filozof budist 


2. „ŞTIU DEJA..." 

Respingerea interioară este cauzată de o structură mentală care stopează 
orice formă de cunoaştere nouă, fiecare impuls nou fiind respins cu o lovitură. 
Această atitudine de respingere este adeseori manifestată şi printr-un gest al 
mâinii. „Nu e cazul, ştiu deja ...“ înseamnă în realitate „Nu e cazul. Nu vreau să 
ştiu nimic despre ce vrei să-mi spui.“ 

Desigur că această decizie aparţine fiecăruia şi în unele cazuri ea poate fi 
corectă. Uneori afirmaţia vine însă ca de la sine, deşi inima ar face un pas înainte, 
în cazul acesta ai posibilitatea să te opreşti pentru puţin timp şi să faci o alegere 
nouă. 

- Când te afli la nivelul inimii: Atunci când apare impulsul interior „Ştiu deja 
..." sau „Deja cunosc ...“, îţi poţi pune următoarea întrebare: „Ştiu într-adevăr ce 
va urma? Cunosc toate detaliile? Cunosc într-adevăr rezultatul? Este oare 
cunoaşterea mea actuală sau poate că s-a învechit deja?“ 

Adeseori nici nu este vorba despre ce ştim deja, ci despre posibilitatea de a-1 
asculta pe interlocutor, arătându-i în felul acesta că îi suntem alături. Unele 
persoane vorbesc din dorinţa de a se face remarcate şi pentru a le fi alături în 


semn de iubire. înlocuieşte afirmaţia „Ştiu deja ..." cu „Ce interesant!" sau cu „Am 
auzit deja despre asta! Povesteşte-mi mai multe." Deschide-te pentru a permite 
noului să te pătrundă. 

- Soluţia în interacţiunea cu ceilalţi: Dacă ai pe cineva în faţa ta, care aparent 
cunoaşte totul, vei sesiza la el un mecanism subconştient de apărare. Două cauze 
sunt posibile: fie crede că nu îi este permis să se situeze pe un plan inferior în 
cazul aparentei competiţii a cunoaşterii, fie asta a fost soluţia lui din copilărie de 
a se proteja împotriva influenţei dominante a unui părinte. Defensiva spontană 
reprezintă un reflex de supravieţuire. Este necesar să ţii cont de faptul că nu eşti 
terapeutul interlocutorului, decât dacă îşi doreşte el asta. De aceea urmăreşte să 
recurgi la afirmaţia „Ştiu deja ..." într-un mod firesc şi să întrebi: „Ce anume ştii 
deja? Povesteşte-mi şi mie." în felul acesta tiparul îşi pierde din forţă, oferindu-vă 
posibilitatea să comunicaţi în mod armonios la un nivel superior. 



„Acela care caută înţelepciunea este un 
înţelept; cel care crede că a găsit-o este 


un măscărici." 


Lucius Annaeus Seneca (cca. 1-45 d.H.), 
filozof, politician, naturalist roman 


3. „NU SE POATE, DEOARECE ..." 

Când inima transmite minţii un impuls asociat cu o schimbare, cu un efort 
sau cu un anumit risc, apare adeseori un mecanism automat de apărare. Chiar 
dacă un anumit lucru ar fi uşor realizabil, dintr-odată el devine complicat şi 
anevoios. 

A te afla la nivelul inimii: 

1. Apreciază gândurile. Prima etapă constă în a accepta argumentele 
afirmaţiei „Nu se poate, deoarece ...“. Fă asta în mod plenar, cum nu ai mai 
făcut-o niciodată până acum. Notează-ţi unul sub altul argumentele din a 
căror cauză nu poate fi realizat respectivul lucru, atât de detaliat, astfel 
încât totul să fie expus înaintea ochilor tăi. în această etapă mintea va crede: 
„Ştiu deja în ce direcţie ne orientăm. în realitate, niciun argument nu este 
valabil, de aceea nici nu ar mai fi necesar să le notez." Dacă cedezi acum, 
tiparul va exista în continuare, menţinând starea de separare dintre minte 
şi inimă. 

2. Oferă argumentelor spaţiu. După ce ai enumerat într-un mod detaliat toate 
argumentele afirmaţiei „Nu se poate, deoarece ...“, verifică din nou lista. Mai 
lipseşte ceva? Ai enumerat toate motivele din a căror cauză nu se poate? 
Dacă eşti convins că da, alege un motiv. în cazul ideal alege-1 pe cel cu 


influenţa cea mai mică. Nu renunţa la el doar pentru că mintea gândeşte: 
„Ştiu deja că acesta este un motiv slab, pe care îl vei putea contrazice cu 
uşurinţă. Aşa că renunţă la el şi mai bine să privim motivul principal." 
Acesta este modul în care funcţionează un tipar. Dacă un argument este 
instabil, mintea va afirma: „Ştiu deja că este destul de instabil, aşa că nu are 
rost să ne mai ocupăm de el." Dacă un argument pare a fi puternic, mintea 
va spune: „Aşa este. Nu putem face nimic. Mai bine să nu ne mai ocupăm de 
acel aspect." în cele din urmă, totul se învârte în jurul faptului că nu trebuie 
să mai privim în acea direcţie. Să trecem cu privirea peste acest aspect este 
trucul interdicţiei tiparului de la nivelul inimii. Tocmai de aceea priveşte în 
direcţia respectivă! 

3. Avocatul inimii. Verifică fiecare argument conform căruia ceva nu ar 
funcţiona. începe cu punctul cel mai slab. Descoperă posibilitatea prin 
intermediul căreia ai mai putea face un pas. Notează soluţia alături de 
argumentul respectiv. Este posibil să descoperi cel puţin trei soluţii sau 
niciuna la următorul argument. Cu toate acestea vei face un pas mare 
înainte, deoarece ai atins un adevăr superior. Este de asemenea posibil să 
deţii patru conştientizări prin intermediul cărora să realizezi un pas mare 
pe calea inimii. în oricare dintre aceste cazuri a face un pas înainte este mai 
mult decât a nu face niciun pas. 


Soluţia în interacţiunea cu ceilalţi 

Uneori sesizăm la ceilalţi o stare continuă de rezistenţă faţă de noile idei ale 
celorlalţi. Ia aminte că nu este misiunea inimii tale să schimbi personalitatea 
celuilalt. Misiunea inimii tale constă în a-ţi urma propria inimă. Celeilalte 
persoane îi vei putea spune: „în acest moment gândesc la un nivel diferit. Mă 
gândesc la o soluţie posibilă." 



„Cel mai încet, care nu îşi pierde din vedere 
ţelul, se mişcă mult mai repede decât cel 
care rătăceşte fără niciun ţel.“ 


Gotthold Ephraim Lessing (1729-1781), 

poet german 


• PLANUL LUI WAYNE 


Un caz tipic al modului în care funcţionează gândurile când ne distanţăm 
treptat şi pe neobservate de inimă este povestea exemplară trăită de Wayne Hutton. 

„Mă aflam în faţa unei căsnicii eşuate şi deja încheiasem câteva relaţii când am 
întâlnit-o pe Kimberlee. Din prima clipă a primei noastre întâlniri a existat o 
înţelegere deplină. între noi existau multe afinităţi, chiar şi în ceea ce priveşte 
relaţia. Totul părea incredibil. Tocmai împlinisem patruzeci de ani şi oarecum 
renunţasem la orice speranţă. Iar acum mă aflam în faţa acestei femei care pur şi 
simplu mă ameţea. Eram foarte siguri că eram meniţi unul celuilalt şi că doream să 
ne petrecem restul vieţii împreună. 

în acea perioadă deţineam un magazin de maşini şi eram pe punctul de a mă 
extinde în două oraşe învecinate, ceea ce însemna foarte mult de lucru. Avantajul 
acestui efort imens era venitul, care îmi permitea să fac tot ce îmi doream. Iar 
acum, cu Kimberlee, totul era mult mai satisfăcător decât înainte. 

Kimberlee avea un post într-un birou de avocaţi şi un salariu bun. Era foarte 
entuziasmată în tot ce făcea şi într-o anumită măsură ne plăcea că eram 
independenţi din punct de vedere profesional şi financiar. 

Am plănuit să ne oprim pe la mijlocul vârstei de cincizeci de ani şi să ne 
cumpărăm o casă în Hampton, dacă aveam să continuăm în acest mod. Kimberlee 
crescuse în zona aceea şi poate vă puteţi imagina că nu aveam nimic împotrivă să 
îmi petrec restul vieţii într-o regiune atât de frumoasă. 

Noi nu suntem însă genul de oameni care să aştepte bucuria vieţii ce avea să 
vină odată cu pensionarea. Ne bucuram din plin de fiecare zi liberă şi făceam orice 
pentru a ne simţi bine. Aveam probabil ca mulţi alţii locurile noastre secrete cu 
hoteluri şi restaurante minunate. Făceam drumeţii, mergeam la schi şi diverse alte 
activităţi asemănătoare... încercam tot ce ne făcea plăcere şi ne încânta. 

O perioadă de timp totul a decurs bine. Privind înapoi, aş putea afirma că primii 
ani petrecuţi împreună cu Kimberlee au fost cei mai frumoşi din toată viaţa mea. 
Nu ştiu dacă a fost la fel şi pentru ea, cu toate că existau indicii în acest sens. 

Pe atunci nu eram conştient de existenţa vreunei greşeli în relaţie şi probabil 
nici nu exista vreuna. însă după 7-8 ani ne-am certat pentru prima oară. Nu era o 
ceartă banală referitoare la cine a uitat cumpărăturile sau la faptul că nu avem 
chef să participăm la o petrecere a rudelor celuilalt. Kimberlee mi-a reproşat în 
finalul discuţiei aprinse că, deşi eram împreună, se simţea singură. îmi vorbea ceva 
despre faptul că de ani de zile îmi călca hainele, gătea de cele mai multe ori şi multe 


alte lucruri de acest gen pe care înainte nu le auzisem. în timp ce o ascultam mă 
gândeam înnebunit la posibilele greşeli care ne afectaseră relaţia. Trecusem oare cu 
vederea vreo greşeală care ne adusese în acea situaţie? 

Nu înţelegeam deloc ce se petrecea. Câştigam suficient de bine pentru a apela la 
servicii specializate pentru curăţenie sau călcat haine, iar acum îşi dorea să o ajut 
eu la aceste activităţi. îmi place să privesc o grădină frumoasă, dar nu îmi place 
grădinăritul. Acum dintr-odată eram nevoit să trec la treabă şi totul se transforma 
într-o problemă pentru care ne-amfi putut lua de păr. Nu sunt genul de om cu care 
să te contrazici ore întregi. Aveam nevoie de spaţiu şi linişte să reflectez la toate 
acele lucruri. 

Scott Milne era un prieten din perioada studenţiei. El mi-a fost o lungă perioadă 
de timp alături, trecând împreună cu mine prin diverse etape dificile precum 
divorţul meu şi tot ce a urmat după aceea. Am încredere în Scott şi el în mine. Când 
i-am povestit despre problema mea cu Kimberlee şi reproşurile pe care mi le 
aducea, mi-a punctat un aspect important. Scott studiase economia şi lucrase cu 
bani, motiv pentru care se exprima într-un limbaj economic. Deoarece eu însumi 
sunt om de afaceri, am înţeles foarte bine ce vrea să spună. 

«Wayne», spuse el, «există două aspecte pe care le împărtăşim într-o relaţie: 
consumul şi producţia. De când vă cunoaşteţi voi doar aţi consumat. Nu există 
nimic spre care să priviţi cu un sentiment precum ‘acest lucru l-am realizat 
împreună’. Ceea ce creăm împreună prin propriile noastre eforturi ne oferă un 
sentiment diferit decât orice obiect pe care l-am cumpăra. Ceea ce vă lipseşte este 
‘sentimentul de noi’ în crearea propriei vieţi.» 

Scott şi soţia lui îşi construiseră parte-n parte casa, cu scule, fierăstrău electric, 
cuie şi altele. Dacă vorbeşte despre a crea ceva, atunci îi dau crezare. 

Dar dacă afirmă că Kimberlee şi cu mine am ignorat sentimentul de «noi», acest 
lucru ar fi ultimul lucru pe care l-aş fi luat în calcul. Eu am gândit mereu în termeni 
de «noi». Pe de altă parte, faptul că Kimberlee se simţea singură ar fi trebuit să aibă 
o cauză şi nu puteam nega că parţial contribuisem la ea. 

Când am ajuns seara acasă, Kimberlee se liniştise; consideram cearta ca o ieşire 
emoţională tipic feminină. Dintotdeauna am putut vorbi deschis despre tot ce ne 
apăsa, aşa că i-am povestit tot ce îmi spusese Scott. Doream pur şi simplu să ştiu 
dacă era adevărat. Am întrebat-o dacă este posibil să fi creat prea puţin. Nu aveam 
copii; pentru multe cupluri existenţa copiilor era adeseori un motiv care îi 
determina să afirme: «Am făcut un lucru bun.» Nu ştiam în ce direcţie să privim 
pentru a putea afirma acest lucru. Eram conştient că asta nu reprezenta pentru 
mine o problemă, la urma urmei construisem o firmă, cumpărasem o casă şi 
realizasem multe alte lucruri. Devenise o discuţie interesantă şi am descoperit 
împreună în cele spuse un sâmbure de adevăr. 

Ştiţi, chiar credeam că făcusem totul bine cu Kimberlee. Am înţeles însă că 
făcusem multe lucruri plăcute împreună, şi cu toate acestea o viziune comună 



reprezintă mai mult decât un concediu sau o masă servită la restaurant. Era vorba 
despre a găsi un sens comun tuturor lucrurilor făcute împreună de-a lungul anilor. 

La început totul este foarte frumos, îndeosebi pentru că fiecare savurează 
întâlnirea cu celălalt. Perioada de început este asemenea unei petreceri continue, 
însă doar să petreci încontinuu nu aduce nicio împlinire. Am discutat mult cu 
Kimberlee şi ne-am întrebat ce sărbătorim de fapt. Nu am remarcat nimic în afara 
faptului că fiecare are mult de lucru şi doreşte să savureze timpul liber. Nu este 
nimic greşit în asta, însă în cazul nostru nu era suficient. 

în ceea ce mă priveşte pot afirma că am găsit o soluţie pentru relaţia noastră. 
Tot ceea ce creăm ne mişcă oarecum inima, iar dacă facem împreună asta, ambele 
inimi vor fi atinse simultan. Această atitudine ne uneşte la un anumit nivel, lucru pe 
care nu ni-l putem explica, dar pe care îl simţim. 

Cu toate acestea, nu am început să calc hainele şi în continuare nu mă 
entuziasmez în privinţa muncii în grădină. Dar ştiţi ceva? Ne-am cumpărat o 
cabană ieftină la munte, într-o locaţie de vis, lângă un mic pârâiaş. 

Când avem chef, ne petrecem weekendurile acolo, ocupându-ne timpul cu 
renovarea şi reamenajarea ei. Ea este contrariul unui hotel, şi cu toate acestea este 
exact ceea ce ne dorim. Adorăm acest loc şi de fiecare dată când suntem acolo 
vedem cum creşte ceva ce am construit împreună. Pentru mine aceasta o fost o 
cheie importantă şi probabil salvarea mea în relaţia mea cu Kimberlee.“ 



„Iubim tot ceea ce ne străduim să facem 
Şi ne străduim să facem tot ceea ce iubim." 


Erich Fromm (1900-1980), 
psihoanalist german 


A AVEA 0 SARCINĂ COMUNĂ 

0 creaţie comună, oricât de mică sau mare, spre care să privească împreună în 
aceeaşi măsură reprezintă pentru multe cupluri cheia spre o dimensiune 
superioară, cheia sentimentului de „Noi!“ 






A treia întrebare cheie: „Care este aportul meu 
voluntar?“ 

3T2 

Totul are un preţ. De îndată ce 
l-am recunoscut şi l-am acceptat, 
declanşăm forţe noi! 

LEGEA NATURALĂ A CONTRIBUŢIEI 

f 

Când luăm o decizie importantă, renunţăm la ceva, dar câştigăm altceva. 
Aceasta este o lege firească a naturii căreia nimeni nu i se poate sustrage. Dacă 
schimbi locul la masă, renunţi la unul pentru a ocupa altul nou. Dacă cineva îţi 
oferă un milion de euro, vei renunţa la vechiul stil de viaţă pentru a aborda un 
stil nou. Dacă până acum ai fost singur şi în prezent simţi că eşti iubit, vei renunţa 
la starea de singurătate pentru a trăi starea de iubire. Pentru orice situaţie nouă 
vei renunţa la cea veche. 

Dacă îţi doreşti o maşină nouă, eşti nevoit să oferi ceva în schimb. Chiar şi în 
situaţia în care primeşti maşina cadou, fie ai contribuit deja cu ceva, fie vei 
contribui sub o anumită formă, chiar dacă este vorba despre devoţiune, 
mulţumire sau un anumit sentiment de datorie. Dacă te decizi să ai copii, această 
dorinţă te va determina să renunţi la o anumită stare de libertate. 

Orice vei face sau orice ţi se petrece se va manifesta sub forma unui schimb. 
Nimic nu se va schimba în viaţa ta fără să contribui cu ceva. Această lege a 
naturii este valabilă întotdeauna pentru oricare dintre noi şi pentru oricare sferă 
a vieţii. 

La fel poţi însă să afirmi: „Dacă nu contribui cu nimic, nu fac sacrificii şi nu 
plătesc niciun preţ, nu va apărea nicio schimbare fundamentală şi durabilă.“ La 
prima vedere pare banal sau simplu, dar nu este deloc aşa, căci dacă este o lege a 
naturii, vei fi capabil să pui anumite forţe în mişcare de îndată ce accesezi 
butonul potrivit. Această lege o poţi utiliza atât pentru tine, cât şi pentru a-ţi 
organiza viaţa, afirmând: „Dacă voi aduce o contribuţie activă în sistemul vieţii 
mele, va fi imposibil să nu se schimbe nimic. Dacă voi contribui cu ceva, atunci 
ceva trebuie să se schimbe.“ 

Decisiv este însă să oferi contribuţia potrivită la locul şi momentul potrivit. 



„Cine nu poate avea ceea ce vrea va 
trebui să vrea ceea ce poate să aibă. 
Ar fi o imensă prostie să vrea ceea ce 
nu poate să aibă.“ 


Leonardo da Vinci (1452-1519), 
geniu universal, pictor, sculptor, arhitect, naturalist italian 


FORŢA VOLUNTARIATULUI 

r 

Poţi alege să faci ceea ce oricum este de făcut, fie cu reţinere, fie cu 
indiferenţă, fie în mod voluntar. 

Nu este deloc uşor să facem lucruri neplăcute, plictisitoare sau anevoioase. în 
plus, dacă ne forţăm să le realizăm, vom resimţi în interiorul nostru o întreagă 
gamă de sentimente sau senzaţii negative. în schimb, dacă ne oprim pentru o 
clipă şi acceptăm situaţia respectivă, în final o vom face în mod voluntar. în 
exterior nu se va modifica nimic. Câmpul creativ al inimii este, în schimb, diferit. 
El nu emite nicio respingere, motiv pentru care nu va declanşa nicio asemenea 
stare. 

Voluntar înseamnă să nu acţionezi pentru altcineva, ci pentru inima ta, 
pentru tine, pentru viaţa ta, fără să te contrazici, fără vreo pretenţie, fără acuze 
adresate vieţii. Dacă acţionezi voluntar, o vei face cu un sentiment plăcut, fiind 
detaşat de rezultatele acţiunii tale. Voluntariatul te va uni direct cu propria ta 
inimă. 

în schimb, dacă vei ieşi din starea de voluntariat, nu te vei mai afla la nivelul 
inimii. Nu poţi acţiona „involuntar şi totodată din inimă". Este posibil ca 
circumstanţele exterioare să nu se schimbe imediat, însă atitudinea interioară 
adoptată în acest timp este parte a liberului arbitru. 

APORTUL VOLUNTAR REPREZINTĂ UN 
ANGAJAMENT AL INIMII 

Atunci când cauţi un răspuns sau un indiciu la o întrebare care te preocupă, o 
parte a răspunsului va fi mereu în acord cu legea firii a aportului personal. Va fi 
mereu necesar să contribui cu ceva. Din acest motiv întreabă-te: „Care este 
aportul meu voluntar pentru această transformare?" în felul acesta aportul 
devine activ. Dacă ai fi antreprenor, l-ai privi ca pe o „investiţie" pe calea inimii. 

Poţi să verifici singur ce schimbări vor apărea în urma acestui aport voluntar. 
Situaţia din interiorul tău rămâne neschimbată sau se schimbă ceva? în caz că da, 
în ce fel? Apare o forţă nouă sau îţi redobândeşti forţa interioară? Te simţi cumva 
eliberat, dispare vreun blocaj interior? în cazul în care percepi astfel de 
schimbări, vei percepe totodată forţa vitalizantă a întrebării: „Care este aportul 
meu voluntar?" 


ACTIVAREA DINAMICĂ A FORŢELOR 

Conform legii naturii, fiecare aport individual determină o schimbare. 

Când acest aport urmează calea inimii, în mod voluntar şi fără obligaţii, din 
simplul motiv că aşa este firesc, se vor deschide porţile unei noi dimensiuni a 
evenimentelor. 


EFECTUL POZITIV AL CELEI DE-A TREIA 
ÎNTREBĂRI 

Prin intermediul acestei întrebări aparent simple: „Care este aportul meu 
voluntar?" vei pune ceva măreţ în mişcare. Totodată vei urma în mod cert vocea 
interioară a inimii. 

- Conexiunea inimii: întrebarea „Care este aportul meu voluntar?" îţi va 
orienta instantaneu atenţia dinspre minte asupra inimii. Reamintirea 
permanentă a faptului că ai decis şi acţionezi în mod voluntar te va menţine 
în comuniune cu propria inimă. 

- Contribuţia activă a tuturor forţelor: întrebarea „Care este aportul meu 
voluntar?" îţi va aminti să contribui cu ceva anume. Acest ceva îl poţi numi 
sacrificiu, preţ, contribuţie, donaţie, acţiune benefică sau cum doreşti tu ... 
în toate cazurile este vorba despre a contribui activ la împlinirea viziunii, 
adevărurilor, planurilor, ţelurilor tale. Această contribuţie poate însemna 
totodată şi a renunţa sau a te desprinde de ceva: „Aportul meu voluntar 
constă în a renunţa la ceva şi în a nu solicita altceva." 

- Promisiunea de a acţiona de la minte la inimă: Multe viziuni rămân la nivel 
de viziune din simplul motiv că într-o atitudine expectativă dorim să vedem 
dacă forţa viziunii sau a dorinţei este suficientă. Din acest motiv multe 
suferinţe persistă în timp, deoarece nu suntem capabili să renunţăm la ele. 
Tot ce este nou solicită mereu o miză. Defineşte-o şi ofer-o cu toată inima. 

- Conştiinţa asupra forţelor vieţii: De fiecare dată când îţi pui întrebarea: 
„Care este aportul meu voluntar?" îţi vei reaminti modul în care 
funcţionează universul. El nu constă doar din dorinţe, aşteptări şi daruri, ci 
este asemenea unui fluviu care conţine în aceeaşi măsură acţiunea de a 
dărui şi a primi. întrebarea îţi va reaminti în mod intuitiv de legea oglinzii şi 
a rezonanţei, de echilibrul tuturor forţelor atât la nivel macrocosmic, cât şi 
la nivel microcosmic. 

- Dăruirea de sine: De îndată ce nu acţionezi „voluntar" vei purta o luptă 
deschisă sau subtilă. Atunci când acţionezi în mod voluntar, nu doar accepţi 






situaţia, ci o şi îmbogăţeşti. 



„Voi rezista în orice aş începe şi voi fi 
plină de perseverenţă, fără a-1 nimici 
pe cel de lângă mine.“ 


Hildegard von Bingen (1098-1179), 
adeptă a ordinului benedictin, poetă, 
compozitoare, mistică, învăţător al bisericii, sfântă 


/ 

• CUM SE SCHIMBA TOTUL CU UN SINGUR PAS 

Jocheu Libolt din MiXnchen era un tânăr de 22 de ani, cu păr lung, galben auriu, 
de obicei prins la spate, barbă, corp bine antrenat, tricou portocaliu imprimat, blugi 
rupţi şi tenişi uzaţi. Patru zile pe săptămână stivuia cutiile cu televizoare şi paletele 
cu maşini de spălat în depozitul unui magazin de electrocasnice. Deşi lucra 
momentan ca gestionar în depozit, în inima lui era cu totul altceva. O dată pe lună 
urma cursurile uneia dintre cele mai bune şcoli de scenarişti din Germania. Cursul 
era ţinut de către unul dintre cei mai renumiţi scenarişti americani, fiind astfel 
pentru bugetul lui Jochen extrem de scump. El avea însă o viziune. 

în fiecare zi, în timp ce era nevoit să se urce pe rafturi pentru a ridica sau 
coborî cutiile, simţea totodată cum se apropia cu paşi mici de realizarea viziunii, 
într-o zi, un coleg a remarcat că Jochen era diferit de ceilalţi, fund mereu prietenos, 
disponibil în a-i ajuta pe ceilalţi, dar totodată foarte tăcut, neobişnuind să 
interacţioneze cu colegii. 

„Jochen, spune-mi de ce faci toate astea? Oarecum nu ai înfăţişarea celui care îşi 
va petrece restul vieţii aici.“ 

Jochen şi-a privit colegul în timp ce se gândea la cât de mult să detalieze 
răspunsul. 

„Tatăl meu deţine o firmă pentru mutări“, explică el. „Toată ziua mută lucruri 
grele la fel ca mine. Eu îmi doresc însă mai mult de la viaţă. Voi scrie scenarii de 
film. Tatăl meu mă consideră nebun şi vrea mai degrabă să lucrez la firma lui, 
acum că se apropie de o anumită vârstă. De aceea nu îmi finanţează şcoala, iar eu 
sunt nevoit să îmi câştig singur banii pentru şcolarizare. Nu am nevoie de mult 
pentru intenţia pe care o am: o cameră cu pat, masă, scaun, un notebook şi 
cerealele de la micul dejun. Restul îmi este indiferent. Exact aşa este şi camera în 
care locuiesc momentan. însă camera pe care o vizualizez acum va fi în Los 
Angeles, unde voi scrie scenarii de filme şi seriale. Los Angeles este cel care face 
diferenţa în inima mea dintre ceea ce este acum şi noua mea viaţă. Acela este locul 
în care pot face ceea ce doresc neapărat săfac.“ 

Trei ani mai târziu Jochen se afla în camera ce corespundea întocmai viziunii 


sale, având o primă contribuţie la un serial american. Jochen trăieşte astăzi, după 
unsprezece ani de la discuţia purtată în depozit, în Los Angeles şi lucrează ca 
scenarist liber profesionist. Tatăl său urmăreşte multe dintre serialele de film 
bazate pe scenariile lui Jochen. 


DIVERSITATEA APORTULUI VOLUNTAR 

Pentru a descoperi preţul pe care suntem dispuşi să-l oferim vieţii, ar fi util să 
privim mai întâi diversitatea posibilităţilor. Imaginează-ţi o scală cu tot ce ar fi 
oamenii dispuşi să ofere. Cu absolut orice, indiferent că ar fi posibil sau nu ori că 
le-ar plăcea. 

- Pe partea stângă a scalei unde ar fi inscripţionată cifra 0 apare cuvântul 
„Nimic". „Nu aş oferi nimic. Nu aş dori să schimb nimic. Nu aş dori să risc 
nimic. Nu aş dori să renunţ la nimic şi nici să pierd nimic." Fără a o evalua, 
aceasta este o atitudine posibilă a unei persoane, atât faţă de întreaga sa 
viaţă, cât şi faţă de o chestiune existenţială. Gândeşte-te la cineva care a 
trecut printr-o suferinţă mare, poate a supravieţuit unui război sau a 
pierdut tot ce deţinea. Dacă l-am întreba „Care este aportul tău voluntar?", 
este de la sine înţeles să răspundă: „Aş dori să nu mai pierd nimic. Nu mai 
am nimic de oferit." 

- Pe partea dreaptă a unei scale, este inscripţionat maximumul pe care un om 
ar fi capabil să îl ofere: „Viaţa mea." „Mi-aş oferi viaţa pentru a-i putea ajuta 
pe oameni. Mi-aş da viaţa pentru a-1 salva pe acest om. Mi-aş da viaţa pentru 
a ieşi din această situaţie. îmi pun viaţa în slujba ..." 

- „Nimic" sau „viaţa mea". Undeva între aceste două extreme se află şi 
contribuţia voluntară a intenţiilor inimii, a dorinţelor sau a viselor tale. 



„Ar fi mult mai bine să aduci în ruga 
ta o inimă fără cuvinte decât cuvinte 
lipsite de inimă.“ 


Mahatma Gandhi (1869-1948), 
avocat, om de stat, înţelept, 
model şi învăţător spiritual indian 


POSIBILE CONTRIBUŢII VOLUNTARE SPECIFICE 
CĂII INIMII 

- Timpul: Preţul tuturor realizărilor sunt orele, zilele, săptămânile investite 
din contul timpului personal. Aceasta este o contribuţie mare. 

- Puterea de muncă şi efortul: Corpul fizic deţine forţe limitate. El nu trăieşte 
veşnic, iar anumite munci îl uzează. Este o contribuţie mare atunci când 


oferi în mod voluntar ceva din toate acestea pentru calea inimii. 

- Confortul: Este foarte comod să nu faci nimic. Cel care realizează ceva 
renunţă la comoditate. Aceasta este o contribuţie pe calea proprie. 

-Depăşirea temerii: Temerile reprezintă un aspect important al vieţii, căci în 
spatele fiecăreia se ascunde sentimentul că putem pieri. Dacă realizăm ceva 
în ciuda temerii existente reprezintă o contribuţie mare a inimii şi un efort 
enorm. 

- Neimplicarea: O contribuţie importantă o reprezintă starea de martor 
detaşat în faţa evenimentelor, o atitudine pe care o simţim în inimă. A nu te 
implica pentru a-i oferi celui de lângă tine spaţiul necesar experimentării 
anumitor situaţii poate fi pentru el un dar imens. Totodată, acesta este un 
semn că într-adevăr ne urmăm inima, deşi mintea ar acţiona într-un mod 
diferit. 

- Rezistenţa: Rezistenţa şi continuitatea, chiar dacă există opoziţii. Depăşirea 
opoziţiei interioare reprezintă de asemenea o contribuţie voluntară. „Eu nu 
renunţ" este o atitudine pe care o poţi oferi căii inimii. 

- Integritatea: Unele oferte pot părea tentante pentru a te determina să 
renunţi la calea inimii. Nu vei fi neapărat mai fericit dacă alegi lucrul cel 
mai uşor. Fericirea apare atunci când acţionezi corect. Dacă urmezi calea 
inimii, chiar şi renunţarea reprezintă o contribuţie importantă. 

- Riscul unei pierderi: Uneori cineva afirmă: „Acum am încheiat. Nu mai 
contribui cu nimic la această situaţie!" Poate fi foarte corect şi de asemenea 
o atitudine specifică pentru calea inimii. Chiar şi în acest caz contribui cu 
ceva, deoarece renunţi la controlul asupra situaţiei. Este posibil să riscaţi 
încheierea relaţiei. Decizia de a sacrifica în caz de nevoie chiar şi relaţia de 
iubire reprezintă o contribuţie voluntară pentru a urma calea inimii. 

- Renunţarea la bogăţii şi avere: Poţi să oferi sau să pui oricând la dispoziţie 
tot ce îţi aparţine pentru a atinge un anumit scop important inimii tale. în 
felul acesta el se transformă într-o contribuţie. 

- Renunţarea la un drept: Dacă ai putea obţine ceva, şi cu toate acestea 
renunţi în mod voluntar, această renunţare reprezintă contribuţia ta pe 
calea inimii. 



• DORINŢA INIMII FILOZOFILOR 

r 


Filozoful grec Diogene din Sinop (405-320 a.H.) ar fi astăzi ceea ce am denumi 
un maestru în arta filozofiei. Nu avea nicio avere, ducându-şi traiul prin pieţe 
publice, chiar în butoaie, ceea ce i-a atras porecla „Diogene în butoi“. La un moment 
dat cineva l-a comparat cu un câine, idee pe care el a preluat-o, spunând despre sine 
că valora „mai puţin decât un câine“. 


Prin modul său extrem de a experimenta lipsa nevoilor şi prin apariţiile sale 
provocatoare (de exemplu, ţinea dezbrăcat prelegeri fdozofice în public), a devenit 
rapid renumit în întreaga ţară, creând divergenţe printre cei interesaţi de filozofie. 
Diogene era capabil să renunţe la orice considerau ceilalţi a fi necesar sau doreau 
să deţină. Această atitudine trezea mereu admiraţie, atenţie, uimire şi totodată 
respingere. 

într-o bună zi, Alexandru cel Mare, care tocmai fusese desemnat general de 
armată, se pregătea pentru invadarea Persiei. Cu această ocazie, aşa cum era 
obiceiul, veneau la curte cei mai importanţi oameni de stat şi fdozofi, pentru a-i 
aduce urările de rigoare, a-i oferi susţinere şi a-i ura succes. Singurul care nu a 
venit a fost Diogene. El a preferat să rămână în continuare în piaţa oraşului Corint. 
Alexandru cel Mare, care era pasionat de filozofie, a fost uimit de încălcarea 
obiceiurilor, aşa că a decis să îi facă o vizită personală lui Diogene. 

L-a găsit stând la soare lângă modesta sa locuinţă. înconjurat de mulţime, 
Diogene a cutezat să se ridice uşor. Alexandru l-a salutat prietenos, fiind totodată 
impresionat de comportamentul lipsit de respect şi de existenţa lipsită de nevoi a 
filozofului. 

„Spune-mi ce îţi doreşti?“, se interesă Alexandru. „Căci îţi voi îndeplini dorinţa.“ 

Diogene se gândi o clipă apoi răspunse: „Doar să te dai puţin din soare. “ 

Alexandru a fost profund atins de lipsa de respect, dar totodată a admirat 
măreţia sufletului filozofului, încât a exclamat: „Cu adevărat vă spun că, dacă nu aş 
fi fost Alexandru, atunci mi-aş fi dorit să fiu Diogene.“ 



Aristotel (384-322 a.H.), 
filozof şi naturalist 


A patra întrebare cheie: „Care este pasul meu 
vizibil?“ 


Prin acţiunea corespunzătoare 
inimii totul va fi complet şi uşor 
de recunoscut. 

ACTIVAREA PLENARĂ A FORŢELOR INIMII 

r 

Dacă intuieşti sau ştii ce este corect în inimă, dacă ai ales nivelul de la care te 
raportezi la respectiva problemă şi ai încheiat contribuţia voluntară, atunci inima 
mai aşteaptă să faci un ultim pas. Câmpul inimii, cu un diametru de peste 35 m, 
va fi complet când vei acţiona practic. Doar când acţionezi în realitate, astfel încât 
chiar tu să percepi realitatea acelei acţiuni şi s-o trăieşti ca atare, ea devine intr- 
adevăr reală. 

Dacă cineva nu face pasul vizibil spre un adevăr acceptat de inimă, în câmpul 
inimii sale va sta scris: „Deşi ştiu sau recunosc, în final tot nu acţionez." în cazul 
în care se decide să facă un pas evident, cei din jur vor citi în câmpul inimii sale: 
„Acest om acţionează conform celor ştiute şi recunoscute în inimă. El transformă 
şi creează." Prin intermediul acestui pas vizibil el acţionează precum un far al 
creaţiei prin lume. 

Există oameni şi învăţături spirituale care afirmă chiar că „acţiunea corectă" 
ar fi singura care contează cu adevărat, căci doar ea ar fi capabilă să mişte ceva. 
Nu este neapărat aşa, căci câmpul inimii nu constă doar din acţiunea ta. Forţele 
energetice vor fi puse în mişcare doar atunci când acţionezi conform ideilor tale, 
care sunt recognoscibile pentru cei din jur. 

Poţi compara pasul făcut cu trecerea pragului unei uşi. Ai descoperit deja uşa 
corectă. Faptul că vrei să treci prin ea ai decis deja la nivelul inimii. Contribuţia 
voluntară de a apăsa clanţa uşii ai realizat-o deja. Acum doar trebuie să deschizi 
uşa şi să treci pragul. Acesta ar fi pasul vizibil. Bineînţeles că putem să aşteptăm 
să apară o minune în faţa uşii şi uneori acest lucru chiar este posibil. Dar dacă 
inima ta şi întreg universul aşteaptă să vadă că depui toate eforturile pentru a 
trece pragul, ai putea economisi clipe importante din viaţă tot aşteptând. 



„Ziua în care iei o decizie este ziua 
ta norocoasă." 


Proverb japonez 


Testează schimbarea care a apărut: de îndată ce ţi-ai încheiat contribuţia şi ai 
făcut un pas evident, câmpul inimii tale se va activa vizibil. întreaga ta atitudine 
faţă de această temă se va schimba. Conştiinţa faptului că „Am făcut-o într- 
adevăr!“ va declanşa forţe noi, acolo unde până atunci exista o nesiguranţă. Te 
simţi oarecum „bine“ şi pari a fi mai lucid. Acum trăieşti sentimentul că viaţa este 
din nou în regulă. Te simţi ca şi cum ai făcut o promisiune vieţii şi îi demonstrezi 
că te ţii de ea. Inimii îi demonstrezi astfel că puteţi lucra cu încredere în echipă. 



„Secretul unui om deosebit este în 
majoritatea cazurilor doar o consecinţă." 


Buddha (563-483 a.H.), 
cunoscut şi ca Siddharta Gautama, 
înţelept iluminat şi întemeietorul budismului 


FORŢA PASULUI VIZIBIL 

r 

A FI RECOGNOSCIBIL 

Mulţi oameni cred doar ceea ce văd, aud, simt sau experimentează. Chiar 
dacă nu ai fi la fel ca ei, lumea este plină de cei care reacţionează doar la ceea ce 
le oferă simţurile şi la ceea ce le dictează mintea. Aceşti oameni sunt capabili să 
recunoască cine eşti şi ce decizie ai luat doar când ai făcut pasul vizibil. 

REALITATEA TRĂITĂ PRIN ACŢIUNI EVIDENTE 

Care ar fi pasul vizibil în cazul în care te-ai decis să oferi consultanţă altora 
aflaţi pe calea lor? Un pas pe care tu însuţi îl poţi privi seară de seară? De 
exemplu, un loc consacrat şedinţelor cu viitorii clienţi. Pentru aceasta vei 
cumpăra două scaune şi o măsuţă pe care să le aşezi într-un colţ al locuinţei tale. 
Acesta ar fi un posibil prim pas în cazul în care te-ai decis din toată inima să 
lucrezi cu oameni. Un sacrificiu voluntar ar fi în acest caz investiţia în mobilă şi 
renunţarea la sfera privată pentru a primi potenţialii clienţi. Oricine ar păşi din 
această clipă în locuinţa ta ar sesiza că le stai la dispoziţie ca sfătuitor. în felul 
acesta ai creat o realitate pregătită pentru a fi trăită. 

în momentul în care ai luat o decizie relaţională este de asemenea important 
ca ea să fie accesibilă şi celuilalt. Noul comportament îi va da celui de lângă tine 
de înţeles: „Aici într-adevăr se petrece ceva.“ în felul acesta ai părăsit sfera 


cuvintelor pentru a intra în sfera creaţiei active. Poate doar goleşti un dulap sau o 
cameră de lucrurile inutile sau orice altceva care îl determină pe cel de lângă tine 
să gândească: „Acest om chiar face ceea ce a decis.“ 

COMUNICARE CLARĂ 

Pasul tău vizibil este comunicarea cea mai clară cu lumea. Este comunicarea 
prin acţiune. Dezvăluie celui de lângă tine ce ai decis. Nu aştepta ca cineva să 
ghicească sau să intuiască. Dezvăluie-ţi chiar ţie intenţiile. Prezintă lumii în ceea 
ce te angajezi şi în ce nu. Dacă ceva nu-ţi place, atunci arată asta prin acţiunile 
tale. Nu acţiona într-o anumită direcţie dacă simţi ceva neplăcut în inimă. 
Acţionează însă dacă simţi un Da hotărât în inimă. 



„Credeţi faptele, şi nu cuvintele. 
Cuvintele sunt sunete goale. 

Doar creaţiile vă dezvăluie maestrul." 


Philippus Theophratus Paracelsus (1493-1541), 
medic, astrolog, mistic şi filozof 


ACŢIUNEA ADUCE FERICIREA 

Adeseori se află lumi întregi între „a spune ceva“ şi „a face ceva“. 

Aceste lumi fac diferenţa între o viaţă cu inima împlinită şi o viaţă banală. 


EFECTUL POZITIV AL CELEI DE-A PATRA 
ÎNTREBĂRI ASUPRA TA 

întrebarea „Care este pasul vizibil ce îmi indică faptul că îmi urmez inima?“ 

- ... reprezintă o confesiune absolută a inimii. Ea te conduce de la teorie la 
practica demonstrată, care dovedeşte fără îndoială că îţi urmezi calea 
inimii. 

-... va stopa instantaneu atitudinea de victimă. 

- ... nu oferă vechilor tipare subconştiente nicio posibilitate să se culce pe-o 
ureche şi să nu facă nimic. 

-... atrage fapte, care modifică realitatea trăită a gândurilor. 

- ... măreşte încrederea în sine, deoarece efectele acţiunii proprii devin 
vizibile. 








„Cel care devine infidel faţă de ce îi aparţine 
nu poate să pretindă respectul celor din jur.“ 


Albert Einstein (1879 -1955), 
fizician, vizionar, filozof 


EXEMPLE PENTRU PAŞI REALIZAŢI ÎN MOD 
VIZIBIL 

- Din clipa aceasta nu mai spune „Da“, când de fapt ai dori să spui „Nu“. 

- Fă tot ceea ce îţi doreşte inima, chiar dacă ceilalţi nu fac asta. 

- Pune cel puţin o dată în aplicare ideile pe care le ai, în loc să le amâni în 
continuare. 

- Spune ce îţi apasă inima, în loc să speri că se va rezolva de la sine. 

- Stopează toate acţiunile contrare inimii tale, chiar dacă aceasta presupune 
sacrificii. 

- Schimbă, reînnoieşte sau elimină tot ce te înconjoară. 

- Schimbă-ţi înfăţişarea şi transformă-te în mod vizibil. 

- înscrie-te la cursuri de dezvoltare profesională, chiar dacă nu eşti sigur că 
este alegerea perfectă. 

- Fii tu însuţi modelul transformărilor pe care le ceri de la fiinţa iubită. 

- Schimbă locaţia ca dovadă a unui nou început. 


• UNICA SCHIMBARE A LUI JASMINE 

De mic copil Jasmine a fost educată să fie ascultătoare. La un moment dat, la 
vârsta de peste patruzeci de ani, a remarcat că în fiecare relaţie ea era dominată şi 
desconsiderată de partener, fasmine ştia acum că tiparele comportamentale ale 
părinţilor şi bunicilor erau reproduse în relaţiile ei. De asemenea era conştientă de 
faptul că impregnările din copilărie aveau de-a face cu subordonarea, astfel încât 
partea subconştientă a magnetismului ei atrăgea bărbaţi asemănători tatălui 
dominant. 

în ciuda acestor conştientizări, fasmine nu era capabilă să stopeze acest ciclu 
repetitiv generator de suferinţă. A încercat tot ce îşi imagina. Cu unii dintre bărbaţi 
a vorbit deschis despre situaţia respectivă, iar altora nu le-a dezvăluit nimic. A 
încercat să-şi schimbe punctul de vedere, a urmărit în mod conştient să manifeste 
încredere în sine, iar pentru scurt timp chiar a pus în aplicare unele tehnici mentale. 
Dar nu s-a produs nicio schimbare. Astfel a ajuns să îşi pună întrebarea de ce 
continua să influenţeze vechile forţe, deşi avusese atâtea conştientizări şi muncise 
intens cu ea însăşi. 

A continuat astfel până în ziua în care a conştientizat că din exterior 
schimbările nu erau vizibile. Era tunsă ca o adolescentă, avea acelaşi stil 
vestimentar de zeci de ani şi păstra în locuinţă obiecte din tinereţe. Se întreba dacă 
putea să atragă alţi bărbaţi doar pentru că îşi schimba frizura, vestimentaţia şi îi 
înlătura pe cei cinci ursuleţi de la capătul patului. Ce avea însă de pierdut? Merita o 
încercare. 

fasmine a mers la un alt frizer decât cel la care mergea de ani buni. A căutat 
unul profesionist, capabil să îi pună personalitatea în evidenţă cu o freză potrivită. 
Locuind la ţară, nu a găsit în imediata apropiere ceea ce căuta, astfel încât s-a 
deplasat în oraşul vecin, unde exista un salon de înfrumuseţare renumit. 

„Doresc să îmi schimb stilul“, i-a explicat ea patronului, „indiferent de preţ.“ 

„La ce te-ai gândit?“, o întrebă frizerul. 

„Cum arăt acum?“, se interesă fasmine, în loc să dea un răspuns clar. 

„Cuminte“, răspunse el. 

fasmine a simţit cum îi străpunge un fulger mic inima. Era exact cuvântul pe 
care îl folosea adesea tatăl ei. Iar cu expresia „fetiţa mea cea cuminte“ o alintau 
partenerii ei de viaţă. 

„Tocmai aşa nu mai doresc să par“, spuse ea ferm. 

„Atunci cum ţi-ai dori să se schimbe lucrurile?“ 


„Doresc să fiu dinamică, plină de încredere în sine, dar nu şi înfumurată. Doresc 
să fiu femeia care ştie ce-şi doreşte, şi totuşi să nu îi înspăimânte pe bărbaţi.“ 

Toate acestea au fost indicii clare, iar frizerul i-a demonstrat talentul pentru 
care era renumit. Când s-a privit în oglindă, Jasmine s-a speriat. De fapt nu a fost o 
sperietură, ci mai mult o stare de tresărire în inimă, un amestec de bucurie şi 
surprindere. Nu se văzuse niciodată atât de modernă şi îndrăzneaţă. în zilele ce 
aveau să vină cu siguranţă trebuia să răspundă la multe întrebări. Şi cu toate 
acestea era sigură că luase decizia bună. 

Transformarea interioară a fost evidentă de cum a părăsit incinta frizeriei. 
Păşea acum diferit, iar fiecare mişcare părea să fie plină de forţă. Se mişca într- 
adevăr precum femeia care avea o astfel de coafură. Jasmine era convinsă că simte 
cum oamenii o percep într-un mod diferit, ceea ce îi întărea sentimentul că tocmai 
făcuse un mare pas înainte. Chiar dacă era o simplă închipuire, era totuşi bine, căci 
era ceva nou. 

în continuare Jasmine s-a îndreptat spre magazinul de confecţii dintr-un mall 
dorind să descopere stilul de îmbrăcăminte specific unei femei cu o asemenea 
coafură. O vânzătoare îi veni în ajutor şi îi sugeră anumite piese pe care nu le mai 
purtase până atunci. După o oră, în care probase diverse costumaţii, şi-a ales un 
braţ plin de haine noi. în cabina de schimb se afau oglinzi mari în care Jasmine se 
putea privi îmbrăcată în costumaţia nouă. 

„Eu să fiu aceea?“, a fost primul ei gând. în acelaşi timp a perceput un sentiment 
de bucurie în inimă. „Nu. Aceasta eşti tu“, spuse o altă voce din ea. „Aceasta este 
partea nouă din tine. Este partea din tine pe care nu ai experimentat-o până acum.“ 

Jasmine a părăsit mallul purtând două sacoşe cu ea. în timp ce deschidea uşa 
maşinii pentru a aşeza sacoşele gândea: „Tot ce se află în cele două sacoşe 
reprezintă începutul noii mele vieţi.“ 

Reacţiile care au urmat în următoarele zile au fost într-adevăr emoţionante. 
Niciodată nu îi plăcuse să atragă atenţia asupra ei, acum însă fiecare o privea cu o 
curiozitate mărită. 

„O, Doamne“, gândi ea la un moment dat. „în toţi aceşti ani mă manifestam ca 
şi cum aş fi dorit să nu fiu remarcată. De aceea am atras bărbaţi care erau capabili 
să mă completeze şi să îmi menţină starea. Faptul că doream să par mai mică îi 
împingea oarecum să mă domine.“ 

începând cu acea zi Jasmine a fost atentă să nu se mai desconsidere nici prin 
gândire, nici prin comportament sau prin intermediul altor semne vizibile. 
Contribuţia voluntară a lui Jasmine a fost să renunţe la a se mai ascunde, atitudine 
pe care a menţinut-o toată viaţa, făcând totodată anumite eforturi în a-şi schimba 
înfăţişarea. Ea şi-a sacrificat timpul şi banii pentru vestimentaţia nouă. însă cu 
succes, având efect asupra ei şi celor din jur. Prin înfăţişarea nouă a atras persoane 
noi în viaţa ei şi niciodată nu a mai fost alături de un partener dominant. 



„Acţiunea benefică îi face pe toţi fericiţi." 


Buddha (563-483 a.H.), 
cunoscut şi sub numele de Siddharta Gautama, 
înţelept iluminat, întemeietorul budismului 


O privire de ansamblu asupra celor patru 
întrebări cheie 


Uneori este de ajuns o singură întrebare la momentul potrivit pentru a şti 
care este pasul următor sau pentru a afla un răspuns. Alteori este bine să 
parcurgi rând pe rând cele patru întrebări, pentru a atinge o ordine în conştiinţă, 
care ulterior să-ţi ofere decizii clare. Nu este necesar să parcurgi întrebările în 
ordinea prezentată. Utilizează-le aşa cum este necesar în situaţia respectivă. Este 
posibil doar să arunci o simplă privire asupra celor patru întrebări, pentru ca 
toată fiinţa ta să îşi amintească de adevărul din inimă. 

Oricum ai utiliza cele patru întrebări cheie, ele te vor ajuta să unifici 
gândurile şi acţiunile cu inteligenţa şi cunoaşterea din inimă. 



Inima îţi revelează calea: 

„Este corect în adâncul inimii? 


Gândurile creează realitatea: 

,La ce nivel gândesc în acest moment? 



Totul are un preţ: 

„Care este aportul meu voluntar? 



Fă-te remarcat prin acţiune: 

Care este următorul pas vizibil?" 




Inima magică 

Modul de utilizare a celor patru întrebări cheie 



* DECIZIA LUI YVONNE 

Problema lui Yvonne este de natură relaţională. Fără îndoială că îşi iubeşte 
soţul, însă se confruntă cu o problemă, şi anume faptul că Marc vorbeşte foarte 
puţin. Tocmai acest lucru îi lipseşte, deoarece tânjeşte după încurajări şi un schimb 
intens de opinie cu partenerul este modul ei de a percepe comuniunea intimă dintre 
ei. Totodată îşi doreşte ca soţul ei să o aprecieze mai mult şi să îi arate cât o 
iubeşte. 

Marc este un om bun şi de fapt ea nu vrea să îl părăsească, mai ales că au doi 
copii împreună. Cu toate acestea, ea şi-a deschis un cont la un site de socializare, 
unde comunică cu alţi bărbaţi. Spune că îi face bine, căci poate vorbi liber despre 
sentimentele ei şi, în plus, primeşte foarte multe complimente, ceea ce o face să se 
simtă dorită şi apreciată. 

Cu toate că face acest lucru de doi ani, situaţia ei nu s-a îmbunătăţit, aşa cum 
spera iniţial, ci chiar s-a înrăutăţit. Pentru că are secrete faţă de soţul ei, distanţa 
dintre ei a devenit tot mai mare, iar ea este la fel de nefericită ca şi înainte de a 
comunica cu alţi bărbaţi. Pe de altă parte, nu se poate stăpâni să nu flirteze virtual, 
din teama de a nu se prăbuşi. Aparent se află într-o situaţie fără ieşire. 

Faptul că încă îşi mai iubeşte soţul o ştie prea bine, de aceea nu îşi poate explica 
de ce s-a ajuns până aici. Cum s-a ajuns să se simtă neiubită şi să comunice atât de 
puţin. Acest lucru s-a petrecut oarecum în timp, iar situaţia actuală este una 
cauzatoare de nefericire. Yvonne crede că Marc nu intuieşte ce se petrece cu ei şi 
nici nu ştie cum să îi explice, deoarece o comunicare între ei este imposibilă. în plus, 
dacă el ar afla despre reţeaua de socializare, probabil şi ultima legătură dintre ei ar 
fi distrusă. 

Yvonne îşi aminteşte de sentimentul pe care l-a avut la începutul relaţiei cu 
Marc. Pe atunci exista o viziune despre viaţă în care jucau doar ei doi rolul 
principal. Yvonne îşi aminteşte clipele în care stăteau seara ore întregi pe malul 
mării, concepând împreună planuri pentru viitor. Părea că lumea este deschisă şi 
doar aşteaptă ca cei doi să o întâmpine cu ideile comune. în decursul anilor însă 
viaţa şi-a scris propria ei poveste, iar acum cei doi vorbesc doar despre lucruri 
banale. în clipa de faţă nici nu pare că vor mai petrece împreună concedii la malul 
mării. De ce au dispărut aceste sentimente şi viziuni motivante şi pline de forţă? 
Yvonne simte cum viaţa pe care a visat-o împreună cu Marc rămâne în continuare o 
neîmplinire în sufletul ei. Acum totul pare a fi mult mai îndepărtat decât înainte, iar 
ea nu mai are nicio soluţie. 



Inima îţi revelează calea: 

„Este corect în adâncul inimii modul 
în care decurg lucrurile acum?“ 

Când şi-a pus Yvonne această întrebare, răspunsul a fost evident: Nu. Deşi nu 
are habar cum ar putea schimba situaţia, este sigură totuşi de un lucru: nici relaţia 
cu soţul ei, nici soluţia cu contactele online nu sunt corecte în adâncul inimii. 
Niciuna din cele două nu îi împlineşte viaţa. Nu este deloc bine să continue în felul 
acesta. 


Gândurile creează realitatea: 

,La ce nivel gândesc în acest moment? 


Când Yvonne s-a întrebat în mod deschis şi sincer spre ce şi-a orientat atenţia în 
ultima vreme, a fost nevoită să recunoască faptul că gândurile i se învârteau 
permanent în jurul flirturilor virtuale. Se întreba dacă soţul ei va remarca la un 
moment dat ceva din toate acestea. 

Când a privit nivelurile atenţiei, a remarcat că gândurile îi erau în căutare de 
laudă, apreciere şi consideraţie. Problema ei sunt fără îndoială anumite dorinţe şi 
necesităţi. Toată funţa ei este în căutarea împlinirii lor. Asemenea unei dependenţe, 
ele devin tot mai puternice de îndată ce li se oferă atenţia. 

„DACĂ DEVINE DUREROS, GÂNDEŞTE MAI PRESUS DE ASTA!“ 

Yvonne recunoaşte că nu va deveni mai fericită dacă va continua să pretindă de 
la alţii ceea ce ar dori să împărtăşească cu soţul ei. Privind nivelul dorinţelor şi al 
necesităţilor, ea a devenit conştientă de următorul aspect: „Fac toate acestea 
deoarece nu mai urmez calea viziunii unei vieţi comune cu Marc. Mă simt atât de 
neîmplinită şi singură din cauza faptului că nu mai trăiesc adevărul în inimă. 
Acesta este motivul pentru care caut substituenţi.“ 

Yvonne se află acum în faţa întrebării pe care a evitat-o atâta timp: Doreşte să 
păşească în continuare cu Marc pe aceeaşi cale sau nu? Răspunsul a fost evident: 
„Dacă ne regăsim viziunea pe care am avut-o odată: Da. Dacă vom continua în 
acelaşi mod ca până acum: Nu. “ 

Yvonne se decide să îşi urmeze viziunea. Ea nu îşi doreşte o viaţă trăită în 
minciună, iluzie sau amăgirea celor din jur. Această alegere o conduce spre 
următoarea întrebare cheie. 



Totul are un preţ: 

„Care este aportul meu voluntar?" 


Yvonne înţelege că, dacă doreşte să schimbe ceva la situaţia momentană, va 
trebui să renunţe la altceva. Fie renunţă la soţul ei şi începe o viaţă nouă, fie 
încetează să mai contacteze alţi bărbaţi şi îi oferă soţului ei încă o şansă. Va fi 
necesar să plătească unul din cele două preţuri dacă va dori să se schimbe ceva. 

Yvonne se gândeşte: „Dacă doresc să retrăiesc adevărul, va fi necesar să mă 
reîntorc la clipa în care obişnuiam să împărtăşim totul. Va fi necesar să fiu sinceră 
faţă de el, pentru a ne reaminti viziunea comună a unei vieţi împlinite. în felul 
acesta am putea decide împreună dacă vom trăi din nou conform viziunii.“ Yvonne 
este conştientă de faptul că este necesar să devină partea activă din cuplu, pentru 
că ea este şi cea care a înţeles toate aceste aspecte. 



Fă-te remarcat prin acţiune: 


„Care este pasul meu vizibil ce îmi 
indică faptul că îmi urmez inima?“ 


Yvonne se decide să vorbească cu Marc despre cele cinci niveluri ale inimii: 


- Despre aspectele supreme în care crede. Despre faptul că l-a întâlnit pe Marc 
pentru a trăi împreună ceva minunat. 

- Despre adevărul din inima ei. Despre ceea ce consideră a fi corect în adâncul 
inimii. 

-Despre viziunea unei vieţi frumoase. Despre rezultatul la care aspiră. 

- Despre calea inimii ei. Despre ceea ce ar dori să experimenteze. 

- Şi despre ideile şi impulsurile pe care le are în această direcţie. 

în clipa în care ia această decizie, viaţa ei emoţională se transformă 
considerabil. Simte cum starea de neputinţă dispare treptat şi cum îşi recapătă 
puterea. Simte cum dependenţa dispare şi îi ia locul o stare de libertate şi motivaţie 
interioară. Oricare ar fi rezultatul final al acestei situaţii, Yvonne este conştientă că 
face pasul corect, deoarece face pasul spre ea însăşi şi spre propria ei inimă. 



„Dacă în inimă există sinceritate, 

în fiinţă se va revela frumosul. 

Dacă în fiinţă există frumosul, 
în casă va domni armonia/ 1 


Confucius (551-479 a.H.), 
filozof şi învăţător chinez 


Exemplul 1: Găsirea deciziei profesionale 
corecte 

întrebare: „Să accept noua ofertă de muncă sau să îmi păstrez locul de muncă 
actual?“ 



Inima îţi revelează calea: 

„Este corect în adâncul inimii aşa 
cum stau lucrurile acum?“ 


„La modul în care decurg lucrurile în clipa de faţă, inima îmi spune: «Nu, nu 
mai doresc să lucrez în condiţiile actuale.» Pe de altă parte, există o anumită 
obişnuinţă şi siguranţă şi speranţa că va fi mai bine.“ 


Gândurile creează realitatea: 

,La ce nivel gândesc acum?“ 


„Gândurile mele se află la nivelul temerilor şi al siguranţei. Constat că există 
şi multe îndoieli. 

Din acest motiv: Dacă devine dureros, gândeşte mai presus de asta! Nivelul 
inimii care se situează deasupra temerilor reprezintă calea sau primul pas. Un 
pas bun ar fi să caut şi în altă parte. Nivelul inimii situat deasupra îndoielilor este 
reprezentat de adevărul din inimă. Inima este conştientă de schimbarea pe care 
este necesar să o fac, în ciuda gândurilor şi a temerilor. 




Totul are un preţ: 

„Care este aportul meu voluntar? 


„Este necesar să îmi depăşesc temerile. Va fi de asemenea necesar să renunţ 
la resemnare şi la siguranţa locului de muncă actual pentru nesiguranţa 
perioadei de probă la noul loc de muncă.“ 


Fă-te remarcat prin acţiune: 

„Care este următorul pas vizibil ce îmi 
indică faptul că îmi urmez inima?“ 

„Primul meu aport voluntar este următorul: în seara aceasta mă voi aşeza în 
faţa calculatorului pentru a scrie o primă scrisoare de intenţie, pe care o voi 
trimite de îndată. “ 

Exemplul 2: Deschiderea inimii după ce a fost 
rănită 

„Pur şi simplu nu mă pot abandona cu totul în relaţia de iubire, deşi îmi place 
foarte mult de această persoană. Am fost însă atât de des rănit, încât nu mai 
reuşesc să îmi deschid inima.“ 



Inima îţi revelează calea: 

„Este corect în adâncul inimii modul 
în care decurg lucrurile acum?“ 


„Deloc, şi tocmai aici este tragicul situaţiei. O iubesc, şi cu toate acestea nu îmi 
pot deschide inima. în final mă va părăsi sau eu voi încheia relaţia, deoarece mă 
simt constrâns. Din nou.“ 


Gândurile creează realitatea: 

,La ce nivel gândesc în aceast moment? 


„Gândurile mele se află la nivelul temerilor şi în acelaşi timp al necesităţilor. 
O parte din mine doreşte, în timp ce o alta respinge. 

Din acest motiv: Dacă devine dureros, gândeşte mai presus de asta! Nivelul 
inimii situat deasupra gândurilor este redat de cunoaşterea pasului următor. 
Acest lucru este adevărat: în adâncul inimii ştiu că pasul următor ar fi să mă 
deschid, indiferent ce s-ar petrece. Ştiu, de asemenea, că nefericirea mea se 
datorează faptului că nu o fac. 

Nivelul inimii situat deasupra necesităţilor este redat de viziunea despre 
viaţă. Este de asemenea adevărat faptul că printr-un anumit gen de relaţie îmi 
împlinesc anumite necesităţi, nu însă şi viziunea despre viaţă. Ar fi necesar să îmi 
orientez atenţia asupra ei.“ 



Totul are un preţ: 


„Care este aportul meu voluntar?" 


„Aportul meu ar fi să îmi deschid inima, fiind astfel posibil să fiu rănit din 
nou. Acesta ar fi un preţ mare. Ştiu însă că va fi necesar să îl plătesc dacă doresc 
să merg mai departe. Poate nu se va petrece din nou, dar sunt pregătit să risc." 


Fă-te remarcat prin acţiune: 


„Care este următorul pas vizibil ce 
îmi arată că îmi urmez inima?" 


„îi voi spune Da. Mă voi deschide şi îi voi descrie ce se petrece în mine. Voi 
vorbi deschis despre temerile mele şi despre tot ce mă preocupă. îi voi explica 
faptul că îi spun Da, deoarece doresc să nu mai urmez vechile tipare mentale." 


BINELE SAU RĂUL REPREZINTĂ O ALEGERE PERSONALĂ 

Putem crede că ceea ce se petrece 
în această clipă într-o relaţie este rău. 

Sau poate există un sens, 

care în final se dovedeşte a fi bun. 

Aceasta este forţa alegerii libere. 


Exemplul 3: Regăsirea sensului 

„Deşi nu îmi lipseşte nimic, viaţa mi se pare din ce în ce mai lipsită de sens. 
Am sentimentul că fiecare zi, săptămână sau an se scurg la fel. Parcă nu mai fac 
nimic din ce m-ar entuziasma cu adevărat. Ştiu că nu ar trebui să gândesc astfel, 
şi totuşi o fac, nu mă pot abţine." 



Inima îţi revelează calea: 


„Este corect în adâncul inimii modul în 
care se desfăşoară momentan lucrurile?" 


„Nu! Această interogare continuă asupra sensului vieţii mă face să devin 
uneori depresiv. Nici nu ştiu dacă viaţa mea se îndreaptă în direcţia corectă. 

Dacă stau bine să mă gândesc, nu există niciun motiv concret să mă plâng. 
Inima simte însă că lucrurile nu merg bine. Pur şi simplu nu sunt fericit sau cel 
puţin liniştit şi împlinit." 





Gândurile creează realitatea: 

„La ce nivel gândesc în această clipă?“ 

„Gândurile mele se rotesc în această clipă în jurul îndoielilor şi cugetărilor 
dacă viaţa mea se desfăşoară aşa cum trebuie. 

De aceea: Dacă devine dureros, gândeşte mai presus de asta! Nivelul inimii 
situat deasupra îndoielilor îl reprezintă adevărul din inimă. Este adevărat: cu cât 
îmi orientez mai mult atenţia asupra lor, viaţa mea devine mai lipsită de sens. 
Adevărul inimii constă în faptul că o astfel de viaţă nu mă mai satisface şi nici nu 
mă mai împlineşte. Adevărul este că doresc să schimb ceva cât mai repede cu 
putinţă, şi nu vorbesc aici despre înlăturarea îndoielilor, ci despre a începe ceva 
nou.“ 


Totul are un preţ: 

„Care este aportul meu voluntar?" 

„Ar trebui să schimb ceva în mod fundamental, fără a mă simţi constrâns, 
dincolo de existenţa argumentelor raţionale şi de un succes garantat. Renunţ la o 
parte a vieţii de până acum pentru a permite unei vieţi noi să apară. Aceasta este 
contribuţia mea, pe care o voi oferi, deoarece simt că în adâncul inimii este 
corect.“ 



Fă-te remarcat prin acţiune: 


„Care este pasul vizibil ce îmi arată 
faptul că îmi urmez inima?" 


„Nu ştiu care este următorul pas, dar următoarele zile şi săptămâni le voi 
consacra pentru a afla. Nu mă voi gândi la ceea ce nu doresc, ci la posibilităţile de 
a încerca lucruri noi, pe care nu le-am mai făcut până acum. într-o oarecare 
măsură este şi acesta un prim pas vizibil." 


Exemplul 4: Punerea unui proiect pe picioare 

„De câţiva ani am viziunea de a deveni independent profesional. Iniţial 
doream să-mi împlinesc viziunea cu o cafenea mică, în care să existe şi cărţi alese 
şi să se desfăşoare conferinţe şi consilieri personale. Până acum nu am reuşit însă 
să-mi împlinesc visul, deoarece serviciul actual mă solicită tot mai mult. Pentru 
eforturile mele primesc mai mulţi bani, dar dintr-un anumit punct de vedere nu 
mă avantajează, căci în felul acesta mă îndepărtez tot mai mult de împlinirea 
visului meu. Ar trebui poate să fiu indiferent, dar acest impuls există de ceva 


vreme şi îmi dă o senzaţie pozitivă şi plăcută. Pur şi simplu el nu dispare.“ 



Inima îţi revelează calea: 

„Este corect în adâncul inimii modul în 
care se desfăşoară lucrurile momentan? 


„Da şi nu. Viaţa mea este în regulă. Dar această imagine repetitivă a cafenelei 
... Este asemenea unei perturbări în viaţa mea, deoarece intuiesc că am să pierd 
ceva în cazul în care nu încerc." 


Gândurile creează realitatea: 

„La ce nivel gândesc în această clipă?“ 

„Gândurile mele se află la nivelul dorinţelor, al îndoielilor şi al cugetării. 

De aceea: Dacă devine dureros, gândeşte mai presus de asta! Nivelul superior 
în care cred este nivelul inimii situat deasupra gândurilor. Nivelul inimii situat 
deasupra îndoielilor este adevărul. Acest aspect este adevărat: problema mea este 
că nu contribui la punerea în practică a dorinţei ce o port în inimă.“ 



Totul are un preţ: 

„Care este aportul meu voluntar?" 

„Dorinţa mea va avea un anume preţ şi un final necunoscut. Aportul meu ar fi 
în acest caz să încerc măcar. în felul acesta nu voi regreta mai târziu că nu am 
încercat niciodată. Voi începe prin a realiza ceva mai mic. Pentru început aş 
putea închiria un spaţiu pe care să-l pun la dispoziţie celor care doresc să se 
întâlnească. în felul acesta consilierii şi clienţii acestora se pot întâlni într-o 
atmosferă destinsă, intr-un spaţiu frumos, aşa cum mi l-am imaginat 
dintotdeauna." 


Fă-te remarcat prin acţiune: 

„Care este pasul vizibil ce îmi arată 
faptul că îmi urmez inima?" 

„Săptămâna viitoare voi începe prin a căuta un spaţiu potrivit. Voi publica 
mai multe anunţuri pe internet, prin intermediul cărora să atrag persoanele 
interesate şi dispuse să contribuie la concretizarea ideii. Deja cunosc două-trei 
persoane care vor fi cu siguranţă entuziasmate de viziunea mea. Acesta ar fi 
următorul pas vizibil." 


Să ne îndreptăm spre tărâmuri noi: Viaţa 
susţinută de forţa inteligenţei inimii 

Dacă îţi menţii atenţia în zona inimii, indiferent de situaţiile pe care ţi le 
aduce viaţa în cale, vei fi mereu ghidat şi susţinut. Chiar dacă uneori nu vei primi 
un răspuns concret, însăşi conexiunea cu inima îţi va oferi o strălucire pozitivă şi 
eficientă. în clipa respectivă inima va străluci împreună cu toate abilităţile şi 
forţele pe care le deţine, învingând toate gândurile, îndoielile, temerile. Când te 
uneşti cu interiorul, vei obţine calităţi pline de valoare pentru viaţa ta, şi anume 
încredere şi forţa inimii. 

în ce direcţie să mă îndrept? Ce să fac? Nu face nimic dacă în clipa asta inima 
îţi spune ceva, iar peste două săptămâni altceva sau chiar opusul celor afirmate 
anterior. Peste două săptămâni calitatea temporală poate fi diferită, motiv pentru 
care ceea ce este acum corect va fi diferit peste un timp. Să-ţi urmezi inima 
înseamnă să te abandonezi logicii şi adevărului clipei prezente, având totodată 
încredere că în luarea deciziei este luat în consideraţie şi viitorul. Pentru minte 
aceste aspecte pot părea dificile, căci ea priveşte intr-un mod cu totul diferit spre 
viitor. Fii înţelegător cu acest mod de a privi, amintindu-ţi totodată de însuşirile 
incredibile ce sălăşluiesc în tine. 

CALEA VIEŢII 

r 

Mintea se confruntă cu teama de greşeală în momente de cumpănă, de a nu 
face ceva sau de a greşi, de a omite ceva sau de a privi în mod eronat, de a nu 
renunţa la ceva atunci când este necesar sau de a abandona ceva prea repede. Ea 
se teme că merge spre stânga atunci când este necesar să păşească spre dreapta, 
în felul acesta îţi vei aminti că toate căile ce merg înainte se îndreaptă spre 
acelaşi orizont. Dacă nu te îndrepţi spre stânga, atunci mergi spre dreapta. Mai 
importante decât calea sunt atitudinea şi acceptarea căii ca fiind a ta, dacă 
respecţi ceea ce ai învăţat. Poate ai învăţat cum să-ţi asculţi vocea inimii. Poate o 
aparentă greşeală a fost doar un episod pentru a fi apoi mult mai lucid şi mai 
conştient în viaţă. în cazul acesta nu a fost o greşeală, ci o necessitate, iar calea a 
fost cea corectă. 

Relaţiile sau lipsa acestora nu sunt nici realizare, nici pedeapsă, nici greşeală. 
Relaţiile nu sunt nici ghinion, nici noroc, chiar dacă le percepem uneori ca atare. 
Ele sunt o consecinţă, iar această consecinţă este în strânsă legătură cu calea 
inimii tale şi a celuilalt. Dacă ambele suflete au intenţii comune, dacă ambele 
fiinţe sunt capabile să înveţe şi să se dezvolte împreună, atunci este corect. Dacă 
se eliberează reciproc de iluzii şi greşeli, chiar dacă uneori este dureros, din 
perspectiva inimii este în regulă aşa cum este. Dacă cei doi se susţin reciproc pe 
calea spre înalt, plini de cunoaştere şi înţelepciune, atunci este de asemenea în 
regulă. Doar atunci când totul devine apăsător şi se resimte o stare de stagnare ar 


fi indicat să se caute căi noi care să ofere posibilitatea evoluţiei. O inimă bate; 
atunci când bătăile inimii se opresc, viaţa a luat sfârşit. Descoperă pentru ce bate 
inima ta şi urmează-ţi calea. A îndura şi a suferi reprezintă înţelegeri greşite din 
perspectiva inimii în legătură cu iubirea şi sensul vieţii. 

Dacă doreşti să aduci relaţia la nivelul inimii, renunţă la discuţiile banale. 
Prin intermediul obişnuinţelor vom atrage alte obişnuinţe. 

întreabă-1 pe cel de lângă tine, din toată inima, despre aspectele inimii. 
Fiecare este asemenea unei foi pe care viaţa îşi aşterne rândurile. Fiecare a 
experimentat situaţii care i-au schimbat viaţa, a făcut afirmaţii care nu au fost 
neapărat ideale, a avut gânduri pe care le respingea chiar la el. Nu este important 
să ştim cum să ascundem, ci cum să învăţăm din greşeli. Să înţelegem că acolo 
unde s-a distrus ceva a luat fiinţă ceva nou. Importante sunt înţelegerile 
referitoare la iubire şi o „viaţă armonioasă". 

Putem să vorbim despre toate acestea, iar în timp ce o facem inimile noastre 
se vor uni. Acestea sunt clipele în care într-adevăr avem o relaţie bună. 

Poate interacţionezi cu persoane care uneori sunt dificile. Aminteşte-ţi atunci 
că o minte izolată de inimă acţionează uneori în mod straniu. încearcă să eviţi 
interacţiunea cu acest nivel. Aminteşte-ţi de gândurile asemenea vatei de zahăr 
prinse de beţigaşul de lemn. Oferă-ţi câteva clipe pentru a te reconecta cu inima 
prin intermediul amintirii că această forţă sălăşluieşte în tine şi este o parte din 
tine. Poţi să loveşti uşor locul respectiv în piept pentru a deveni mai conştient de 
el. în acea clipă toată fiinţa ta va şti: „Acolo este. Acolo sunt eu.“ 



„Oricare ar fi direcţia spre care te îndrepţi, 
Mergi cu toată inima. “ 


Confucius (551-479 a.H.), 
filozof şi învăţător chinez 


INIMA ESTE CENTRUL UNIVERSULUI TĂU 
PERSONAL 

Singurul lucru care te-ar împiedica să recunoşti acest adevăr fundamental, să 
îl promovezi şi să îl utilizezi sunt gândurile îndoielnice. 

Nu permite gândurilor să coboare treptele pivniţei fără a fi supravegheate, 
îndeosebi atunci când îţi dăunează ţie sau altora. Ridică nivelul gândurilor la 
nivelul inimii, acolo unde este lumina. Caută în permanenţă binele, adevărul, 
aportul voluntar şi pasul următor, pentru a unifica în acest fel toate abilităţile în 
realizarea a ceva măreţ. în acele clipe nu vor mai acţiona pe rând cele două 
niveluri. 

Unificarea celor două forţe şi inteligenţe - inima şi mintea - va da naştere 
unei noi lumi personale în cadrul celei universale. 


Atâta timp cât este vorba despre ideile şi viziunile proprii, aminteşte-ţi de 
afirmaţia lui Walt Disney: 

„Ifyou can dream it,you cart do it.“ (n. trad. „Ceea ce poţi visa, vei fi capabil să 
şi realizezi/') Dacă îţi poţi imagina un scop, eşti totodată capabil să faci un pas în 
direcţia respectivă. 

Orice ţi-ar aduce viaţa în cale, rămâi concentrat asupra inimii. Rămâi tu 
însuţi. 

Călătorie plăcută! 

Al tău, 
Ruediger Schache 





Fascinaţia inimii 

r 

Alte experienţe 



Pentru că inima reprezintă un subiect atât de fascinant, iar unele evenimente 
vorbesc de la sine, voi expune în cele ce urmează alte experienţe impresionante 
ale unor persoane supuse unui transplant de inimă. 

Mai întâi câteva cuvinte despre sursa acestor relatări. Prima relatare expusă 
în această carte, a lui Claire Sylvia, care între timp a decedat, o vei găsi pe 
internet accesând de exemplu pagina www.dailymail.co.uk. Am tradus-o şi am 
adaptat-o eu însumi. Toate celelalte relatări sunt de asemenea preluate de pe 
internet. Autorul - un fost chirurg cardiovascular care le-a cules - le-a publicat pe 
site-ul său oficial (www.paul-pearsall.com). 



• NICIODATĂ POWER RANGERS 


Următoarea relatare ne dovedeşte încă o dată faptul că inima este capabilă să 
memoreze situaţii existenţiale cu o semnificaţie aparte. Micuţul Daryl, în vârstă de 
cinci ani, suferea de defect de sept şi cardiomiopatie, două diagnostice pentru care 
ajunsese în capul listei celor care aşteptau donarea unei inimi. La un moment dat 
Daryl a primit inima micuţului Timmy, în vârstă de trei ani, care căzuse în timpul 
jocului de la fereastră. 

După o perioadă de timp de la realizarea transplantului părinţii răposatului 
Timmy s-au întâlnit cu familia lui Daryl. 

„Situaţia era deja destul de ciudată“, relata mama lui Timmy. „Am izbucnit în 
plâns din clipa în care am ajuns la locul întâlnirii. Am mers împreună cu soţul meu 
la acel copac sfânt, la picioarele căruia se aşază în mod simbolic diverse ofrande. 
Nu mă puteam opri din plâns, când dintr-odată soţul meu mi-a făcut semn spre o 
masă din apropiere. Acolo şedea Daryl, copilul care purta inima lui Timmy, 
împreună cu părinţii săi. Am ştiut de îndată că ei erau. Daryl mi-a zâmbit imediat 
ce m-a văzut, exact aşa cum o făcea şi Timmy. 

După ce am discutat mai multe ore cu părinţii lui Daryl, totul s-a liniştit în noi. 
Toată această situaţie nu ni se mai părea stranie. Când am aflat că Daryl a ales de 
la sine să îşi numească inima Timmy şi chiar i-a apreciat corect vârsta, am lăcrimat 
cu toţii. Au fost însă lacrimi de uşurare, ştiind că Timmy continua să trăiască 

Daryl, purtătorul noului organ, a spus: „Am dat un nume băiatului din mine. El 
este mai tânăr decât mine şi îl cheamă Timmy. Este un copil mic. Este precum un 
frate mai mic, având aproximativ jumătate din vârsta mea. S-a rănit destul de grav 


când a căzut de undeva. Iubeşte figurinele Power Rangers, cred că îi plăceau la fel 
de mult precum îmi plăceau mie odată. Acum însă nu îmi mai plac. Mie îmi place 
actorul Tim Allen din serialul TV «Meşterul casei», de aceea l-am numit pe băiatul 
din mine Tim. Mă întreb însă unde este inima mea, căci într-un anume fel îmi 
lipseşte. Ea era defectă, dar pentru o perioadă de timp a avut grijă de mine.“ 

Tatăl lui Daryl povestea: „Daryl nu a aflat niciodată numele donatorului de 
inimă. Până nu de mult nu l-am cunoscut nici noi. De asemenea am aflat abia acum 
că băiatul a decedat căzând de la fereastră. Nu i-am ştiut nici vârsta. Daryl a ştiut 
însă totul. Poate doar a ghicit toate acestea, însă tot ce a spus este corect. Ceea ce ni 
s-a părut straniu a fost nu doar faptul că Daryl a ghicit vârsta şi cunoştea întreaga 
poveste despre accident, ci ştia şi numele băiatului. Băiatul se numea Thomas, însă 
întreaga familie îl numea Timmy.“ 

„Ne-am mai confruntat şi cu următoarea situaţie destul de ciudată“, a adăugat 
mama lui Daryl. „Micuţul Timmy a căzut de la fereastra camerei în timp ce încerca 
să ajungă la figurinele Power Rangers, care alunecaseră pe pervaz. De la transplant 
încoace Daryl al nostru nu mai doreşte nici măcar să atingă aceste flgurine.“ 



* NU AM NICIUN CHEF DE APA 


Aversiunile care apar în urma unor experienţe negative sunt reţinute nu doar 
de minte, ci şi de inimă. Dacă însumăm la toate acestea şi cunoaşterea faptului că 
inima este sălaşul sufletului, ne putem explica modul în care apar anumite stări de 
aversiune nejustificate din propria noastră viaţă. 

Jimmy a primit la vârsta de nouă ani inima unei fetiţe de trei ani, care se 
înecase în piscina părinţilor. 

„El nu a avut nicio idee despre cine era donatoarea şi despre modul în care 
decedase“, relata mama lui Jimmy. „Noi ştiam însă acest lucru. Partenerul mamei 
fetiţei avea o casă şi exact în piscina acesteia s-a înecat copila. Mama şi partenerul 
ei o lăsaseră în grija unei adolescente, care vorbea la telefon când s-a petrecut 
accidentul. Nu l-am cunoscut pe tatăl fetiţei, dar mama ei ne-a povestit că trecuse 
printr-un proces de divorţ foarte neplăcut, iar de atunci tatăl nu se mai preocupase 
deloc de fetiţă. Mi-a spus că ea trebuia să lucreze foarte mult şi de aceea îşi dorea să 
se ocupe mai mult de copilă. Am sentimentul că se simte oarecum responsabilă 
pentru accident. Părinţii nu s-au ocupat într-un mod foarte afectiv de micuţa lor, 
până când a fost prea târziu.“ 

„Uneori vorbesc cu ea“, a spus Jimmy. „îi pot simţi prezenţa în interior şi pare a 
fi foarte tristă. îi spun mereu că totul este în regulă, dar îi este foarte frică. îmi 
spune că îşi doreşte ca părinţii să nu-şi arunce copiii. Nu ştiu de ce spune acest 
lucru. “ 

„Locuim la marginea unui lac“, a continuat mama lui Jimmy. „înainte de 


transplant Jimmy era tot timpul în apă. Acum însă nu mai îndrăzneşte să meargă 
nici măcar în grădină. încuie mereu poarta grădinii ce duce spre lac. Recunoaşte şi 
că îi este o frică teribilă de apă, deşi nu are niciun motiv întemeiat. Am senzaţia că 
este o teamă de moarte. “ 



• DUREREA LUI CATHERINE 


Inima este conectată cu tot corpul, fiind capabilă să memoreze chiar şi 
amintirea unei lovituri. în pieptul americancei Catherine Bechmann, în vârstă de 
treizeci şi şapte de ani, bate inima unui băiat de şapte ani, care a decedat într-un 
accident de maşină. După operaţie Catherine a început să se confrunte cu dureri de 
spate, începând un tratament în acest sens. Chiropracticiana a încercat timp de mai 
multe săptămâni să elimine afecţiunea, fără a avea însă succes. în final a avut o 
bănuială: era oare posibil ca durerea de spate a lui Catherine să coincidă cu zona în 
care fusese rănit băiatul în timpul accidentului? în urma acestei afirmaţii Catherine 
a contactat familia băieţelului şi a afat că băiatul fusese într-adevăr rănit în zona 
în care ea avea dureri. 



• ASALTATĂ DE AMINTIRILE INIMII 


Faptul că evenimente decisive sunt memorate în mod deosebit de inimă ne 
demonstrează situaţia fetiţei de zece ani care a primit inima unei fetiţe în vârstă de 
opt ani. După operaţie fata a avut coşmaruri dese şi chinuitoare, motiv pentru care 
părinţii au decis să o ducă la un psiholog. în timpul şedinţelor fata relata de fiecare 
dată, până la cele mai mici detalii, modul în care fusese ucisă. Psihologului i se 
părea relatarea atât de realistă, încât într-un final s-a decis să anunţe poliţia. Toate 
persoanele implicate au rămas încremenite când au constatat că relatările fetei 
coinciseseră întru totul cu crima propriu-zisă - donatoarea de organ fusese într- 
adevăr ucisă. Informaţiile au fost atât de precise, încât au putut fi utilizate pentru a- 
l identifica pe ucigaş, care în final a fost condamnat. 



• DIN NOU TÂNĂR! 


Faptul că în inimă sunt înregistrate anumite însuşiri de caracter îl 
demonstrează următorul exemplu al unui bărbat în vârstă de 47 de ani, care a 
primit inima unei fete de 14 ani, decedate în urma unui accident sportiv. Mama 
decedatei povestea despre fata ei: „Nu avea niciun gram de grăsime. Era atât de 
vioaie şi plină de viaţă, încât sărea toată ziua precum o pisicuţă. Avea însă 
probleme cu mâncarea, evitând adeseori să mănânce. Cred că avea anorexie. Mai 


avea şi acel chicot caraghios, când se simţea stânjenită. Suna ca ciripitul unei 
păsărele. “ 

Gus, adultul care primise organul, relata oficial următoarele: „Ştiu că sună 
straniu, dar mă simt din nou foarte tânăr. în ultimul timp am acest ciudat obicei să 
chicotesc tot timpul, ceea ce o scoate din sărite pe soţia mea. în plus, ceva este 
ciudat cu mâncarea şi nu ştiu de ce. Mi-e foame, dar după ce am mâncat mi se face 
adeseori rău şi îmi vine să vărs.“ 

Fratele lui Gus povestea: „Fără îndoială că Gus a devenit după transplant 
precum un adolescent. Se comportă juvenil. Când jucăm bowling, sare şi strigă ca 
un nebun. Şi acest râs ciudat... Chicoteşte ca o fată, ceea ce îi şi spunem adeseori, 
dar nu îi pasă. 

Apetitul său sănătos nu a mai revenit după operaţie. Acum îi este mai tot timpul 
rău.“ 


m DINTR-ODATA „BURGER RINGS“ 

Australianul David Waters este unul dintre cele mai recente exemple ale 
faptului că preferinţele noastre sunt înregistrate în inimă. După ce a primit o inimă 
nouă a avut dintr-odată o dorinţă puternică de a mânca junkfood, îndeosebi o 
variantă cunoscută sub numele de „Burger Rings“. David s-a mirat foarte mult de 
această poftă, deoarece înaintea transplantului nu simţise niciodată dorinţa de a 
mânca aceste inele crocante cu gust artificial de burgeri. 

Donatorul organului a fost un adolescent de 18 ani pe nume Kaden Delaney, 
care decedase în urma unui accident de maşină. David Waters nu a ştiut nimic 
despre toate acestea. După doi ani de la operaţie părinţii lui Kaden l-au contactat pe 
David prin mail, pentru a-l cunoaşte pe purtătorul organului fiului lor decedat. 

David Waters, care şi-a pus mereu întrebarea de unde apăruseră neobişnuitele 
pofte, i-a întrebat pe părinţii lui Kaden: J-au plăcut fiului dumneavoastră Burger 
Rings?După operaţie mă gândesc permanent la ele când este vorba de mâncare.“ 

A fost foarte uimit să audă că tânărul donator le devora practic în fiecare zi, 
ceea ce l-a făcut să înţeleagă de ce poftea şi el la ele. “ 



Să vezi cu inima. 

„Privind înapoi, sunt plin de mulţumire. 
Privind înainte, sunt plin de viziuni. 
Privind în sus, sunt plin de forţă. 

Privind înăuntru, descopăr pacea.“ 


Din înţelepciunea indienilor Q’ero, 
urmaşii incaşilor, Peru 




